വിധിയെ മാറ്റിമറിക്കാന് എന്തെങ്കിലും മാര്‍ഗ്ഗങ്ങളുണ്ടോ? (639) - ശ്രേയസ്\nയോഗവാസിഷ്ഠം നിത്യപാരായണം ദിവസം 639 – ഭാഗം 6.2 നിര്‍വാണ പ്രകരണം ഉത്തരാര്‍ദ്ധം (രണ്ടാം ഭാഗം).\nഅവശ്യം ഭവിതവ്യോഽര്‍ത്ഥോ ന കദാചന കേനചിത്\nവിദ്യാതുമന്യഥാ ശക്യസ്തന്ന ക്ഷരതി യത്നത: (6.2/155/53)\nമുനി തുടര്‍ന്നു: ഭഗവാന് അപ്രത്യക്ഷനായിക്കഴിഞ്ഞും നിന്റെ തപശ്ചര്യകള് തുടരും. നിന്റെ ദേഹം അപ്പോഴെയ്ക്ക് വെരുമൊരസ്ഥിപഞ്ജരം മാത്രമായിത്തീര്‍ന്നിരിക്കും. എന്നാല് ഭഗവാന്റെ വരപ്രസാദത്തിനാല് ആ ദേഹത്തൊരപൂര്‍വ്വ കാന്തി വിളയാടുന്നതാണ്. നീയെന്നെ നമസ്കരിക്കുന്നതോടെ നിന്റെ ശരീരം ദിവ്യതയെ പ്രാപിക്കും.\nഅപ്പോള് അത് ഗരുഡനേക്കാള് വേഗതയില് പറക്കാന് തുടങ്ങും. അത് ക്രമാനുഗതമായി വികസ്വരമായി ആകാശവസ്തുക്കളെക്കൂടി ഉള്‍ക്കൊള്ളുന്ന രീതിയിലാവും. ഇങ്ങനെ വികാസംപ്രാപിക്കുന്ന ദേഹത്തില്, സമുദ്രത്തിലെ തിരകളെന്നപോലെ എണ്ണമറ്റ വിശ്വങ്ങളെ നിനക്ക് കാണാകും. ആദിയിലെപ്പോലെ ഈ വിശ്വങ്ങള് അനന്തബോധത്തില് ഉണ്ടായതാണ്. എങ്കിലും ആ സമയത്ത് അവ നിന്റെ ദൃഷ്ടിപഥത്തിന്റെ പരിധിയില് നിനക്ക് കാണാനാകും.\nഅവ അജ്ഞാനിയ്ക്ക് എത്രമാത്രം അസത്തും വൈവിദ്ധ്യവുമാണോ അപ്രകാരം ജ്ഞാനിക്കവ സത്തും അവിഭാജ്യവുമാണെന്ന് നിനക്ക് അറിയാനാകും. അങ്ങനെ ഉയര്‍ന്നും താഴ്ന്നും, വിക്ഷേപമായും ആവരണമാര്‍ന്നും എണ്ണമറ്റ ലോകങ്ങള് ഉണ്ടായിമറയുന്നത് കണ്ടു കണ്ടു നീ ഏറെക്കാലം ചിലവഴിക്കും. അപ്പോള് നിന്നില് അനന്തമായ ധിഷണയുടെ പ്രാഭാവഗരിമയെപ്പറ്റി അതിയായ മതിപ്പുണ്ടാകും.\nതാമസിയാതെ നിന്നില് ദേഹബോധമുണ്ടായി നീയിങ്ങനെ ആലോചിക്കാന് തുടങ്ങും. ‘എന്താണീ ദേഹമിങ്ങനെ സ്ഥൂലവും ഭാരിച്ചതുമായി നിലകൊള്ളുന്നത്?’ അതിന്റെ വ്യാപ്തം അളവറ്റതാണിപ്പോള്. കാരണം അത് ആകാശം മുഴുവന് വ്യാപിച്ചിരിക്കുന്നു. ഇനി ഞാനെന്താണ് ചെയ്യേണ്ടതെന്ന് എനിക്കൊരു നിശ്ചയവുമില്ല.\nഎനിക്ക് തോന്നുന്നത് അജ്ഞാനത്തിനും ഈ ലോകമെന്ന വിക്ഷേപത്തിനും അളവില്ല എന്നാണ്. ബ്രഹ്മജ്ഞാനമില്ലാതെ അതിനെ അറിയാന് ആവില്ല. ഞാനീ ദേഹത്തെ ഉപേക്ഷിക്കട്ടെ. ഇതുകൊണ്ടിനി എന്താണ് പ്രയോജനം?\nഎന്റെയീ ദേഹം വളരെ സ്ഥൂലവും ആധാരരഹിതവുമാണ്. ഇതിന്റെ സഹായത്തോടെ എനിയ്ക്ക് മഹാപുരുഷന്മാരുമായുള്ള സത്സംഗം പോലും കിട്ടുകയില്ലല്ലോ.’ ഇങ്ങനെ പറഞ്ഞ് നീ നിന്റെ ദേഹത്തെ ത്യജിക്കും. നിന്റെ ജീവന് പ്രാണശക്തി മാത്രം കൈമുതലായിട്ട് വായുവിനേക്കാള് അതിസൂക്ഷ്മദേഹമായിത്തീരും.\nജീവനാല് ഉപേക്ഷിക്കപ്പെട്ട ദേഹം ഒന്നു ചുരുങ്ങിയെങ്കിലും അത് ഭൂമിയെ തകര്‍ത്തലച്ചു വീഴും. എന്നാല് കാളീദേവി ആ ദേഹത്തെ ആഹരിച്ച് ഭൂമിയെ പവിത്രമാക്കി നിലനിര്‍ത്തും. ഇതാണ് നിന്നെ കാത്തിരിക്കുന്ന ഭാവി.\nവ്യാധന് ചോദിച്ചു: ഭഗവന്, ഞാന് അനുഭവിക്കെണ്ടുന്ന ആധികള് എത്ര കഷ്ടതരം! അതുകൊണ്ട് പ്രയോജനമൊന്നും ഇല്ല താനും. എന്നാലീ വിധിയെ മാറ്റിമറിക്കാന് എന്തെങ്കിലും മാര്‍ഗ്ഗങ്ങളുണ്ടോ?\nമുനി പറഞ്ഞു: “അനിവാര്യതയെ ചെറുക്കാന് ആര്‍ക്കും ഒരുകാലത്തും സാധിക്കുകയില്ല. അത് മാറ്റാന് എത്ര പരിശ്രമങ്ങള്‍ക്കും ആവില്ല.” വലത്തേ കയ്യ് വലത്തേതും ഇടത്തെ കയ്യ് ഇടത്തേതും തന്നെയാണ്. അതിനെയാര്‍ക്കും മാറ്റാന് സാധിക്കില്ല. ഒരുവന്റെ കാലും തലയും തമ്മില് മാറ്റി വയ്ക്കാനും കഴിയില്ല. എന്തൊക്കെയാണോ, അതങ്ങനെതന്നെ നിലകൊള്ളുന്നു.\nജ്യോതിഷത്തിനു ഭാവിയെ പ്രവചിക്കുവാനേ കഴിയൂ. അതിന് ഭാവിയെ മാറ്റിമറിക്കാന്, അനിവാര്യമായതിനെ തടയാന് ആവില്ല. എന്നാല് ആത്മജ്നാനനിഷ്ഠരായ യോഗികള് ഈ ലോകത്ത് ദീര്‍ഘനിദ്രയിലെന്നപോലെയാണ് കഴിയുന്നത്. അവര് പൂര്‍വ്വ കര്‍മ്മഫലങ്ങള് അനുഭവിക്കുന്നു. അവരുടെ അന്തര്‍ബോധത്തെ കലുഷമാക്കാന് അനുഭവങ്ങളെ അവര് അനുവദിക്കുന്നില്ല. അവരെ സംബന്ധിച്ചിടത്തോളം ദേഹം അഗ്നിയില് എരിഞ്ഞാലും ഇതില് മാറ്റമില്ല. അവര് കര്‍മ്മത്തെ വെന്നവരത്രേ.


ഇനി റേഡിയോ കേള്‍ക്കാനും ടെലിഗ്രാം – കേരളാഗ്രാം\nനിരവധി ആപ്പുകളുടെ ജോലി ഒറ്റക്ക് ചെയ്യുന്ന ടെലിഗ്രാമിലൂടെ ഇനി മലയാളത്തിലെ വിവിധ FM റേഡിയോ ചാനലുകളും ശ്രവിക്കാം. കേരളഗ്രാം ടീമിന്റെ നേതൃത്വത്തില് മലയാളം റേഡിയോ സംവിധാനം ഒരുക്കിയത് @MadelineProto എന്ന പ്രോട്ടോകോള് ഉപയോഗിച്ചാണ്.\nഎങ്ങനെ റേഡിയോ കേള്‍ക്കാം ?\n@KeralaRadio എന്ന യൂസര്‍നെയിമുള്ള യൂസര്‍ബോട്ട് ആണ് റേഡിയോ ആയി പ്രവര്‍ത്തിക്കുന്നത്. ഈ യൂസര്‍ബോട്ടിലേക്ക് കോള് ചെയ്യുകയേ വേണ്ടൂ.. മലയാളം റേഡിയോ പരിപാടികള് കേട്ട് തുടങ്ങും. കേരളത്തിലെ പ്രമുഖ എഫ് എം ചാനലുകളെല്ലാം ഇതില് ലഭ്യമാണ്.\nറേഡിയോയിലേക്ക് വിളിക്കുമ്പോഴുള്ള ചിത്രം [Desktop]\nഎങ്ങനെ ചാനല് തിരഞ്ഞെടുക്കാം?\nചാനല് മാറ്റുന്നതിന് നമുക്ക് ഒരു ബോട്ടിന്റെ സഹായം ആവശ്യമുണ്ട്. @KeralaRadioBot. ഈ ബോട്ട് തുറന്ന് /start കമാന്റ് നല്‍കിയതിന് ശേഷം /startradio എന്ന കമാന്റ് നല്‍കുക. തുടര്‍ന്ന് നിങ്ങള് ശ്രവിക്കാനിഷ്ടപ്പെടുന്ന ചാനല് സെലക്ട് ചെയ്യുക. ശേഷം @KeralaRadio യിലേക്ക് വിളിക്കുക..\nചാനല് സെക്ട് ചെയ്യുന്ന വിധം:


13 Hours 18 Minutes 21 Seconds Ago\nവിശ്വാസികള് പ്രതിയെ ബലംപ്രയോഗിച്ച് പിടിച്ചുകെട്ടിയതോടെയാണ് അക്രമത്തിന് അവസാനമായത്\nപള്ളിയില് കയറി വെടിവെപ്പ് നടത്തിയ അക്രമിയെ കെട്ടിയിട്ട് വിശ്വാസികള്. ഓറഞ്ച് കണ്‍സ്ട്രി ചര്‍ച്ചില് കയറി വിശ്വാസികള്‍ക്ക് നേരെ നിഷ്‌കരുണം വെടിയുതിര്‍ത്ത അക്രമിയെയാണ് വിശ്വാസികള് ധൈര്യപൂര്‍വ്വം നേരിട്ടത്. ഒരാളെ കൊല്ലുകയും, അഞ്ച് പേര്‍ക്ക് വെടിയേല്‍ക്കുകയും ചെയ്യുന്നതിനിടെ ഇയാളെ പിടികൂടാന് വിശ്വാസികള് കാണിച്ചത് അസാമാന്യ ധൈര്യമാണെന്ന് അധികൃതര് സമ്മതിച്ചു.\nകാലിഫോര്‍ണിയയിലെ ലാഗുനാ വുഡ്‌സിലുള്ള ജെനീവ പ്രെസ്‌ബൈറ്റേറിയന് ചര്‍ച്ചിലാണ് വെടിവെപ്പ് നടന്നത്. ഉച്ചയ്ക്ക് 1.25ഓടെ നടന്ന വെടിവെപ്പില് ആറ് പേര്‍ക്കാണ് വെടിയേറ്റത്. 60-കളില് പ്രായമുള്ള ഏഷ്യന് വംശജനായ പുരുഷനാണ് അക്രമി. ഇയാള് ഇപ്പോള് പോലീസ് കസ്റ്റഡിയിലാണ്.\nഏകദേശം 40 വിശ്വാസികളാണ് ഈ സമയത്ത് ആരാധനാലയത്തില് ഉണ്ടായിരുന്നത്. എന്നാല് കൂടുതല് രക്തച്ചൊരിച്ചില് നടത്താന് അവിടെയുണ്ടായിരുന്നവര് അനുവദിച്ചില്ല. വിശ്വാസികള് പ്രതിയെ ബലംപ്രയോഗിച്ച് പിടിച്ചുകെട്ടിയതോടെയാണ് അക്രമത്തിന് അവസാനമായത്. സംഘം പ്രതിയില് നിന്ന് ആയുധങ്ങളും പിടിച്ചെടുത്തു. പോലീസ് സ്ഥലത്ത് എത്തുന്നത് വരെ ഇയാളെ പിടിച്ചുവെയ്ക്കുകയും ചെയ്തു.\nപ്രതിയെ പിടികൂടാന് മുന്നിട്ടിറങ്ങിയവര് അസാമാന്യ ധൈര്യമാണ് പ്രകടിപ്പിച്ചതെന്ന് പോലീസ് വ്യക്തമാക്കി. ആളുകള് ഇടപെട്ടില്ലായിരുന്നെങ്കില് സ്ഥിതി കൂടുതല് മോശമാകുമായിരുന്നുവെന്ന് ഓറഞ്ച് കൗണ്ടി അണ്ടര്‍ഷെറിഫ് ജെഫ് ഹാലോക്ക് പറഞ്ഞു. ബലംപ്രയോഗിച്ച് പ്രതിയെ കീഴടക്കി ഇയാളുടെ കൈകളും, കാലുകളും ഇവര് കെട്ടിയിടുകയായിരുന്നു.\nപരുക്കേറ്റ ഒരാള് പള്ളിയില് വെച്ച് തന്നെ മരിച്ചു. നാല് പേരുടെ പരുക്ക് ഗുരുതരമാണ്. ഒരാളുടെ പരുക്ക് നിസ്സാരമാണ്. പളളിയില് എത്തിയ ഭൂരിഭാഗം പേരും തായ്‌വാന് വംശജരാണെന്നാണ് റിപ്പോര്‍ട്ട്. ചര്‍ച്ചിലെ ഒരു മുന് പാസ്റ്ററെ ആദരിക്കാന് ഒത്തുകൂടിയതായിരുന്നു ഇവര്. വെടിവെപ്പിന് വിദ്വേഷ ബന്ധമുണ്ടോയെന്ന് പോലീസ് പരിശോധിക്കുന്നുണ്ട്.\nപിതാവിന്റെ പേര് ഒപ്പം വേണ്ട' : മസ്‌കിന്റെ മകള് കോടതിയില്\nപുരുഷന്മാരെ ലൈംഗികമായി പീഡിപ്പിച്ച കേസ് ; ബോളിവുഡ് നടന് കെവിന് സ്‌പേസിക്ക് ലണ്ടന് കോടതി ജാമ്യം നല്‍കി\nചില വംശീയപരമായ പെരുമാറ്റം മൂലം പ്രൈമറി സ്‌കൂള് എനിക്ക് ഇഷ്ടമായിരുന്നില്ല,ചെറിയ കമന്റുകളും വെള്ളക്കാരായ കുട്ടികളോട് അധ്യാപകര് കാണിക്കുന്ന പ്രത്യേക പരിഗണനയും വിഷമിപ്പിച്ചു, ആ പ്രായത്തിലെ പക്വത കുറവ് ; ഐഎസില് ചേര്‍ന്നതിനെ കുറിച്ച് ഷമീമ\nതായ്‌ലാന്‍ഡ് ചക്രവര്‍ത്തിയേയും മറികടന്ന് എലിസബത്ത് രാജ്ഞി ; ലോകത്ത് ഏറ്റവും കൂടുതല് കാലം അധികാരത്തിലിരുന്ന രണ്ടാമത്ത ഭരണാധികാരിയായി\nപ്രവാചകന് എതിരായ പരാമര്‍ശം; പ്രതിഷേധ പ്രകടനം നടത്തിയ പ്രവാസികളെ നാടുകടത്തുമെന്ന് കുവൈറ്റ്\nപ്രശസ്ത പോപ്പ് ഗായകന് ജസ്റ്റിന് ബീബറിന്റെ വലതു കണ്ണ് അനങ്ങുന്നില്ല, മുഖത്തിന്റെ വലതുഭാഗം കോടി പോയി ; ആരോഗ്യ പ്രശ്‌നങ്ങള് പങ്കുവച്ച് ഗായകന്


കാർവായ്‌പ എടുക്കാൻ വേണം തയാറെടുപ്പ് | Vehicle | Deshabhimani | Sunday May 27, 2018\nകാർവായ്‌പ എടുക്കാൻ വേണം തയാറെടുപ്പ്\nപി ജി സുജUpdated: Sunday May 27, 2018\nകാര് വാങ്ങാനുള്ള വായ്പ ലഭിക്കുകയെന്നത് ഇന്ന് എളുപ്പമാണ്. വലിയ ബുദ്ധിമുട്ടൊന്നുമില്ലാതെ അതു ലഭിക്കും. പക്ഷേ, ഒരു വാഹന വായ്പ എടുക്കും മുന്‍പ് ചിന്തിക്കേണ്ട ചില കാര്യങ്ങളുണ്ട്. വായ്പയെടുത്തു നിങ്ങള് വാങ്ങുന്ന കാറിനെ ഒരു ആസ്തിയായി ഒരിക്കലും കാണരുത്. ആവര്‍ത്തന ചെലവുകള് വരുത്തുന്ന ഒരു ബാധ്യതയായി തന്നെ വേണം അതിനെ കാണുവാന്. അതു കൊണ്ടു തന്നെ സ്വന്തം ആവശ്യത്തിനായി വാങ്ങുന്ന കാറിനുള്ള വായ്പയ്ക്കും അതേ പരിഗണന തന്നെയാവണം നല്‍കേണ്ടത്.\nഇങ്ങനെ വാഹന വായ്പ എടുക്കുമ്പോള് നല്‍കുന്ന ഡൗണ് പെയ്‌മെന്റ് നിങ്ങളുടെ കഴിവനുസരിച്ച് ഏറ്റവും ഉയര്‍ന്നതാവുന്നതാണ് നല്ലത്. വലിയ തുകയുടെ വാഹന വായ്പയും അതനുസരിച്ചുള്ള ഉയര്‍ന്നപ്രതിമാസ തവണകളും ഇവിടെ ഒഴിവാക്കാം. അതായത് ഭവന വായ്പ എടുക്കുമ്പോള് കൈക്കൊള്ളേണ്ട സമീപനമായിരിക്കരുത് കാര് വായ്പയുടെ കാര്യത്തിലും അതിന്റെ ഡൗണ് പെയ്‌മെന്റിലും കൈക്കൊള്ളേണ്ടതെന്നു ചുരുക്കം.\nവാഹന വായ്പ നല്‍കാന് ബാങ്കുകള് തീരുമാനിക്കുന്നത് അവരുടേതായ വിലയിരുത്തലുകള്‍ക്കു ശേഷമാണ്. അതേ രീതിയില് തന്നെ നിങ്ങളും നിങ്ങളുടെ സാമ്പത്തിക കാര്യങ്ങള് വിലയിരുത്തണം. സാമ്പത്തിക ഘടകങ്ങളേക്കാള് മറ്റു പല ഘടകങ്ങളുടേയും പേരിലാണല്ലോ നാമെല്ലാവരും കാര് വാങ്ങുന്നത്. സോഷ്യല് സ്റ്റാറ്റസ് അടക്കം പല ഘടകങ്ങളും അതിനു പിന്നിലുണ്ടാകും എന്നത് വാസ്തവം. അതെല്ലാം കണക്കിലെടുത്ത് കാര് വാങ്ങുമ്പോള് അതിനായുള്ള വായ്പ തിരിച്ചടക്കുന്ന കാര്യത്തില് കൃത്യമായ സാമ്പത്തിക ആസൂത്രണം വേണം. ഇഎംഐഅടക്കുന്ന കാര്യം മാത്രമായിരിക്കരുത് ഇങ്ങനെ സാമ്പത്തിക ആസൂത്രണം നടത്തുമ്പോള് കണക്കിലെടുക്കുന്നത്. ഓരോ മാസവും പെട്രോളിനു വേണ്ടി വരുന്ന തുക മുതല് വര്‍ഷം തോറുമുള്ള ഇന്‍ഷൂറന്‍സും ആകസ്മികമായി വന്നേക്കാവുന്ന അറ്റകുറ്റപ്പണികളുമെല്ലാം ഇവിടെ കണക്കിലെടുക്കണം. അതനുസരിച്ചുള്ള വകയിരുത്തലുകളാവണം സാമ്പത്തിക ആസൂത്രണത്തില് പരിഗണിക്കേണ്ടത്.\nബാങ്കുകളും ധനകാര്യസ്ഥാപനങ്ങളും വാഹന വായ്പയ്ക്കുള്ള യോഗ്യത നിശ്ചയിക്കുന്നത് അവരുടേതായ മാനദണ്ഡങ്ങള് അനുസരിച്ചാണ്. എത്രത്തോളം വായ്പയാകാമെന്ന് തീരുമാനിക്കുന്നതിന് ഉപഭോക്താവും ചില മാനദണ്ഡങ്ങള് പുലര്‍ത്തേണ്ടതുണ്ട്. അതിനായി നിങ്ങളുടെ വരുമാനത്തിന് വഴങ്ങുന്ന വായ്പാ തുകയും മാസഗഡുവും നിശ്ചയിക്കേണ്ടതുണ്ട്. വായ്പയെടുക്കുന്നയാളുടെ വരുമാനവും തിരിച്ചടവ് ശേഷിയും പരിഗണിച്ച് കാറിന്റെ വിലയുടെ 85 ശതമാനം വരെയാണ് സാധാരണ ബാങ്കുകള് വായ്പ അനുവദിക്കുന്നത്. എന്നാല്‍അത്രയും തുകയുടെ വായ്‌പ നിങ്ങൾ എടുക്കണമെന്നില്ല. ഇക്കാലത്ത് കാറിനായി എത്ര തുക ചെലവഴിക്കാമെന്നുള്ള കാര്യങ്ങളില് ഉപഭോക്താക്കള് ആശയക്കുഴപ്പം നേരിടുകസ്വാഭാവികമാണ്. നേരത്തെ സൂചിപ്പിച്ചതു പോലെ സോഷ്യല് സ്റ്ററ്റസ് അടക്കമുള്ളവ കാര് തിരഞ്ഞെടുക്കുമ്പോള് വലിയ സ്വാധീനം ചെലുത്തും. എങ്കില് തന്നേയും കാറിന്റെ വലിപ്പം കൂടുതിനനുസരിച്ച് ഇന്ധനത്തിനും പരിപാലനത്തിനുമുള്ള ചെലവും ഇന്‍ഷുറന്‍സ് പ്രീമിയവും വര്‍ധിക്കും എന്നു മറക്കേണ്ട.\nകാര് വായ്‌പയുടെ ഇഎഐ ഒരിക്കലും മാസവരുമാനത്തിന്റെ 20 ശതമാനത്തില് ഏറരുത്. ഉദാഹരണത്തിന് നിങ്ങള്‍ക്ക് ഒരു ലക്ഷം രൂപ മാസവരുമാനമുണ്ടെങ്കില് നിങ്ങളുടെ വാഹന വായ്പയുടെ പ്രതിമാസ ഗഡു 20,000 രൂപയില് കൂടരുത്. സമീപ ഭാവിയില് ഭവന വായ്പ എടുക്കാന് ആലോചിക്കുന്നുണ്ടെങ്കില് ഭാവിയില് അതിന്റെ തിരിച്ചടവിനുള്ള പ്രതിമാസ ഗഡു എത്രത്തോളം വരുമെന്നതു കൂടി കണക്കിലെടുത്ത് മാത്രമേ എത്ര തുക കാര് വായ്പയായി എടുക്കണമെന്ന് തീരുമാനിക്കാവൂ. നിലവിലുള്ള വായ്പയുടെ പ്രതിമാസ ഗഡു കൂടുതലാണെങ്കിൽ അത് നിങ്ങളുടെ ഭവന വായ്പാ യോഗ്യതയെ ബാധിക്കും. അത്തരം സാഹചര്യത്തില് നിങ്ങള് ഉദ്ദേശിക്കുന്ന തുക ഭവന വായ്പയായി ലഭിക്കണമെങ്കില് കാര് വായ്പ നേരത്തെ അടച്ചു തീര്‍ക്കേണ്ടി വരും. അത് അധിക സാമ്പത്തിക ബാധ്യതയാവും വരു ത്തി വെക്കുക.\nഏറ്റവും കുറഞ്ഞ പലിശ നിരക്കുള്ള ബാങ്കില് നിന്നു വായ്പയെടുക്കാനാകും ഏതൊരു ഉപഭോക്താവും താല്‍പര്യപ്പെടുക. പലിശ നിരക്കിനു പുറമേ പ്രോസസിംഗ് ഫീ, പ്രീപേമെന്റ് ചാര്‍ജ് എന്നിവ കൂടി പരിഗണിക്കേണ്ടതുണ്ട്. കാര് വായ്പ അടച്ചു തീര്‍ക്കുമ്പോള് ചില ബാങ്കുകള് മൊത്തം വായ്പാ തുകയുടെ 45 ശതമാനം പ്രീ പേമെന്റ് ചാര്‍ജായി ഇടാക്കാറുണ്ട്. ചില ബാങ്കുകള് ഇത്തരം ചാര്‍ജുകള് ഈടാക്കുില്ല. കാര് വായ്പ മുന്‍കുർ അടച്ചു തീര്‍ക്കുന്നതിനെപ്പറ്റി ആലോചിക്കുന്നുണ്ടെങ്കില് പ്രീ പേമെന്റ് ചാര്‍ജില്ലാത്ത ബാങ്കില് നിന്നു വായ്പയെടുക്കുന്നതാണ് ഉചിതം.\nവായ്പയുടെ പ്രോസസിംഗ് ഫീ ബാങ്കുകള്‍ക്ക് അനുസരിച്ച് വ്യത്യസ്തമായിരിക്കും. രണ്ട് ബാങ്കുകള് ഒരേ പലിശ നിരക്കാണ് വാഗ്ദാനം ചെയ്യുതെങ്കില് ഇവയില് കുറ ഞ്ഞ പ്രോസസിംഗ് ഫീ ഏത് ബാങ്കിനാണെ് പരിശോധിക്കുക. +നിങ്ങളുടെ സാമ്പത്തിക സ്ഥിതിയും ജോലിയും പ്രായവുമെല്ലാം പരിഗണിച്ച് ഉയര്‍ന്ന കാലയളവിലേക്കു വാഹന വായ്പ നല്‍കാന് ബാങ്കുകള് തയ്യാറാവുമെങ്കിലും കുറഞ്ഞ കാലത്തേക്കുള്ള വാഹന വായ്പ എടുക്കുന്നതായിരിക്കും നല്ലത്. എത്രത്തോളം ആസൂത്രണം നടത്തിയാലും ചില പ്രത്യേക സാഹചര്യങ്ങളില് വായ്പാ തിരിച്ചടവിനു ബുദ്ധിമുട്ടുണ്ടായേക്കാം. എങ്ങനേയും ഇഎംഐ അടക്കുക എന്നതായിരിക്കണം അത്തരം ഘട്ടങ്ങളില് കൈക്കൊള്ളേണ്ട സമീപനം. പക്ഷേ, ഇതിനു മുടക്കം വരുന്ന സ്ഥിതിയാണെങ്കില് ബാങ്ക് അധികൃതരുമായി സംസാരിച്ച് ഒരു പോംവഴി കണ്ടെത്തുന്നതായിരിക്കും ഉചിതം. വായ്പ റീ ഷെഡ്യൂള് ചെയ്യുകയോ റീ ഫിനാന്‍സ് ചെയ്യുകയോ അടക്കമുള്ള സാധ്യതകളും അറ്റകൈ പ്രയോഗം എന്ന രീതിയില് പ്രയോജനപ്പെടുത്താവുന്നതാണ്. ഇത്തരം സാഹചര്യങ്ങളിലേക്കൊന്നും പോകാതെ മുടങ്ങിയ തവണകളില് കുറച്ചെങ്കിലും അടച്ച് വരും മാസങ്ങളില് സ്ഥിതിഗതി മെച്ചപ്പെടുത്തുന്നതാവും കൂടുതല് അഭികാമ്യം.\nവൈദ്യുതവാഹനങ്ങളുടെ ക്ഷമത കൂടുമോ?


അലനെ മാപ്പുസാക്ഷിയാക്കാനുള്ള നീക്കം പൊളിയുന്നു\nപന്തീരാങ്കാവ് യു.എ.പി.എ കേസ്; അലന് ഷുഹൈബിനെ മാപ്പുസാക്ഷിയാക്കാനുള്ള നീക്കം പൊളിയുന്നു\nഅലന് പറഞ്ഞത് കോടതി വിധിയില് രേഖപെടുത്തി\n11 Jun, 2020 at 10:25 AM\nപന്തീരാങ്കാവ് യു.എ.പി.എ കേസില് അലന് ഷുഹൈബിനെ മാപ്പ് സാക്ഷിയാക്കാനുള്ള നീക്കം പൊളിയുന്നു. പന്തീരാങ്കാവ് യു.എ.പി.എ കേസില് തന്നെ മാപ്പുസാക്ഷിയാക്കി കൂട്ടുപ്രതിയായ താഹക്കെതിരെ മൊഴി നൽകാന് സമ്മർദ്ദം ചെലുത്തുന്നുവെന്നാണ് അലന് കോടതിയെ അറിയിച്ചത്. അലന്‍റെ ആരോപണം കോടതി വിധിയില് ഉള്‍പ്പെടുത്തിയതോടെയാണ് മാപ്പു സാക്ഷിയാക്കാനുള്ള നീക്കം പൊളിയുന്നത്. വിവിധ കോണുകളില് നിന്ന് സമ്മര്‍ദ്ദമുണ്ടെന്നാണ് അലന് കോടതിയെ അറിയിച്ചത്.\nഇത്തരത്തില് മൊഴി നല്‍കാന് തയാറല്ലെന്ന് അലന് പറഞതായും കോടതി രേഖപെടുത്തിയിട്ടുണ്ട്. അലന് സ്വമേധയാ വേണമെങ്കില് തീരുമാനമെടുക്കാമെന്നും സമ്മര്‍ദ്ദം ചെലുത്തിയിട്ടില്ലെന്നുമാണ് എന്.ഐ.എ അഭിഭാഷകന് അറിയിച്ചത്.\nലോക്ക് ഡൗൺ കാലത്ത് ഇരുവരെയും വക്കീലിനെ കാണാനും മാതാപിതാക്കള്‍ക്ക് സന്ദര്‍ശിക്കാനുമുള്ള സൗകര്യത്തിന് കാക്കനാട് ജയിലിലേക്ക് മാറ്റാന് കോടതി അനുവദിച്ചിരുന്നു. എന്നാല് അവിടെ ചില പ്രശ്നങ്ങളുണ്ടെന്നും തിരികെ വിയ്യൂരിലെക്ക് മാറ്റണമെന്ന് ആവശ്യപ്പെട്ട് അലനും താഹയും എന്.ഐ.എ കോടതിയില് അപേക്ഷ നല്‍കി. ഈ ആവശ്യം കോടതി പരിഗണിച്ചപ്പോൾ പ്രതികളെ വീഡിയോ കോൺഫറൻസ് വഴി ഹാജരാക്കി. ഇതിനിടെയാണ് മാപ്പ്സാക്ഷിയാകാന് സമ്മര്‍ദ്ദമുണ്ടെന്ന് അലന് പറഞ്ഞത്. എന്നാല് എന്.ഐ.എ കേസുകളുടെ അടിത്തറ ഇത്തരം മാപ്പുസാക്ഷിയെ സ്യഷ്ടിക്കലാണെന്നാണ് താഹയുടെ അഭിഭാഷകനായ അഡ്വ. മദുസൂധനന് പ്രതികരിച്ചത്. കാക്കനാട് ജയിലിലേക്ക് ഇവരെ മാറ്റിയത് തന്നെ ഇത്തരം നീക്കത്തിന്‍റെ ഭാഗമാണോയെന്ന് സംശയിക്കുന്നതായും അഭിഭാഷകന് പറഞ്ഞു. അലന് വലിയ മാനസിക സമ്മര്‍ദ്ദത്തിലാണെന്നും താഹയ്ക്കെതിരെ മൊഴി നല്‍കാന് പല കോണുകളില് നിന്നും നിര്‍ബന്ധമുണ്ടാകുന്നുവെന്നുമാണ് അഭിഭാഷകന് പറയുന്നത്.\nUAPA Arrestalan shuhaibThaha Fasal


ആസക്തിയുടെ അഗ്നിനാളങ്ങള് | chintha\nവിഷായാസക്തി സിതാര എസിന്റെ കഥകളില് ഒരു പ്രമേയമാകുന്നു. വിഷംതീണ്ടിയ ഒരു കാലത്തിനെ വേദനകളെന്നപോലെയാണതിന്റെ ആവിഷ്കാരം. കാലത്തിന്റെ കറുപ്പും നീലയും ഒരു വന്‍വിഷാദത്തിന്റെ പ്രതികാരമെന്നപോലെ കഥയിലേക്ക് കയറിവരുമ്പോള്, മനുഷ്യജീവിതത്തിന്റെ പ്രതിരോധ ചരിത്രത്തിന്റെ ഒരു പ്രകരണമായി കഥ മാറുകയാണ്. വിഷയാസക്തി മനുഷ്യന്റെ ജനിതകവിശേഷമാണ്. കാമനകളുടെ അതിരുകടന്ന കുതിപ്പ്, പല സദാചാര ലംഘനങ്ങള്‍ക്കും കാരണമാകുമ്പോള്, അതിനെ പരമ്പരാഗതമായ രീതിയില് നിന്നുമാറി പ്രതിരോധിക്കുന്ന പെണ്‍സ്വഭാവം മാറുന്ന ചരിത്രമാണ്. അഗ്നി എന്ന കഥയുടെ പ്രസക്തി അതാണ്. രണ്ടുമൂന്നു ചെറുപ്പക്കാര് അവിവാഹിതയായ ഒരു പെണ്ണിനെ ബലമായി അവരുടെ സുഖത്തിനുപയോഗിക്കുന്നു. അവള് ഒരു സാധാരണപെണ്ണിനെപ്പോലെ അതു താങ്ങാനാകാതെ ആത്മഹത്യ ചെയ്യുകയോ, വീട്ടുകാരെ അറിയിക്കുകയോ ഒന്നും ചെയ്യുന്നില്ല. മറിച്ച് വേദനയും നീറ്റലും അമര്‍ത്തി അവന്മാരോട് പ്രതികരിക്കുന്നു. അത് അസാധാരണമായ ഒരു പെണ്‍മനക്കരുത്തിന്റെ പ്രത്യക്ഷമാണ്. സമചിത്തമായ, ബുദ്ധിപരമായ ഇടപെടലിലൂടെ പുരുഷന്റെ ആസക്തിക്കുമേല് നേടുന്നവിജയമാണ് അഗ്നി എന്ന കഥയെ വ്യത്യസ്തമായ ഒരനുഭവമായി മാറ്റുന്നത്. സഞ്ജീവ് എന്നതടിയന് ദേഹം അമര്‍ന്നപ്പോള്,ലോകത്തിലെ ഏറ്റവും ലജ്ജിതയായ സ്ത്ര്Iയാണ് താന് എന്നു തോന്നിയ പ്രിയ, അടുത്തദിവസം "ഇന്നലെ എങ്ങനെയുണ്ടായിരുന്നു?" എന്ന അവന്റെ ചോദ്യത്തെ നേരിടുന്നത് " നിങ്ങള് ഒട്ടും പോരായിരുന്നു.... നിങ്ങള്‍ക്കു കരുത്തു കുറവാണ്. ഒരു പെണ്ണിനെ പൂര്‍ണ്ണമായും തൃപ്തിപ്പെടുത്താന് നിങ്ങള്‍ക്കാവും എന്നു തോന്നുന്നില്ല." എന്നു പറഞ്ഞു കൊണ്ടാണ്. രവി എന്ന രണ്ടാമന്റെ ശരീരം കിതപ്പോടെ ഇളകിയപ്പോള് ആണികളഴിഞ്ഞ ഒരു മരസാമാനം പോലെ താന് ഇളകിച്ചിതറിപ്പോവുകയാണന്നും ലോകത്തിലെ ഏറ്റവും അന്യാധീനപ്പെട്ട സ്ത്ര്I താനാണന്നും പ്രിയയ്‌ക്ക് തോന്നിയിരുന്നു. പിറ്റേദിവസം അതേ രവിയെ പ്രിയ സ്വീകരിക്കുന്നത് " നിന്നെ എനിക്ക് നല്ലവണ്ണം ഇഷ്ടമായി നീ ഒരു അസ്സല് പുരുഷനാണ്" എന്നു പറഞ്ഞുകൊണ്ടാണ്. അടുത്തൊരുദിവസം അവള് രവിയോട് ഇങ്ങനെ കൂടിപ്പറഞ്ഞു. "അതെ, എന്റെ തോന്നലുകളില് കണ്ണുകളില്, ആസക്തിയുമായി നടക്കുന്ന അപരിചിതനായ നീ എന്നും അലഞ്ഞുതിരിയാറുണ്ട്. അതു നീയാണെന്ന് എനിക്കു പിന്നീടാണ് മനസിലായതെന്നുമാത്രം. അന്നു നീയെന്നെ കീഴടക്കിയപ്പോള് എനിക്കാദ്യം അപമാനമാണ് തോന്നിയത്. പക്ഷേ, പിന്നെ നിന്നെയെനിക്കിഷ്ടമായി. ആ ഇഷ്ടംകൊണ്ട് നീയറിയാതെ നിന്നെ ഞാന് കീഴ്പെടുത്തിയെന്നും തോന്നി. മറ്റേ രണ്ടുപേരുടെയും കീഴ്പ്പെടുത്തലുകള് പോലും നിന്നെ അളക്കാനുള്ള ഒരളവുകോലായിരുന്നു എനിക്ക്. ശരിക്കും എല്ല്ലാ അര്‍ത്ഥത്തിലും നീയാണ് എന്റെ ആദ്യത്തെ പുരുഷന്. എനിക്ക് നിന്നോട് തോന്നുന്നത് പ്രണയമാണോ എന്നെനിക്കറിയില്ല. പക്ഷേ, ഒന്നുറപ്പുണ്ട്- നിന്നില്‍നിന്നെത്ര ദൂരെ പോയാലും എന്റെ രക്തവും എന്റെ കണ്ണൂനീരും നിനക്കു വേണ്ടി ദാഹിച്ചുകൊണ്ടേയിരിക്കും. കാരണം, എന്റെ തടവുമുറിയാണു നീ- ഒരിക്കലും നഷ്ടപ്പെട്ടുപോകാന് കഴിയാത്ത തടവുമുറി..." ഇതൊക്കെക്കേട്ട് രവി അന്തം വിട്ടുപോയി എന്ന് സിതാര എഴുതുന്നു. രവിയെ അന്തം വിടുവിക്കുന്ന പ്രിയയുടെ ബുദ്ധിയാണ് കാലത്തിന്റെ പുതിയ മനസ്. ഇവിടെ ആസക്തിയെ നേരിടുന്നത് ആസക്തിയുടെ തന്നെ ഭാഷയും മനസും ഉപയോഗിച്ചുകൊണ്ടാണ്. പുരുഷാസക്തി അന്ധമായതും പെണ്ണിന്റേത് സമചിത്തത കലര്‍ന്നതുമാണ്. ഇതൊരു പുതിയ പെണ് പ്രത്യയശാസ്ത്രത്തിന്റെ വഴക്കത്തെയാണ് സൂചിപ്പിക്കുന്നത്. പക്ഷേ, കഥയുടെ പൂര്‍ണ്ണതയില് ഒരു മുഖ്യപ്രമേയമായി വികസിക്കുന്നത് ആസക്തിയെന്ന വികാരമാണ്. അതിന്റെ നിറം നീലയുമാണ്. നീല വിഷത്തിന്റെ നിറമാണ്. നീല സ്വപ്നങ്ങളുടെയും യാഥാര്‍ത്ഥ്യങ്ങളുടെയും കാലത്തെ, ഒരു പ്രതിരോധത്തിന്റെ മനസ്സു പ്രത്യക്ഷമാക്കിക്കൊണ്ടായാലും സിതാര അവതരിപ്പിക്കുമ്പോള് കഥ കാലത്തിന്റെ ഗതി എഴുതുന്ന മാധ്യമമാകുകയാണ്. എന്നാല് ഈ കഥയുടെ നിറം നീലയല്ല. അത് പ്രിയ എന്ന കഥാപാത്രത്തിന്റെ ബുദ്ധിപരമായ ഇടപെടലിലൂടെ നീലയ്‌ക്ക് വിരുദ്ധമായിത്തീരുന്നു. എന്നാല് കഥ കാലത്തിന്റെ വിഷനീലിമ പ്രത്യക്ഷമാക്കുന്നു. കാമവുമായി വിഷനീലിമയ്ക്ക് ബന്ധമുണ്ട്. കാമത്തിന്റെ പ്രതീകമായി നീലയും നീലനിറമുള്ള വിഷം വഹിക്കുന്ന പാമ്പിനും ബന്ധമുണ്ട്. വിഷയാസക്തിയുടെ നിറം നീലയാണന്ന് സിതാര ‘ചതുപ്പ് ' എന്നകഥയിലൂടെയും ബോദ്ധ്യമാക്കുന്നു. വിഷയാസക്തി, വിലക്കുകള് ലംഘിച്ച് നീലനിറത്തില് ആ കഥയില് പുളയുന്നു. ആസക്തിയുടെ അല്ലെങ്കില് ലൈംഗികതയുടെ പ്രതീകമായി പാമ്പിന്റെ സാന്നിദ്ധ്യവും 'ചതുപ്പി'ല് കടന്നുവരുന്നു. ഫാദര് റജി ആന്റണി കാട്ടുള്ളിയില് മനസില് കൊണ്ടു നടക്കുന്ന മോഹങ്ങളില് അടങ്ങാത്ത വിഷയാസക്തി പുളയുന്നുണ്ട്. കന്യാസ്ത്ര്Iകളോടും മറ്റു സ്ത്ര്Iകളോടുള്ളതുപോലെ പുരുഷനോടും അയാള്‍ക്ക് ആസക്തി തോന്നുന്നു. ആസക്തിയുടെ ആക്കം അയാളെ ലൈംഗിക കുമ്പസാരത്തിലേക്ക് നയിക്കുന്നു. കര്‍ത്താവിനോട് പൊറുക്കണമെന്നയാള് അപേക്ഷിച്ചുകൊണ്ട് തന്റെ ഉള്ളിലെ ലൈംഗികദാഹങ്ങള് പുറത്തുവിടുന്നു. ഒടുവില് അയാള് ളോഹ അഴിച്ചുമാറ്റി നിലത്തിട്ട്, പെണ്ണിന്റെ ചൂടറിയാന് വെമ്പുന്ന മനസുമായി കുരിശിനുമുകളിലേക്ക് കമിഴ്ന്നു. ഫാദര് റജി ആന്റണിയുടെ അവസ്ഥ ശ്രദ്ധിക്കുക. " മിനുത്തു കൊഴുത്ത ഒരു പാമ്പായി താന് നിലത്തിഴയുകയാണെന്ന് അയാളറിഞ്ഞു. ചുറ്റും വിധേയത്വത്തിന്റെ ഇളം ചൂടില് പുളയുന്ന അനേകം പെണ്‍പാമ്പുകള്. ചിലതിന് ലീലാമ്മയുടെ ഉരുണ്ട ദേഹവടിവ്. ചിലതിന് സൂസന്നയുടെ കൊല്ലുന്ന മണം. ചിലവ സെലീനയെപ്പോലെ ഒതുങ്ങിയത്. ചിലതിന് ജന്നിയുടെ കൂസലില്ലായ്മ. പിണഞ്ഞിഴയുന്ന മിനുത്ത ദേഹങ്ങള്. പുറത്തേക്കുനീളുന്ന നാക്കുകളുടെ അറ്റത്ത് വിഷനീലിമയുടെ ഇളംഛായ, വിശപ്പിന്റെ ഉണര്‍വില്, ത്രസിക്കുന്ന ശരീരത്തിലേക്ക്, തണുപ്പ് ദന്തക്ഷതങ്ങളായി പിടഞ്ഞുതാഴുന്നതും കാത്ത് അച്ചന് മറിഞ്ഞുവീണ കുരിശിനുമുകളില് കമിഴ്ന്നുകിടന്നു." ഒരു ക്രിസ്ത്യന് പുരോഹിതന്റെ പിടിച്ചുനിര്‍ത്തിയ ലൈംഗികതയുടെ പരിണാമചിത്രം തുറന്നിടുന്ന ഈ ആസക്തിയുടെ ചലന ചിത്രത്തില് പാമ്പും വിഷനീലിമയും ദന്തക്ഷതവും സമ്മേളിക്കുമ്പോള് ആസക്തിയുടെ പ്രതീകാത്മക സാന്നിധ്യം കൂടിയുണ്ടാവുകയാണ്.\nആസക്തിയുടെ നിറം നീലയും അതിന്റെ സ്വഭാവത്തില് വിഷത്തിന്റെ സാന്നിധ്യവും ഇതിന്റെ രണ്ടിന്റെയും കൂടിച്ചേരല്‍പോലെ പാമ്പിന്റെ പുളച്ചിലും ദംശനവും കഥയുടെ\nആന്തരികസ്വഭാവമായി മാറുന്നു. ജീവിതത്തിന്റെ ഏറ്റവും കറുത്ത നിമിഷങ്ങളായിട്ടാണ് ഇതൊക്കെ ആവിഷ്കരിക്കപ്പെടുന്നത്. കാലത്തിന്റെ വിഷം തീണ്ടുന്ന കറുപ്പാണത്. "വിഷനിഴല്" എന്ന കഥയിലേക്ക് പോകാം. "അമൃതയെ കൊത്തിയതു ഞാനാണ്." എന്ന് ആനിപീറ്റര് പറയുമ്പോള് വിഷം വഹിക്കുന്ന ഒരു പെണ്ണാളിനെ നാം കാണുകയാണ്. ഈ വിഷദംശനത്തിലും ആസക്തിയുടെ നീലിമയുണ്ട്. ആളുകളെ ചൊല്‍പ്പടിക്കു വശീകരിച്ചുനിര്‍ത്തുന്ന അമൃതയുടെ ചിരിയിലും കുരുക്കുനിറഞ്ഞ കണ്ണുകളുടെ മായാവലയത്തിലും ആസക്തി തിളങ്ങുന്നു. അമൃത പാമ്പുകടിയേറ്റു മരിച്ചപ്പോള് അതില് ഗൂഢമായി ആനന്ദിച്ച ആനി യഥാര്‍ത്ഥത്തില് അമൃതയുടെ വശീകരണാസക്തിയെയാണ് എടുത്തുകാണിക്കുന്നത്. "കോളേജിലെ കവിയരങ്ങുകളില് കാളിന്ദിയുടെയും വൃന്ദാവനത്തിന്റെയും അതിരുകളിലൂടെ തണുത്തൊരു കൃഷ്ണസര്‍പ്പം പോലെ രാധാകൃഷ്ണപ്രണയം ഇഴഞ്ഞു നടക്കുന്നു എന്ന് മുഗ്‌ധമായ സ്വരത്തില് "അമൃത" പാടുന്നു. ഇവിടെ അമൃതയ്ക്ക് സെക്സിന്റെ ഒരിമേജാണ് സര്‍പ്പം. "ഹവ്വയുടെ സ്ഥാനത്ത് ആനിയായിരുന്നു എങ്കില് പണ്ട് തൂങ്ങിക്കിടന്ന് ചിരിച്ചുകാട്ടിയ പാമ്പിനെ ആപ്പിള്‍മരത്തിന്റെ കൊമ്പൊടിച്ച് അടിച്ചുകൊല്ലുമായിരുന്നു ഇല്ലേ? എന്ന അമൃതയുടെ അനിതയോടുള്ള ചോദ്യസന്ദര്‍ഭത്തിലും പാമ്പ് സെക്സിന്റെ ഇമേജായി കടന്നുവരുന്നു. ഒടുവില് ആസക്തിയുടെ വിഷബാധയേറ്റ ആനിക്ക് അമൃതയെ കൊത്തിയത് താനാണെന്ന തോന്നലും ഉണ്ടാകുന്നു. ഈ കഥയില് വിഷവും വിഷയാസക്തിയും അതിന്റെ പ്രതീകമായ പാമ്പും പാമ്പിന്റെ ദംശനവും മരണവും കൂടിക്കുഴഞ്ഞ് ഒരു കറുത്ത അന്തരീക്ഷം ഉണ്ടാക്കുന്നു. സൌഹൃദത്തിനു മീതെ വീണ ലൈംഗികതയുടെ കറുപ്പാണത്. വിഷയാസക്തിയുടെ ഇത്തരം ദര്‍ശനം ‘ഡ്രാക്കുള‘ എന്ന കഥയിലുമുണ്ട്. ഡ്രാക്കുള എന്ന പ്രതീകം തന്നെ ശ്രദ്ധിക്കുക. വിഷയാസക്തിയുടെ ക്‌ളാസിക് രൂപം; മരണത്തിന്റെയും. ഡ്രാക്കുളയുടെ കൂര്‍ത്ത തേറ്റകളും നീണ്ട നാവുകളും ഭീമാകാരവും രക്തമൂറ്റലും എല്ലാം മാരകമായൊരനുഭവത്തിന്റെ ഓര്‍മ്മയാണുണര്‍ത്തുന്നത്. സിതാരയുടെ ഡ്രാക്കുള എന്ന കഥയിലും ഇതെല്ലാം പ്രത്യക്ഷമാവുന്നു. സാധാരണമായ ഒരാഖ്യാനതാളത്തിലാരംഭിച്ച് അസാധാരണമായ ഒരനുഭവത്തിലേക്കാണ് കഥ ചെന്നെത്തുന്നത്. ലില്ലി എന്ന സിനിമാനടി വിഷയാസക്തിയുടെ ഒരാള് രൂപമാണ്. ഭര്‍ത്താവ് സുദര്‍ശന് ലില്ലിയെപ്പറ്റി അയലത്തുകാരിയായ സുമയോടു പറയുന്നതിങ്ങനെയാണ്. "ചില സമയത്ത് അവളുടെ മുഖം ഒരു പ്രേതത്തിന്റേതു പോലെ തോന്നും അവളുടെ ചുണ്ടുകള് എന്റെ ചോരകുടിക്കാന് ദാഹിക്കുന്നതായും ആ വീടു തന്നെ പേടിപ്പെടുത്തുന്ന ഒരു കോട്ട പോലെ തോന്നുന്നു എനിക്ക്". മാത്രമല്ല, കൈയിലും കവിളത്തും ഉള്ള ചില മുറിവുകള് കാട്ടി ഡ്രാക്കുള കടിച്ചതുപോലെയില്ലേ എന്നും സുദര്‍ശന് ചോദിക്കുന്നുണ്ട്. ഇതേ സുദര്‍ശന്റെ തന്നെ സുമയോടുള്ള തുടര്‍ന്നുള്ള വിവരണം നോക്കുക. "ഇന്നലെ രാത്രി ഞാന് ഉറങ്ങുമ്പോള് അവള് മെല്ലെ അടുത്തുവന്നു കുനിഞ്ഞ് എന്റെ കഴുത്തില് പല്ലുകളാഴ്തി. ഞാന് ഞെട്ടിയുണര്‍ന്നു. അവള് എന്റെ കഴുത്തില് നിന്നും ചുണ്ടുകള് കൊണ്ട് ചോര ഊറ്റുകയായിരുന്നു. ഞാന് അട്ടഹസിച്ചു കരഞ്ഞു. അവള് മുഖം ഉയര്‍ത്തിയപ്പോള് വായുടെ ഇരുവശത്തും ചോരപുരണ്ട രണ്ടു തേറ്റപ്പല്ലുകള് വ്യക്തമായി ഞാന് കണ്ടു. പിന്നെ പെട്ടെന്നവളെ കാണാതായി."\nസ്വന്തം ഭാര്യയില് കാണുന്ന ഇത്തരമൊരു മാറ്റത്തിന്റെ ഇരയായിരുന്നുകൊണ്ട് സുദര്‍ശനെന്ന ഭര്‍ത്താവ് നടത്തുന്ന ക്രിയകളിലും ഇതേ ആസക്തിയുടെ വിഷനീലിമ പ്രത്യക്ഷമാകുന്നു. സുദര്‍ശന് സുമയോട് ഭാര്യയുടെ കാര്യങ്ങള് പറഞ്ഞ് സുമയുടെ ഭര്‍ത്താവില്ലാത്ത നേരങ്ങളില് ഏറെ അടുത്തു. ഒരു ദിവസം സുദര്‍ശന് "നിങ്ങള് മാത്രമാണ് സുമാ..എനിക്കാകെ ഒരാശ്വാസം. ദയവായി എന്നെയൊന്നാശ്വസിപ്പിക്കൂ.." എന്നു തേങ്ങി, ഭാര്യയുടെ കുറ്റങ്ങള് ഒരോന്നായി നിരത്തി സുമയുടെ മനസ്സ് ആര്‍ദ്രമാക്കി. സുമയാകട്ടെ ഒരു വീട്ടമ്മയുടെ ചിട്ടവട്ടങ്ങളില്‍നിന്ന് പുറത്തുചാടി അയാളുടെ മുഖം തോളത്തേക്കണച്ച് മുടിയില് തടവി. അയാള് കരഞ്ഞുകൊണ്ടുതന്നെ മുഖമുയര്‍ത്തി സുമയുടെ കഴുത്തില് ഇടതുവശത്ത് ഉമ്മവെയ്ക്കുകയും ലാളിയ്ക്കുന്നതുപോലെ കടിക്കുകയും ചെയ്തു. സുദര്‍ശന്റെ ചുണ്ടുകൊണ്ടും പല്ലുകൊണ്ടും സ്പര്‍ശിച്ച സ്ഥാനത്ത് രണ്ടു വെളുത്ത ദ്വാരങ്ങള് സുമ തിരിച്ചറിഞ്ഞു. അതിലവള്‍ക്ക് അത്ഭുതം തോന്നിയതുമില്ല. ഇനിയുള്ള സുമയുടെ ചിത്രം കഥയില് ഇങ്ങനെയാണ്."നോക്കി നോക്കി നില്‍ക്കേ എന്റെ പ്രതിബിംബത്തിന്റെ വായ്‌ക്കോണുകളില് രണ്ടു തേറ്റപ്പല്ലുകള് തെളിഞ്ഞു. വെളുത്തവ നോക്കിനില്‍ക്കെത്തന്നെ അവ അപ്രത്യക്ഷവുമായി." കണ്ണാടിക്കു മുന്നില് നിന്നു മാറി ഒരു പൂച്ചയെപ്പോലെ ശബ്‌ദമുണ്ടാക്കാതെ സുമ സ്വീകരണ മുറിയിലെത്തി. "സോഫയില് ചുരുണ്ടുകിടന്നുറങ്ങുന്ന ഭര്‍ത്താവിന്റെ ഇടം കഴുത്തിലേക്ക് ഒരു ചുംബനത്തിനായ് സുമ വായ് താഴ്തി." സുമയുടെ ഈ പരിണാമത്തില് പൂര്‍ണ്ണമാകുന്ന ഡ്രാക്കുള എന്ന കഥ വിഷയാസക്തിയെ ഒരു കഥാനുഭവമാക്കി മാറ്റുന്നു. കാമത്തിന്റെ ഭീകര പ്രതീകത്തിലൂടെ ദുഷ്‌ടമായ രസമാണ് കഥ ജനിപ്പിക്കുന്നത്. ലില്ലിയുടെ ജീവിത ശൈലിയിലും സുദര്‍ശനന്റെ കൌശലം നിറഞ്ഞ പെരുമാറ്റത്തിലും സുമയുടെ സ്വഭാവമാറ്റത്തിലും ശ്രദ്ധിച്ചാല് വിഷയാസക്തിയുടെ ഭാവതരംഗങ്ങളാണുള്ളത്. ലില്ലിയുടെയും സുദര്‍ശന്റെയും വീട് ഇരുട്ടില് കോട്ടപോലെയാണു കിടക്കുന്നത്. കോട്ട എന്ന ഉപമ സുമയെ ആകര്‍ഷിക്കുന്നു. മാത്രമല്ല അവള് , കോട്ടയിലെ രാജകുമാരിയെ ആരോ തട്ടിക്കൊണ്ടുപോയിരിക്കുകയാണ്, ഒരു വീട്ടമ്മയായിട്ടും തന്റെ ഭാവന വറ്റിപ്പോയിട്ടില്ലെന്നും, കൊള്ളാം എന്ന് സ്വയം പറഞ്ഞ് ആനന്ദിക്കുകയും ചെയ്യുന്നു. സുദര്‍ശനെ സമാശ്വസിപ്പിക്കാന് നിഷ്കളങ്കമായിട്ടാണൊരുമ്പിടുന്നതെങ്കിലും ആസക്തിയുടെ പിടിയിലായിരുന്നു സുമയും. അതുകൊണ്ടാണ് പെട്ടെന്നവള്, ഞെട്ടി കുതറിമാറുന്നുണ്ടെങ്കിലും സുദര്‍ശനന്റെ ദംശനത്തിന് ഇരയായിപ്പോകുന്നത്. ഒരു വിഷനീലിമയുടെ ആസക്ത പ്രകാശമാണിവിടെ കാണുന്നത്. അതിലൊരുതരം ഭ്രാന്തിന്റെ അംശവുമുണ്ട്. ഭ്രാന്തിന്റെ അംശം കഥാപാത്രങ്ങളുടെ സ്വഭാവഘടനയെ ആകെത്തന്നെ നിയന്ത്രിക്കുന്നതുകോണ്ടാണ് കഥയില് ഭാവനയുടെ, അസ്വാഭാവിക ഭാവനയുടെ, ഒരു ഓളം ഉണ്ടാകുന്നത്. കാമം തലയ്ക്ക് പിടിക്കുമ്പോള് ഉണ്ടാകുന്ന (സ്ഥല-കാല) ഭ്രമമാണതെന്നു കരുതുന്നതിലും തെറ്റില്ല. എന്തായാലും വിഷയാസക്തിയുടെ കറുത്തരേണുക്കള് പുളയ്‌ക്കുന്നവെളുപ്പിലൂടെയാണ് 'ഡ്രാക്കുള' എന്ന കഥ സ്വന്തം ജനിതകഘടന നിര്‍ണ്ണയിക്കുന്നത്. ആ ഘടനയിലാകെ ആസക്തിയുടെ നീല നിറം വ്യാപിച്ചു കിടക്കുന്നുണ്ട്. ‘പ്രണയ വൈറസ്' എന്നകഥയിലാകട്ടെ ആസക്തി പ്രത്യക്ഷത്തില് ഒരു രോഗമായി പരിണമിക്കുന്നതുകാണാം . കസ്‌റ്റമറുടെ ആഗ്രഹങ്ങള്‍ക്ക് മുഷിവില്ലാതെ വഴങ്ങിക്കൊടുക്കുന്ന ശരീര വില്‌പനക്കാരനായ ഹരിയുടെ ആസക്തി, തനിക്ക് എയ്‌ഡ്സാണന്നു തിരിച്ചറിഞ്ഞിട്ടും കല്യാണം കഴിക്കാനും ഒട്ടും വൈകാതെ ഒരച്‌ഛനാകാനുമാണ്. ഇസബെല് സ്മിത്തിന്റെ കണ്ണില് പ്രപഞ്ചത്തിലെ ഏറ്റവും ഇറോട്ടിക്കായ വസ്തു ജലധാരയില് നനഞ്ഞു കുതിരുന്ന അര്‍ദ്ധനഗ്നമായ പുരുഷശരീരമാണ് അവള് ദേഹമാസകലം സുവര്‍ണ്ണനിറമുള്ള മുടിത്തുമ്പുകളില്‍പ്പോലും ആസക്തിയുടെ അഗ്നി ജ്വലിച്ചു നില്‍ക്കുന്ന ഒരു പെണ്ണാകുമ്പോള് ഇത്തരം ആസക്തി എങ്ങനെ ഉണരാതിരിക്കും ? ഹരി വിവാഹം കഴിഞ്ഞ് തന്റെ ഭാര്യയുടെ ഉണര്‍വ്വ് കാണുന്നതും ഇങ്ങനെയാണ്. "ഷവറിനടിയില് നില്‍ക്കതെ തന്നെ തന്റെ സ്പര്‍ശനത്തില് മീന ഉണരുന്നത് ഹരി കണ്ടു. ദേഹം മുഴുവനും കറുത്ത മുടിത്തുമ്പുകളില് പോലും ആസക്തിയുടെ അഗ്നിനാളങ്ങള്". സിതാരയുടെ മിക്ക കഥകളിലും ആസക്തി പ്രത്യക്ഷമായോ പരോക്ഷമായോ ഒരനുഭവമാകുന്നു എന്നു മാത്രമല്ല, ആസക്തിയെ അഗ്നിയുമായി ബന്ധപ്പെടുത്തിക്കാണിക്കുന്നുമുണ്ട്. "ഏകാന്ത സഞ്ചാരങ്ങള്" എന്ന കഥയിലെ മധ്യവയസ്കനെ ഭാവന ചെയ്യുന്നതു തന്നെ ഇങ്ങനെയാണ് "തീക്ഷണമായ കണ്ണുകളായിരിക്കണം. ഇപ്പോഴും കൈകള്‍ക്ക് കരുത്തുണ്ടാകണം. എന്നെ സ്പര്‍ശിക്കുമ്പോള് ശരീരത്തില് തീജ്വാലകള്‍ചിതറണം". "വധു" എന്ന കഥയില് കാണുന്നു:"ഇരുണ്ട ദേഹമുള്ള സെക്സിയായ ഒരോ സ്പര്‍ശത്തിലും ആസക്തിയുടെ തീക്കുണ്ഡങ്ങള് ആളിക്കത്തിക്കുന്ന ബേത്ത്. എന്റെ പുനര്‍ജ്ജനിച്ച യൌവ്വനത്തിന്റെ രണ്ടാം വധു." ആസക്തിയുടെ കടുപ്പസ്വഭാവങ്ങളാണ് കരുത്ത്, അഗ്നി എന്നിവയുമായുള്ള ബന്ധിപ്പിക്കലുകള്. വൈകാരികതീവ്രതയുടെ പ്രത്യക്ഷമാണിതെല്ലാം. തീവ്ര വൈകാരികത ആസക്തിയില് നിന്നാണുണരുന്നത്. ആസക്തി പോലെ സിതാരയുടെ കഥകളില് വിരസത കടന്നുവരുന്നുണ്ട്. അത് ആസക്തിയുടെ അണലി രൂപത്തിലുള്ള ചുരുണ്ടു കിടപ്പാണോ? ചിലപ്പോള് അങ്ങനെയാണ്. ‘ചതുപ്പ്‘ എന്ന കഥയിലെ റെജി അച്ചന്റെ അവസ്ഥ അങ്ങനെ ഉള്ളതാണ്. ആസക്തി മൂത്ത് ഇറങ്ങിപ്പുറപ്പെടും മുമ്പ് "റെജിയച്ചന് ബോറടിക്കാന് തുടങ്ങി." എന്ന് സിതാര എഴുതുന്നുണ്ട്. ഏകാന്തസഞ്ചാരങ്ങള്' എന്നകഥയിലെ ഓട്ടോയാത്രക്കാരിയുടെ യാത്രയും ഭാവനയും വിരസതയില് നിന്നുള്ള രക്ഷപെടലാണ്. ഡ്രാക്കുള എന്ന കഥയില് ഭര്‍ത്താവ് വീട്ടിലില്ലാത്ത നേരത്തെ വിരസതയാണ് സുമയെ സുദര്‍ശനോട് കൂടുതല് അടുക്കാന് പ്രേരണ നല്‍കുന്നത്. വിരസത ശരിക്കും കഥയുടെ ഗതിയെ നിയന്ത്രിക്കുന്നത് 'കളി' എന്ന കഥയിലാണ്. കോമാളി വേഷങ്ങള് എന്ന കഥയില് വിരസതയുടെ നൃത്തവും കോട്ടുവായിടലും കാണാം. 'അന്തിമയക്ക'ത്തില് വിരസത "സാന്ധ്യവെളിച്ചം ചിതറിയ ഏതോ ഒരു മുഷിഞ്ഞ നാട്ടുവഴി" പോലെ പ്രത്യക്ഷമാകുന്നു. ആസക്തിയുടെ ബാഹ്യവും ആന്തരികവുമായ രൂപഭേദമായി വളരുന്ന വിരസകാലത്തിന്റെ ചതുപ്പിനെയാണ് കഥയിലേക്ക് സ്വീകരിക്കുന്നത്. ജീവിത നിഗൂഡതകളിലെ രതിപ്രക്രിയയുടെ ചിത്രമതിലുണ്ട്. അവിടെ ചോദനകളുടെ വേലിയേറ്റവും വേലിയിറക്കവും കാണാം . സിതാരയുടെ കഥയുടെ ജ്ഞാനപ്രകാശമാണിത്.\nആഖ്യാനത്തിലോ ഭാഷയിലോ സിതാര കഥാന്തര്‍ഭാവത്തിലെ വൈകാരിക ദീപ്തി സ്വീകരിക്കുന്നില്ല. സുതാര്യമായ പദമിശ്രങ്ങളിലൂടെയാണ് ഒരോ കഥയും വികസിക്കുന്നത്. ഇത് എഴുത്തിലെ ഭാഷാസൂക്ഷ്മതയെയാണ് സൂചിപ്പിക്കുന്നത്`. ചില ഇംഗ്ലീഷ് പദങ്ങളുടെ മലയാളം എഴുതുമ്പോള് സിതാര സന്ദേഹിക്കുന്നുണ്ട്. "ചീപ്പിന്" വിലകുറഞ്ഞ എന്നും "എപ്പിസോഡിന്" ഉപാഖ്യാനം എന്നും മലയാളം എഴുതി. ഏകാന്ത സഞ്ചാരങ്ങള് എന്ന കഥയില് ചോദ്യ ചിഹ്നമിടുന്നത് ഭാഷാസൂക്ഷ്മതയുള്ള ഒരെഴുത്തുമനസ്സിനെയാണ് കാണിക്കുന്നത്. ഉപജീവനം എന്ന കഥയില് "ഭാഷക്ക് കരുത്തു പോരാ. ഉപയോഗിക്കുന്ന ഇമേജുകളുടെ പഴമകാരണം ആവര്‍ത്തന വിരസത വരാതിരിക്കാന് ശ്രദ്ധിക്കണം" എന്നിങ്ങനെ പ്രകടമായി, ഒരു കളിയാക്കല് മട്ടിലാണെങ്കിലും കടന്നുവരുന്നത്, ഭാഷയേയും ആഖ്യാനത്തേയും കുറിച്ച് ഉണര്‍വ്വുള്ള ഒരു മനസ്സ് സിതാരക്ക് ഉള്ളതുകൊണ്ടാണ്. ഇത്തരം ഉണര്‍വ്വായിരിക്കാം വൈകാരിക ഉള്ളടക്കത്തെ ഭാഷാസൂക്ഷ്മതയോടെ, സുതാര്യതയോടെ എഴുതാന് പ്രേരണ നല്‍കിയിരിക്കുക.\n‹ ആത്മീയതയെയും പ്രണയത്തെയും പറ്റി... up യമുനോത്രി - മൂന്ന് ›


499 രൂപ മുതല് ആരംഭിക്കുന്ന ഫീച്ചര് ഫോണുകള് ഇവിടെ നിന്നും... | Feature phones starting at Rs 449 from Nokia, Intex, Zen, iKall, Gfive, Trio and others - Malayalam Gizbot\n499 രൂപ മുതല് ആരംഭിക്കുന്ന ഫീച്ചര് ഫോണുകള് ഇവിടെ നിന്നും...\nവ്യത്യസ്ഥ വിലയിലെ സ്മാര്‍ട്ട്‌ഫോണുകള് ഇന്ന് വിപണിയില് ലഭ്യമാണ്. അതില് ഇന്ത്യയിലെ സാധാരണപ്പെട്ടവര്‍ക്കു താങ്ങാവുന്ന വിലയിലെ ഫീച്ചര് ഫോണുകളും ലഭ്യമാണ്. 400 രൂപ മുതല് ഒരു ലക്ഷത്തിന് മേല് വില വരുന്ന ഫോണുകള് വിപണിയിലുണ്ട്.\nഎത്രയൊക്കെ വിലയുളള ഫോണുകള് വിപണിയിലുണ്ടെങ്കിലും ഫീച്ചര് ഫോണുകളുടെ സ്ഥാനം ഇന്നും മുന്‍പന്തിയില് തന്നെ. അതു കൊണ്ടു തന്നെയാണ് നിര്‍മ്മാതാക്കള് ഇന്നും ഫീച്ചര് ഫോണുകള് വിപണിയില് അവതരിപ്പിക്കുന്നത്.\nടോര്‍ച്ച്‌ലൈറ്റ്, മ്യൂസിക് റിംഗ്‌ടോണ്‍സ്, പ്രോളിഫോണിക് റിംഗ്‌ടോണ്‍സ്, വൈബ്രേഷന്, ന്യൂമറിക് കീബോര്‍ഡ് എന്നിവ ഫീച്ചര് ഫോണുകളുടെ പ്രധാന സവിശേഷതകളാണ്.\n449 രൂപ മുതല് ആരംഭിക്കുന്ന ഫീച്ചര് ഫോണുകളുടെ ലിസ്റ്റ് ഇവിടെ കൊടുക്കുന്നു. മികച്ച പ്രകടനം നല്‍കുന്ന ഈ ഫോണുകള് നിങ്ങളെ ഏറെ ആകര്‍ഷിക്കുന്നതാണ്.\n1. Nokia 105 Single Sim 2017\nവില : 979 രൂപ\n. 1.8 ഇഞ്ച് ക്വാര്‍ട്ടര് QVGA ഡിസ്‌പ്ലേ\n2. Zen Power 102\nവില : 857 രൂപ\n. 8ജിബി വരെ വിപുലീകരിക്കാം\n. 1.3എംപി റിയര് ക്യാമറ\n3. Zen Atom 203\nവില : 812 രൂപ\n4. Zen X62\nവില : 792 രൂപ\n5. Trio T3 Selfie\nവില : 704 രൂപ\n. 1.77 ഇഞ്ച് ഡിസ്‌പ്ലേ\n. 64 എംബി റോം\n. 1.3എംബി റിയര് ക്യാമറ\n. 1000എംഎഎച്ച് ബാറ്ററി\n6. I Kall K3310\nവില : 599 രൂപ\n. 64എംബി റോം\n. 0.3എംപി റിയര് ക്യാമറ\n7. Gfive Guru\nവില : 580 രൂപ\n. 18 ഇഞ്ച് ഡിസ്‌പ്ലേ\n. 64എംപി റാം\n. 256എംബി റോം\n. 1050എംഎഎച്ച് ബാറ്ററി\n8. Aqua Maze\nവില : 600 രൂപ\n. 0.08എംബി റിയര് ക്യാമറ


സുരക്ഷാ ഭീതി: പാക് പര്യടനത്തില് നിന്ന് 10 ശ്രീലങ്കന് താരങ്ങള് പിന്‍മാറി\nColombo, First Published 9, Sep 2019, 8:56 PM\nസീനിയര് താരങ്ങള്‍ക്ക് പുറമെ നിരോഷന് ഡിക്‌വെല്ല, കുശാല് പേരേര, ധനഞ്ജയ ഡിസില്‍വ, തിസാര പേരേര, അഖില ധനഞ്ജയ, സുരംഗ ലക്‌മല്, ദിനേശ് ചണ്ഡിമല് എന്നിവരാണ് പരമ്പരയില് കളിക്കില്ലെന്ന് ബോര്‍ഡിനെ അറിയിച്ചത്.\nകൊളംബോ: പാക്കിസ്ഥാന് പര്യടനത്തിലുള്ള ശ്രീലങ്കന് ക്രിക്കറ്റ് ടീമില് നിന്ന് 10 താരങ്ങള് പിന്‍മാറി. സുരക്ഷാഭീതി കണക്കിലെടുത്താണ് ടി20 ടീം നായകന് ലസിത് മലിംഗ, ടെസ്റ്റ് ടീം നായകന് കരുണരത്നെ, മുന് നായകന് എയ്ഞ്ചലോ മാത്യൂസ് എന്നിവരടക്കം പിന്‍മാറിയത്. പാക്കിസ്ഥാനിലൊരുക്കിയിട്ടുള്ള സുരക്ഷാ സംവിധാനങ്ങളെക്കുറിച്ച് കളിക്കാര്‍ക്ക് വിശദീകരിച്ചുകൊടുത്തിരുന്നു. ഇതിനുശേഷമാണ് 10 താരങ്ങള് പരമ്പരയില് നിന്ന് വിട്ടുനില്‍ക്കുകയാണെന്ന് ശ്രീലങ്കന് ക്രിക്കറ്റ് ബോര്‍ഡിനെ അറിയിച്ചത്.\nസീനിയര് താരങ്ങള്‍ക്ക് പുറമെ നിരോഷന് ഡിക്‌വെല്ല, കുശാല് പേരേര, ധനഞ്ജയ ഡിസില്‍വ, തിസാര പേരേര, അഖില ധനഞ്ജയ, സുരംഗ ലക്‌മല്, ദിനേശ് ചണ്ഡിമല് എന്നിവരാണ് പരമ്പരയില് കളിക്കില്ലെന്ന് ബോര്‍ഡിനെ അറിയിച്ചത്. മൂന്ന് ഏകദിനങ്ങളും മൂന്ന് ടി20 മത്സരവും അടങ്ങിയ പരമ്പരയാണ് ശ്രീലങ്കന് ടീം പാക്കിസ്ഥാനില് കളിക്കാനിരുന്നത്. ഈ മാസം 27നാണ് പരമ്പര തുടങ്ങേണ്ടത്.\n2009 മാര്‍ച്ചില് പാക്കിസ്ഥാനില് പര്യടനത്തിനെത്തിയ ശ്രീലങ്കന് ടീം ബസിനുനേരെ ഭീകരര് ആക്രമണം നടത്തിയിരുന്നു. അന്ന് തലനാരിഴയ്ക്കാണ് താരങ്ങള് രക്ഷപ്പെട്ടത്. ഇതിനുശേഷം കഴിഞ്ഞ 10 വര്‍ഷത്തിനിടെ പ്രമുഖ ടീമുകളൊന്നും പാക്കിസ്ഥാനില് ക്രിക്കറ്റ് കളിക്കാന് തയാറായിട്ടില്ല. പ്രമുഖ താരങ്ങള് പിന്‍മാറിയതോടെ പരമ്പരയുടെ ഭാവി സംബന്ധിച്ചും ആശയക്കുഴപ്പം തുടരുകയാണ്. പാക് ക്രിക്കറ്റ് ബോര്‍ഡ് ശ്രീലങ്കന് ക്രിക്കറ്റ് ബോര്‍ഡുമായും കായിക മന്ത്രിയുമായും ചര്‍ച്ചകള് നടത്തുമെന്നാണ് സൂചന.


Prithviraj talking about Chiyaan Vikram - Malayalam Filmibeat\n17 min ago അമ്മയെ തകർത്തു കൊണ്ടാകരുത് പുതിയ സംഘടനകളുടെ പ്രവർത്തനം, വനിത സംഘടനയെ കുറിച്ച് ഉർവശി\n| Published: Wednesday, January 1, 2020, 8:37 [IST]\nതെന്നിന്ത്യന് സിനിമാലോകത്തിന് ഏറെ പ്രിയപ്പെട്ട താരങ്ങളിലൊരാളാണ് വിക്രം. മലയാളത്തില് തുടങ്ങി പിന്നീട് തമിഴകത്തേക്ക് പ്രവേശിച്ച താരം പിന്നീട് തെന്നിന്ത്യയുടെ സ്വന്തം ചിയാനായി മാറുകയായിരുന്നു. മലയാള സിനിമയെ ഒരുപാട് ഇഷ്ടമാണെന്നും ലാലേട്ടനും മമ്മൂക്കയുമൊക്കെയായി ഇപ്പോഴും സൗഹൃദമുണ്ടെന്നും താരം പറഞ്ഞിരുന്നു. അവസരം ലഭിച്ചാല് മലയാളത്തില് അഭിനയിക്കാനും താന് തയ്യാറാണെന്നും അദ്ദേഹം പറഞ്ഞിരുന്നു. ഇടയ്ക്കിടയ്ക്ക് അദ്ദേഹം കേരളത്തിലേക്ക് എത്താറുമുണ്ട്. മകന് നായകനായി അരങ്ങേറുമ്പോള് ആ വിശേഷം പറയാനും മകനെ പരിചയപ്പെടുത്താനുമായി താരമെത്തിയിരുന്നു. ഭാഷാഭേദമന്യേ ശക്തമായ പിന്തുണയാണ് അദ്ദേഹത്തിന് ലഭിച്ചുകൊണ്ടിരിക്കുന്നത്.\nതാനും വിക്രമും തമ്മിലുള്ള ബന്ധത്തെക്കുറിച്ച് തുറന്നുപറഞ്ഞ് എത്തിയിരിക്കുകയാണ് പൃഥ്വിരാജ്. രാവണ് എന്ന സിനിമയില് ഇരുവരും ഒരുമിച്ച് അഭിനയിച്ചിരുന്നു. കെന്നി എന്നാണ് എല്ലാവരും അദ്ദേഹത്തെ വിളിക്കാറുള്ളത്. സൈന്യത്തിന്റെ സെറ്റില് വെച്ചുള്ള പരിചയം ഇന്നും തുടരുന്നുണ്ടെന്നും പൃഥ്വിരാജ് പറയുന്നു. കുട്ടിക്കാലത്ത് അച്ഛനൊപ്പമായാണ് താന് ആ സെറ്റിലേക്ക് പോയതെന്നും അദ്ദേഹം പറയുന്നു. മമ്മൂട്ടി പ്രധാന വേഷത്തിലെത്തിയ ചിത്രത്തില് ദിലീപ്, വിക്രം, തുടങ്ങി നിരവധി പേരായിരുന്നു അഭിനയിച്ചത്. വിവിധ താരങ്ങളുടെ ആരാധകരുമായുള്ള കൂടിക്കാഴ്ചയ്ക്കിടയിലായിരുന്നു പൃഥ്വിരാജ് വിക്രമിനെക്കുറിച്ച് വാചാലനായത്.\nസൈന്യത്തിന്റെ സെറ്റില് പോയിട്ടുണ്ട്\nപൃഥ്വിരാജിന്റേയും ഇന്ദ്രജിത്തിന്റേയും രക്തത്തില് അലിഞ്ഞുചേര്‍ന്നതാണ് സിനിമ. തങ്ങള്‍ക്ക് പിന്നാലെയായി ഇവരും സിനിമയിലേക്കെത്തുമെന്നും ഇവരുടെ ഡേറ്റിനായി സംവിധായകര് ക്യൂ നില്‍ക്കുന്ന അവസ്ഥയുണ്ടാവുമെന്നും സുകുമാരന് അന്നേ പ്രവചിച്ചിരുന്നു. അച്ഛന് നടനാണെങ്കിലും കുട്ടിക്കാലത്ത് ഒരുപാട് സിനിമാസെറ്റുകളിലൊന്നും താന് പോയിട്ടില്ലെന്ന് പൃഥ്വിരാജ് പറയുന്നു. മമ്മൂക്ക നായകനായി അഭിനയിച്ച സൈന്യത്തിന്റെ സെറ്റില് പോയപ്പോഴാണ് വിക്രമിനെ ആദ്യമായി കണ്ടുമുട്ടിയത്. അന്ന് മുതല് അദ്ദേഹത്തെ പരിചയമുണ്ട്.\nസിനിമയെ വെല്ലുന്ന ജീവിതകഥയാണ് വിക്രമിന്റേത്. ഒരപകടത്തില് ജീവന് തന്നെ നഷ്ടമാവുന്ന അവസ്ഥയിലൂടെ കടന്നുപോയതിനെക്കുറിച്ച് മുന്‍പ് അദ്ദേഹം തന്നെ തുറന്നുപറഞ്ഞിരുന്നു. ഇതേക്കുറിച്ച് പൃഥ്വിരാജും പറഞ്ഞിരുന്നു. കെന്നിക്ക് വലിയൊരപകടം സംഭവിച്ചിരുന്നു. ഇനിയൊരിക്കലും കെന്നി എഴുന്നേറ്റ് നടക്കില്ലെന്ന് ഡോക്ടര്‍മാര് വിധിയെഴുതിയതാണ്. അദ്ദേഹത്തിന്റെ കാലില് അന്നത്തെ മുറിപ്പാടുകള് ഇപ്പോഴുമുണ്ട്. ബൈക്കില് ട്രക്കിടിച്ചുള്ള അപകടത്തെ അതിജീവിച്ചതിനെക്കുറിച്ചുള്ള വിക്രമിന്‍രെ തുറന്നുപറച്ചില് നേരത്തെ വൈറലായിരുന്നു.\nകഥാപാത്രത്തിന് അനുസരിച്ച് ശാരീരികമായ മാറ്റങ്ങള് വരുത്താനും തയ്യാറാണ് താനെന്ന് വിക്രം വളരെ മുന്‍പേ വ്യക്തമാക്കിയതാണ്. ശരീരഭാരം കുറയ്ക്കാനും കൂട്ടാനും മുടി വളര്‍ത്താനുമൊക്കെ താരം തയ്യാറാണ്. ജിമ്മില് വെച്ച് ഒരിക്കല് അദ്ദേഹം കാലിലെ മുറിപ്പാടുകള് കാണിച്ച് തന്നിരുന്നു. അത് കണ്ട് ശരിക്കും അന്തംവിട്ട് പോയിരുന്നു. ഇങ്ങനെയൊരാള്‍ക്ക് കസേരയില് നിന്ന് പോലും എഴുന്നേല്‍ക്കാനാവുമെന്ന് തോന്നുന്നില്ല എന്ന് ഡോക്ടര്‍മാര് വരെ പറഞ്ഞതാണ്. അങ്ങനെയുള്ള ആളാണ് എളുപ്പത്തില് സിക്‌സ്പാക്ക് ഉണ്ടാക്കുന്നത്.\nസൈന്യം മുതലുള്ള പരിചയത്തെക്കുറിച്ച് മാത്രമല്ല വിക്രമിനൊപ്പം അഭിനയിക്കാന് അവസരം ലഭിച്ചതിനെക്കുറിച്ചും പൃഥ്വിരാജ് വാചാലനായിരുന്നു. രാവണിലൂടെയായിരുന്നു ഇരുവരും ഒരുമിച്ചെത്തിയത്.2വര്‍ഷത്തോളം അന്ന് താന് അദ്ദേഹത്തിനൊപ്പമുണ്ടായിരുന്നു. ആ സെറ്റിലെ ഏറ്റവും പ്രായം കുറഞ്ഞയാളും താനായിരുന്നു. എന്നെ ഒരു സഹോദരനായാണ് അദ്ദേഹം കൂടെക്കൊണ്ട് നടന്നത്.\nയുവതലമുറയ്ക്ക് പ്രചോദനമേകുന്ന തരത്തിലുള്ള ജീവിതമാണ് വിക്രമിന്റേത്. വിജയവും അംഗീകാരവും വൈകിക്കിട്ടിയ താരം കൂടിയാണ് അദ്ദേഹം. മലയാളത്തിലൂടെയായിരുന്നു വിക്രം അരങ്ങേറിയത്. നായകന് പിന്നാലെ നടക്കാനായിരുന്നു അന്നദ്ദേഹത്തിന്റെ യോഗം. നല്ല അവസരങ്ങള്‍ക്കായി ഒരുപാട് അലയേണ്ടി വന്നിട്ടുണ്ട്. പിന്നീടാണ് അദ്ദേഹത്തിന് സേതുവെന്ന ചിത്രം ലഭിക്കുന്നത്. അതോടെയാണ് അദ്ദേഹം വലിയ താരമായി മാറിയതെന്നും പൃഥ്വിരാജ് പറയുന്നു.\nRead more about: prithviraj vikram പൃഥ്വിരാജ് വിക്രം\nPrithviraj talking about Chiyaan Vikram\nStory first published: Wednesday, January 1, 2020, 8:37 [IST]


207 പേര്‍ക്ക് കൂടി ഇരിങ്ങാലക്കുട നിയോജക മണ്ഡലത്തിൽ ഞായറാഴ്ച കോവിഡ്-19 സ്ഥിരീകരിച്ചു -തദ്ദേശ സ്വയംഭരണ സ്ഥാപനങ്ങളിലെ TPR നിരക്ക് അറിയാം – IRINJALAKUDALIVE.com\nഞായറാഴ്ച 207 പേർക്ക് കൂടി ഇരിങ്ങാലക്കുട മണ്ഡലത്തിൽ കോവിഡ് പോസിറ്റീവ്. ജില്ലാ ഭരണകൂടം തയ്യാറാക്കിയ സെപ്റ്റംബർ 19 ലെ തദ്ദേശ സ്ഥാപനങ്ങളിലെ പോസിറ്റീവ്, TPR യഥാക്രമം-\nഇരിങ്ങാലക്കുട 78(33.33), വേളൂക്കര 35(43.75), ആളൂർ 27(11.54), മുരിയാട് 16(13.56), പടിയൂർ 15(34.88), കാറളം 14(17.72), കാട്ടൂർ 13(27.66), പൂമംഗലം 9(26.46),\nജില്ലാ ഭരണകൂടം പുറത്തുവിട്ട കണക്കുകൾ പ്രകാരം ഇരിങ്ങാലക്കുട നിയോജക മണ്ഡലത്തിൽ ഞായറാഴ്ച 207 കോവിഡ് പോസിറ്റീവ് കേസുകൾ റിപ്പോർട്ട് ചെയ്തു.\nഇരിങ്ങാലക്കുട നഗരസഭ പരിധിയിലെ ടെസ്റ്റ് പോസിറ്റീവ് നിരക്ക് 33.33, കോവിഡ് പോസിറ്റീവ് 78 പരിശോധിച്ചത് 2344 പേരെ.\nകാട്ടൂർ പഞ്ചായത്തിലെ ടെസ്റ്റ് പോസിറ്റീവ് നിരക്ക് 27.66 , കോവിഡ് പോസിറ്റീവ് 13, പരിശോധിച്ചത് 47 പേരെ.\nആളൂർ പഞ്ചായത്തിലെ ടെസ്റ്റ് പോസിറ്റീവ് നിരക്ക് 11.54, കോവിഡ് പോസിറ്റീവ് 27 പരിശോധിച്ചത് 234 പേരെ.\nമുരിയാട് പഞ്ചായത്തിലെ ടെസ്റ്റ് പോസിറ്റീവ് നിരക്ക് 13.56, കോവിഡ് പോസിറ്റീവ് 16, പരിശോധിച്ചത് 118 പേരെ.\nവേളൂക്കര പഞ്ചായത്തിലെ ടെസ്റ്റ് പോസിറ്റീവ് നിരക്ക് 43.75, കോവിഡ് പോസിറ്റീവ് 35, പരിശോധിച്ചത് 80 പേരെ.\nകാറളം പഞ്ചായത്തിലെ ടെസ്റ്റ് പോസിറ്റീവ് നിരക്ക് 17.72, കോവിഡ് പോസിറ്റീവ് 14, പരിശോധിച്ചത് 70 പേരെ.\nപടിയൂർ പഞ്ചായത്തിലെ ടെസ്റ്റ് പോസിറ്റീവ് നിരക്ക് 34.88, കോവിഡ് പോസിറ്റീവ് 15, പരിശോധിച്ചത് 43 പേരെ.\nപൂമംഗലം പഞ്ചായത്തിലെ ടെസ്റ്റ് പോസിറ്റീവ് നിരക്ക് 26.46, കോവിഡ് പോസിറ്റീവ്9, പരിശോധിച്ചത് 34 പേരെ.\nഎന്നിങ്ങനെയാണ് ഞായറാഴ്ച ( 19/9/2021) കോവിഡ് സ്ഥിരീകരിച്ചവരുടെ പ്രാദേശിക വിവരങ്ങൾ


Congress may appoint sachin pilot to handle party's affairs in Gujarat | ഗുജറാത്ത് പിടിച്ചെടുക്കാനുറച്ച് കോണ്‍ഗ്രസ്; കിടിലൻ നീക്കം... സച്ചിൻ പൈലറ്റ് കളത്തിലേക്ക്? - Malayalam Oneindia\n6 min ago മാധ്യമ പ്രവര്‍ത്തകരോട് കോപിച്ച് സുധാകരൻ; ചോദ്യം വാട്‌സ്ആപ്പ് വഴിയെന്ന്... തിരിച്ചടിച്ച് മാധ്യമ പ്രവര്‍ത്തകരും\n40 min ago സുധാകരനെതിരെ കേസെടുക്കണമെന്ന് ഡിജിപിക്ക് പരാതി; ക്രിമിനല് ഗൂഢാലോചന\n49 min ago ഗുണ്ടകളും ക്രിമിനലുകളുമാണെന്ന് കേരളത്തോട് ഏറ്റുപറഞ്ഞു, പിണറായിക്കെതിരെ കേസെടുക്കണമെന്ന് വി മുരളീധരന്\nUpdated: Thu, Jun 3, 2021, 20:56 [IST]\nഅഹമ്മദാബാദ്; അടുത്ത വർഷം ഉത്തർപ്രദേശ്, പ‍ഞ്ചാബ്, ഉത്തരാഖണ്ഡ്, ഗുജറാത്ത് എന്നീ നാല് സംസ്ഥാനങ്ങളിലാണ് നിയമസഭ തിരഞ്ഞെടുപ്പ് നടക്കുക.ഇതിൽ പഞ്ചാബ് ഒഴികെയുള്ള മറ്റ് സംസ്ഥാനങ്ങളിൽ ബിജെപിയാണ് ഭരണത്തിൽ. അധികാരത്തിൽ ഇരിക്കുന്ന സംസ്ഥാനങ്ങളിൽ ഭരണ തുടർച്ച നേടാനുള്ള നീക്കങ്ങൾ ഇതിനോടകം തന്നെ ബിജെപി ആരംഭിച്ച് കഴിഞ്ഞു.\nഇതിൽ ബിജെപിയെ സംബന്ധിച്ച് അഭിമാന പോരാട്ടത്തിന് വഴിയൊരുങ്ങുന്ന സംസ്ഥാനങ്ങളിലൊന്നാണ് ഗുജറാത്ത്. മോദിയുടെ ഗുജറാത്തിൽ ഇത്തവണയും അത്ഭുതങ്ങളൊന്നും നടക്കില്ലെന്ന ഉറച്ച വിശ്വാസത്തിലാണ് ബിജെപി. എന്നാൽ ബിജെപിയെ ഇക്കുറി പൂട്ടാനുള്ള അസ്ത്രങ്ങൾ ആവനാഴിയിൽ തയ്യാറാക്കുകയാണ് കോൺഗ്രസ്.\n15 വര്‍ഷം നേരന്ദ്ര മോദി അധികാരത്തിലിരുന്ന ഗുജറാത്ത്, ബിജെപിയുടെ ഒരിക്കലും ഇളകാത്ത കോട്ടയാണ്. 182 അംഗ നിയമസഭയിൽ 92 സീറ്റുകളാണ് കേവല ഭൂരിപക്ഷത്തിനാവശ്യം. 2017 ലെ നിയമസഭ തിരഞ്ഞെടുപ്പിൽ 99 സീറ്റ് നേടിയായിരുന്നു ബിജെപി അധികാരത്തിലേറിയത്. 2012 ൽ നേടിയതിനേക്കാൾ 16 സീറ്റുകൾ നഷ്ടപ്പെടുത്തിയായിരുന്നു ഭരണതുടർച്ച.\nഅത്തവണയും കോൺഗ്രസ് തറപറ്റുമെന്ന് കണക്ക് കൂട്ടിയ ബിജെപിക്ക് പക്ഷേ തെറ്റി.\nകാവിക്കോട്ടയിൽ ചെറിയൊരു വിളളല് വീഴ്ത്താന് കോണ്‍ഗ്രസിനായി.77 സീറ്റുകൾ നേടിയാണ് കോൺഗ്രസ് കരുത്ത് കാട്ടിയത്. എന്നാൽ തിരഞ്ഞെടുപ്പ് വിജയത്തിന് ശേഷം സംസ്ഥാനത്തെ കാര്യങ്ങൾ കോൺഗ്രസിനെ സംബന്ധിച്ച് ആശ്വാസകരമായിരുന്നില്ല.\nപല ഘട്ടങ്ങളിലായി നിരവധി എംഎൽഎമാർ ബിജെപി പാളയത്തിലെത്തി. അവിടെ ബിജെപി സ്ഥാനാർത്ഥികളായി മത്സരിച്ച് അധികാരം പിടിക്കുകയും ചെയ്തു. നിലവിൽ 65 എംഎൽഎമാരാണ് കോൺഗ്രസിന് സംസ്ഥാനത്ത് ഉള്ളത്.അതേസമയം മറ്റൊരു അങ്കത്തിന് കളമൊരുങ്ങുമ്പോൾ അരയും തലയും മുറുക്കി ഇറങ്ങുകയാണ് സംസ്ഥാനത്ത് പാർട്ടി. ഒരു കാലത്ത് കോണ്‍ഗ്രസിന്റെ തട്ടകമായിരുന്നു ഗുജറാത്തിലെ നഷ്ടപ്രതാപം തിരിച്ച് പിടിക്കുകയാണ് ലക്ഷ്യം.\nകൊവിഡ് പ്രതിസന്ധി, തൊഴിലില്ലായ്മ, സാമ്പത്തിക പ്രതിസന്ധി, എന്നിങ്ങനെ പല ഘടകങ്ങളും ബിജെപിയെ തിരിഞ്ഞ് കൊത്തുമെന്ന് കോൺഗ്രസ് കണക്കാക്കുന്നു. ഈ ഘട്ടത്തിൽ മികച്ച നേതൃനിരയെ തന്നെ ഇറക്കി മത്സരം കടുപ്പിക്കാനായാൽ ഗുജറാത്തിൽ തിരിച്ചുവരവിന് കളമൊരുങ്ങുമെന്നും കോൺഗ്രസ് പ്രതീക്ഷ പുലർത്തുന്നുണ്ട്.\nനിലവിൽ രാജസ്ഥാനിൽ നിന്നുള്ള നേതാവും മുൻ ഉപമുഖ്യമന്ത്രിയുമായ സച്ചിൻ പൈലറ്റിനെ മുന്നിൽ നിർത്താനാണ് കോൺഗ്രസ് ആലോചന.സംസ്ഥാനത്തിന്റെ ചുമതല വഹിച്ചിരുന്ന രാജീവ് സത്താ എംപി കൊവിഡ് ബാധിച്ച് അന്തരിച്ചിരുന്നു. ഇതോടെയാണ് സച്ചിന്റെ പേര് പരിഗണിക്കുന്നത്.\n2018 ൽ രാജസ്ഥാനിൽ ബിജെപി ഭരണം അവസാനിപ്പിച്ച് കോൺഗ്രസിനെ അധികാരത്തിലേറ്റുന്നതിൽ മുഖ്യപങ്കുവഹിച്ച നേതാവാണ് പൈലറ്റ്. അദ്ദേഹം സംസ്ഥാന മുഖ്യമന്ത്രിയാകുമെന്ന കണക്കാക്കപ്പെട്ടിരുന്നുവെങ്കിലും പിന്നീട് മുതിർന്ന നേതാവായ അശോക് ഗെഹ്ലോട്ടിനെ കോൺഗ്രസ് സംസ്ഥാനത്തിന്റെ ചുമതല ഏൽപ്പിക്കുകയായിരുന്നു. സച്ചിൻ ഉപമുഖ്യമന്ത്രിയുമായി.\nനേരത്തേ ഇരുവരും തമ്മിലുള്ള അധികാര വടംവലി സംസ്ഥാനത്ത് വലിയ പ്രതിസന്ധിക്ക് കാരണമായിരുന്നു. സർക്കാരിനെ മുൾമുനയിൽ നിർത്തി സച്ചിൻ പൈലറ്റ് നടത്തിയ റിസോർട്ട് രാഷ്ട്രീയം കോൺഗ്രസ് സർക്കാർ താഴെ വീഴാൻ കാരണമായേക്കുമെന്ന് വരെ കണക്കാക്കപ്പെട്ടിരുന്നു.വിവാദങ്ങൾക്ക് ശേഷം കോൺഗ്രസ് ക്യാമ്പിലേക്ക് തന്നെ സച്ചിൻ മടങ്ങിയെത്തിയെങ്കിലും അദ്ദേഹത്തിന് പ്രധാന പദവികൾ ഒന്നും നൽകിയിരുന്നില്ല.\nഈ സാഹചര്യത്തിൽ പൈലറ്റിനെ പോലൊരു യുവനേതാവിന് ഗുജറാത്തിന്റെ സംഘട ചുമതല നൽകിയാൽ അധികാരം പിടിക്കാനാകുമെന്ന് വരെ നേതാക്കൾ കണക്ക് കൂട്ടുന്നുണ്ട്. അതേസമയം കോൺഗ്രസ് ദേശീയ നേതൃത്വത്തിന്റെ ആവശ്യം അംഗീകരിക്കാൻ പൈലറ്റ് തയ്യാറാകുമോയെന്നാണ് ഉറ്റുനോക്കപ്പെടുന്നത്.\nഅതിന് നിരവധി കാരണങ്ങളും പൈലറ്റ് ക്യാമ്പ് ചൂണ്ടിക്കാട്ടുന്നു. ഇതിൽ പ്രധാനം സോണിയ ഗാന്ധിയോ രാഹുൽ ഗാന്ധിയോ പ്രിയങ്കയോ ഇതുവരെ 'മിഷൻ ഗുജറാത്ത് 2022' യെ കുറിച്ച് സച്ചിൻ പൈലറ്റിനോട് നേരിട്ട് സംസാരിച്ചിട്ടില്ല. രണ്ടാമത്തെ പ്രധാന വിഷയമായി കണക്കാക്കുന്നത് മടങ്ങിയെത്തിയതിന് ശേഷം സച്ചിൻ പൈലറ്റി് നൽകിയ വാഗ്ദാനങ്ങൾ ഒന്നും തന്നെ പാലിക്കാൻ ദേശീയ നേതൃത്വം തയ്യാറായില്ലെന്നതാണ്.\nസച്ചിൻ പൈലറ്റിനൊപ്പം പടയൊരുക്കം നടത്തിയ അദ്ദേഹത്തിന്റെ വിശ്വസ്തരായ എംഎൽഎമാരെ മന്ത്രിസഭയിൽ ഉൾപ്പെടുത്തുമെന്നത് ഉൾപ്പെടെയായിരുന്നു ദേശീയ നേതൃത്വം നൽകിയ വാഗ്ദാനങ്ങൾ. അതിനാൽ ഈ ഒരു ഘട്ടത്തിൽ ഹൈക്കമാന്റ് നിർദ്ദേശിച്ചാൽ തന്നെ ഗുജറാത്ത് ചുമതല ഏറ്റെടുക്കാൻ അദ്ദേഹം തയ്യാറായേക്കില്ലെന്നാണ് നേതാക്കൾ ചൂണ്ടിക്കാട്ടുന്നത്.\nഅങ്ങനെയെങ്കിൽ മുതിർന്ന നേതാവും രാജസ്ഥാൻ മുഖ്യമന്ത്രിയുമായ അശോക് ഗെഹ്ലോട്ടിനെ സോണിയ ഗാന്ധി ഗുജറാത്തിന്റെ ചുമതല ഏൽപ്പിച്ചേക്കും. കഴിഞ്ഞ തവണയും അദ്ദേഹത്തിനായിരുന്നു ഗുജറാത്തിന്റെ ചുമതല. ഗെഹ്ലോട്ടിനെ കൂടാതെ മുകുൾ വാസ്നിക്, അവിനാശ് പാണ്ഡെ, മോഹൻ പ്രകാശ്, കമൽനാഥ് എന്നിവരുടെ പേരുകളും പരിഗണിക്കപ്പെടുന്നുണ്ട്.\nസുധാകരനെതിരെ എതിർപ്പ് ശക്തം; ഇടപെട്ട് സോണിയ ഗാന്ധി..അധ്യക്ഷ സ്ഥാനത്തേക്ക് കെ മുരളീധരൻ? ചർച്ചകൾ ഇങ്ങനെ\n30 ദിവസത്തിനുള്ളില് ഗെലോട്ടിനെ വീഴ്ത്തും, രാഹുലിന് സച്ചിന്റെ മുന്നറിയിപ്പ്, ഡിമാന്റ് വെച്ച് പൈലറ്റ്\nഗെലോട്ടിന് മുന്നില് തമ്മിലടിച്ച് മന്ത്രിമാര്.... പിന്നില് സച്ചിന് പൈലറ്റ്? രാജസ്ഥാന് വിടില്ല\nsachin pilot congress rajasthan bjp ashok gehlot കോണ്‍ഗ്രസ് ബിജെപി രാജസ്ഥാന് gujarath politics\nCongress may appoint sachin pilot to handle party's affairs in Gujarat


മലയാളി നടൻ റോഷൻ മാത്യു മുഖ്യവേഷത്തിലെത്തുന്ന ‘ചോക്ക്ഡ്’ ആദ്യ ചിത്രം പ്രശസ്ത ബോളിവുഡ് സംവിധായകൻ അനുരാഗ് കശ്യപ് പുതിയ നിർമാണ കമ്പനി തുടങ്ങി. ഗുഡ് ബാഡ് ഫിലിംസ് എന്നാണ് പുതിയ സംരംഭത്തിൻ്റെ പേര്. ഇൻസ്റ്റഗ്രാമിലൂടെ കമ്പനിയുടെ ലോഗോ പ്രകാശനം ചെയ്തു. കമ്പനിയുടെ സഹപങ്കാളികളായ ധ്രുവ് ജഗാസിയ, അക്ഷയ് താക്കർ എന്നിവരെ സംവിധായകൻ പരിചയപ്പെടുത്തി. ഒരു ഹ്രസ്വ വീഡിയോ ആണ് ഇൻസ്റ്റഗ്രാമിലൂടെ പുറത്തുവിട്ടത്. ഒപ്പമുള്ളവർ രണ്ടാളും സംരംഭത്തിൻ്റെ രണ്ടു സ്തംഭങ്ങളാണെന്നും ഇതിൽ ആരാണ് ‘ഗുഡ്’ , ആരാണ് ‘ബാഡ്’ More


'നടി ആക്രമിക്കപ്പെട്ട ദിവസം ദിലീപിന്റെ സഹോദരനെ പരിഭ്രാന്തനായി കണ്ടു': അയൽവാസിയുടെ വെളിപ്പെടുത്തൽ-Dileep's brother was upset when actress was attacked, neighbours statement\n'നടി ആക്രമിക്കപ്പെട്ട ദിവസം ദിലീപിന്റെ സഹോദരനെ പരിഭ്രാന്തനായി കണ്ടു': അയൽവാസിയുടെ വെളിപ്പെടുത്തൽ\n‘അപ്പോൾ യാതൊന്നും തോന്നിയില്ലെങ്കിലും പിന്നീട് രാവിലെ നടി ആക്രമിക്കപ്പെട്ട വിവരം അറിഞ്ഞപ്പോൾ ചില സംശയങ്ങൾ തോന്നി’\nUpdated: July 11, 2017 3:04:54 pm\nകൊച്ചി: നടിക്കെതിരായ ആക്രമണം നടന്ന രാത്രി ദിലീപിന്റെ ഉറ്റബന്ധു പരിഭ്രാന്തനായി അമിതവേഗത്തില് ദിലീപിന്റെ വീട്ടിലേക്ക് പാഞ്ഞുപോയെന്ന് അയല്‍വാസി പറഞ്ഞു. സിസടിവി ദൃശ്യങ്ങള് പരിശോധിച്ചാല് വ്യക്തമാകുമെന്നും അയൽവാസി പറഞ്ഞു. മനോരമാ ന്യൂസ് ആണ് വാർത്ത റിപ്പോർട്ട് ചെയ്യുന്നത്.\n‘നടി ആക്രമിക്കപ്പെട്ട അന്നു രാത്രി എട്ടു മണികഴിഞ്ഞപ്പോൾ ഒരു യുവതി ആത്മഹത്യ ചെയ്യാൻ പോകുകയാണെന്നു പറഞ്ഞ് ആലുവ ക്ഷേത്രത്തിനു സമീപമുള്ള നടപ്പാലത്തിൽ കയറി ഫോണിലൂടെ ഭീഷണിപ്പെടുത്തിയതു കേട്ടു. ഇതറിഞ്ഞെത്തിയ ഭർത്താവ് യുവതിയെ മർദ്ദിച്ചു. ഇതേത്തുടർന്ന് ഇവർ ഓടി ദിലീപിന്റെ വീടിനു മുന്നിൽ എത്തി. ഇവിടെവച്ചും ദമ്പതിമാർ തമ്മിൽ അടിപിടികൂടി. ഈ സമയമാണ് ദിലീപിന്റെ അനുജൻ അനൂപും മറ്റൊരാളുംകൂടി കാറിൽ അമിതവേഗത്തിൽ വീട്ടിലേക്കു പാഞ്ഞുപോയത്. സ്വന്തം വീടിനു മുന്നിൽ നടന്ന സംഘർഷം ഒന്നു ശ്രദ്ധിക്കുക കൂടി ചെയ്യാതെയാണ് ഇവർ കടന്നുപോയത്. അപ്പോൾ യാതൊന്നും തോന്നിയില്ലെങ്കിലും പിന്നീട് രാവിലെ നടി ആക്രമിക്കപ്പെട്ട വിവരം അറിഞ്ഞപ്പോൾ ചില സംശയങ്ങൾ തോന്നി’ അയൽവാസി പറയുന്നു.\nഅതേസമയം നടിയെ ആക്രമിച്ച കേസില് അറസ്റ്റിലായ ദിലീപിനെ താരസംഘടനയായ അമ്മയില് നിന്നും പുറത്താക്കും. കൊച്ചിയില് നടന് മമ്മൂട്ടിയുടെ വീട്ടില് താരസംഘടനയുടെ അംഗങ്ങള് പങ്കെടുത്ത യോഗത്തില് ഇത് സംബന്ധിച്ച് ധാരണയായി. ദിലീപിന്റെ ട്രഷറര് സ്ഥാനവും പ്രാഥമികാഗത്വവും അടിയന്തരമായി റദ്ദ് ചെയ്യാന് ധരണയായി. സംഘടന നടിക്കൊപ്പമാണെന്നും നടിക്കെതിരെ അപകീര്‍ത്തികരമായ പരാമര്‍ശം നടത്തിയ നടന്മാരേയും അമ്മ വാര്‍ത്താകുറിപ്പില് തളളിക്കളഞ്ഞു.\nWeb Title: Dileeps brother was upset when actress was attacked neighbours statement


'വെള്ളിമൂങ്ങ ആലോചനകളില് മാത്രം. അടുത്തത് സുരേഷ് ഗോപി ചിത്രം' - ജിബു ജേക്കബ്ബ് - Vellimoonga in Discussion only. Next Suresh Gopi Movie- Jibu Jacob - Canchannels\nജിബു ജേക്കബ്ബിനെ ഫോണില് വിളിക്കുമ്പോള്‍തന്നെ അദ്ദേഹം കാരണം ഊഹിച്ചിരിക്കണം. ജിബുവിന്റെ ചിരി നിറച്ചുള്ള മറുപടിയില് അതുണ്ടായിരുന്നു.\n‘കഴിഞ്ഞ രണ്ടുമൂന്ന് ദിവസമായി പലരും വിളിക്കുന്നുണ്ട്. വെള്ളിമൂങ്ങയുടെ രണ്ടാം ഭാഗം എന്ന് തുടങ്ങുന്നുവെന്നാണ് ചിലര്‍ക്ക് അറിയേണ്ടത്. മറ്റു ചിലര്‍ക്ക് കാസ്റ്റിംഗിനെക്കുറിച്ചും. വാസ്തവത്തില് ഈ വാര്‍ത്തകളൊക്കെ എങ്ങനെ പൊട്ടിമുളയ്ക്കുന്നുവെന്ന് എനിക്കറിയില്ല. വെള്ളിമൂങ്ങ ആദ്യ ഭാഗത്തോടെ അവസാനിക്കണമെന്നുതന്നെയായിരുന്നു എന്റെ ആഗ്രഹം. അതിന്റെ രണ്ടാംഭാഗത്തിന്റെ സൂചനകള് അതിനൊക്കെശേഷം ചിലര് പറഞ്ഞതാണ്. ആ രീതിയില് ആലോചനകള് നടക്കുന്നുവെന്നത് നേരാണ്. പക്ഷേ, കൃത്യമായൊരു കഥയോ സംഭവ ഗതികളോ ഇല്ലാതെ അതിനെക്കുറിച്ച് ആലോചിച്ചിട്ടുപോലും കാര്യമില്ല. ആ അവസ്ഥയില്‍തന്നെയാണ് ഇപ്പോഴും ഉള്ളത്. എന്നാല് മറ്റൊരു സിനിമയ്ക്ക് പിറകെയാണ് ഞാന്. പുതിയൊരു പയ്യനാണ് എഴുതുന്നത്. എഴുത്തൊക്കെ പൂര്‍ത്തിയായി. സുരേഷ്‌ഗോപി ചേട്ടനോട് കഥയും പറഞ്ഞു. കഥ അദ്ദേഹത്തിന് ഇഷ്ടമായിട്ടുണ്ട്. എന്നാല് പ്രൊജക്ടിലേയ്ക്ക് ലാന്റ് ചെയ്തിട്ടില്ല. അതിന്റെ ചര്‍ച്ചകളാണ് ഇപ്പോള് നടന്നുകൊണ്ടിരിക്കുന്നത്.’ ജിബു ജേക്കബ്ബ് പറഞ്ഞു.\nരാമരാവണന്, രാഷ്ട്രം തുടങ്ങിയ സുരേഷ്‌ഗോപി ചിത്രങ്ങളുടെ ഛായാഗ്രാഹകനായി ജിബുജേക്കബ്ബ് മുന്‍പ് പ്രവര്‍ത്തിച്ചിട്ടുണ്ട്. സുരേഷ് ഗോപിയെവച്ച് സിനിമ ചെയ്യാനൊരുങ്ങുന്നത് ഇതാദ്യമാണ്.


സൂര്യന്റെ ചിങ്ങം രാശി സംക്രമണം; ഈ6രാശിക്കാര്‍ക്ക് രാജയോഗം | Sun Transit in Leo on 17 august 2021: These Zodaic Signs Will Get Benefit - Malayalam BoldSky\n18 min ago Daily Rashi Phalam: ജീവിത പങ്കാളിയുമായുള്ള സ്‌നേഹം വര്‍ദ്ധിക്കും; ഇന്നത്തെ രാശിഫലം\n| Published: Tuesday, August 17, 2021, 10:45 [IST]\nഊര്‍ജ്ജത്തിന്റെ സ്രോതസ്സായ സൂര്യദേവന് ഓഗസ്റ്റ് 17ന് ചിങ്ങം രാശിയില് സംക്രമിക്കുന്നു. ചന്ദ്രന്റെ ചിഹ്നമായ കര്‍ക്കടകത്തില് നിന്ന് വിട്ട് സ്വന്തം രാശിചിഹ്നമായ ചിങ്ങത്തില് സൂര്യന് ഒരുമാസക്കാലം സ്ഥാനം പിടിക്കും. ജ്യോതിഷപരമായി, സൂര്യന്റെ ഈ സ്ഥാനം പല ആളുകള്‍ക്കും ഉത്സാഹവും ഊര്‍ജ്ജവും ശക്തിയും നല്‍കും. ഈ കാലയളവില്, സൂര്യന്റെ ഊര്‍ജ്ജവും ശക്തിയും കാരണം നിങ്ങളില് പലര്‍ക്കും ആത്മവിശ്വാസം വര്‍ദ്ധിക്കും, അതിനാല് എല്ലാ ജോലികളിലും പ്രതിസന്ധി ഘട്ടങ്ങളിലും നിങ്ങള് വിജയിക്കും.\n2021 ഓഗസ്റ്റ് 17 ചൊവ്വാഴ്ച ഉച്ചയ്ക്ക് 01:05 ന് സൂര്യന് കര്‍ക്കടകത്തില് നിന്ന് ചിങ്ങം രാശിയില് പ്രവേശിക്കും. സെപ്റ്റംബര് 17, വെള്ളിയാഴ്ച വരെ സൂര്യന് ഇവിടെ തുടരുകയും തുടര്‍ന്ന് കന്നിരാശിയില് പ്രവേശിക്കുകയും ചെയ്യും. സൂര്യന്റെ ചിങ്ങം രാശി സംക്രമണം 12 രാശിക്കാരെയും ബാധിക്കുമെങ്കിലും ചില രാശിക്കാരില് സൂര്യന് ജീവിതത്തില് നല്ല ഫലങ്ങള് നല്‍കും. ഈ സംക്രമണ കാലത്ത് രാജയോഗം കൈവരുന്ന6രാശിക്കാര് ഏതൊക്കെയെന്ന് നമുക്ക് നോക്കാം.\nനിങ്ങളുടെ അഞ്ചാമത്തെ ഭാവത്തില് സൂര്യന് സംക്രമിക്കും. ഇത് നിങ്ങള്‍ക്ക് വിദ്യാഭ്യാസത്തിലും കുടുംബജീവിതത്തിലും നല്ല ഫലങ്ങള് നല്‍കും. ഈ സമയത്ത്, കുട്ടിയുടെ ഭാഗത്തുനിന്ന് നിങ്ങള്‍ക്ക് ചില നല്ല വാര്‍ത്തകള് ലഭിക്കും. മറുവശത്ത്, ഈ സംക്രമണം വിദ്യാര്‍ത്ഥികള്‍ക്ക് ശുഭകരമായിരിക്കും. എന്നിരുന്നാലും, അഞ്ചാമത്തെ ഭവനത്തെ സ്‌നേഹത്തിന്റെ ഭവനം എന്നും വിളിക്കുന്നു, ഈ ഭവനത്തില് സൂര്യന്റെ സാന്നിധ്യം കാരണം, നിങ്ങളുടെ സുഹൃത്തുക്കളുമായി നിങ്ങള്‍ക്ക് ചില വ്യത്യാസങ്ങള് ഉണ്ടായേക്കാം. നിങ്ങളുടെ ദേഷ്യം നിയന്ത്രിക്കുക. ഈ കാലയളവില് പ്രണയജീവിതത്തിലെ എല്ലാ പ്രശ്‌നങ്ങളും നിങ്ങള്‍ക്ക് മറികടക്കാന് കഴിയും.\nനിങ്ങളുടെ മൂന്നാം ഭാവത്തില് അതായത് ധൈര്യത്തിന്റെയും വീര്യത്തിന്റെയും ഭവനത്തില് അഗ്‌നി മൂലകമായ സൂര്യന് ഉണ്ടായിരിക്കുന്നത് വളരെ ശുഭകരമാണ്. സൂര്യന്റെ ഈ സംക്രമണം നിങ്ങളുടെ ധൈര്യവും ശക്തിയും വര്‍ദ്ധിപ്പിക്കും. കരിയറിലും ബിസിനസ്സിലും നിങ്ങള്‍ക്ക് നല്ല ഫലങ്ങള് നേടാന് കഴിയും. ഈ സമയത്ത് നിങ്ങളുടെ സഹോദരങ്ങളെ സഹായിക്കാന് നിങ്ങള്‍ക്ക് അവസരമുണ്ടാകും. അത് അവരുമായുള്ള നിങ്ങളുടെ ബന്ധം മെച്ചപ്പെടുത്തും. സാമൂഹിക പ്രവര്‍ത്തനങ്ങള് ചെയ്യുന്നത് നിങ്ങള്‍ക്ക് സന്തോഷവും സമാധാനവും നല്‍കും. ജോലിസ്ഥലത്ത് നിങ്ങളുടെ എല്ലാ പ്രവൃത്തികളും കൃത്യസമയത്ത് പൂര്‍ത്തിയാക്കും, ഉദ്യോഗസ്ഥരുമായുള്ള ബന്ധത്തില് മാധുര്യം ഉണ്ടാകും.\nചിങ്ങം രാശിയുടെ അധിപനാണ് സൂര്യന്. ഇപ്പോള് സൂര്യന് ചിങ്ങം രാശിയില് നിലനില്‍ക്കും. ഈ കാലയളവില് നിങ്ങളുടെ ആത്മവിശ്വാസം വര്‍ദ്ധിക്കും. നിങ്ങളുടെ വ്യക്തിത്വം തഴച്ചുവളരുകയും സാമൂഹിക ജീവിതത്തിലും നിങ്ങള്‍ക്ക് നല്ല ഫലങ്ങള് ലഭിക്കുകയും ചെയ്യും. ഈ സമയത്ത്, യോഗ ധ്യാനം എന്നിവ ചെയ്യുന്നത് നിങ്ങള്‍ക്ക് വളരെ ഗുണം ചെയ്യും. അത് നിങ്ങളുടെ ആരോഗ്യത്തില് വളരെ നല്ല മാറ്റങ്ങള് കൊണ്ടുവരും. നിങ്ങള്‍ക്ക് കുടുംബത്തിന്റെ പൂര്‍ണ്ണ പിന്തുണ ലഭിക്കും. നിങ്ങള് ഏതെങ്കിലും നിക്ഷേപത്തിന് പദ്ധതിയിടുകയാണെങ്കില് ഭാഗ്യവും നിങ്ങളെ പിന്തുണയ്ക്കും.\nസൂര്യന് നിങ്ങളുടെ പതിനൊന്നാം ഭാവത്തില് ഇരിക്കും, അത് നിങ്ങള്‍ക്ക് സര്‍ക്കാര് മേഖലകളില് നിന്ന് നേട്ടങ്ങള് നല്‍കും. സര്‍ക്കാര് ജോലികള്, മത്സര പരീക്ഷകള് എന്നിവയ്ക്ക് തയാറെടുക്കുന്ന വിദ്യാര്‍ത്ഥികള്‍ക്ക് ഇപ്പോള് വിജയിക്കാനുള്ള നല്ല സാധ്യതയുണ്ട്. ഇതോടൊപ്പം, ഈ രാശിക്കാര്‍ക്ക് രാഷ്ട്രീയ മേഖലയില് നല്ല ഫലങ്ങള് ലഭിക്കും. ജോലിസ്ഥലത്ത് നിങ്ങളുടെ പുരോഗതി സാധ്യമാണ്. ഇതോടൊപ്പം, വിദേശ രാജ്യങ്ങളുമായി ബന്ധപ്പെട്ട ബിസിനസ്സ് ചെയ്യുന്നതിനും സമയം അനുകൂലമായിരിക്കും.\nസൂര്യന്റെ ഈ സംക്രമണത്തിലൂടെ നിങ്ങള്‍ക്ക് കരിയര് മേഖലയില് നല്ല ഫലങ്ങള് ലഭിക്കും. തൊഴില് തേടുന്നവര്‍ക്ക് വിജയം നേടാനുള്ള സാധ്യതയുണ്ട്. നിങ്ങളുടെ പിതാവുമായുള്ള നിങ്ങളുടെ ബന്ധം മെച്ചപ്പെടു. അവരില് നിന്നുള്ള ഏത് ഉപദേശവും നിങ്ങള്‍ക്ക് വളരെ ഉപയോഗപ്രദമാകുകയും ചെയ്യും. വൃശ്ചികം രാശിയിലെ ചില ആളുകള്‍ക്ക് സ്ഥാനക്കയറ്റവും സാമ്പത്തിക നേട്ടങ്ങളും ലഭിക്കും. നിങ്ങള് ഒരു പുതിയ ജോലി ആരംഭിക്കാന് ഉദ്ദേശിക്കുന്നുവെങ്കില്, സൂര്യന്റെ സംക്രമണം നിങ്ങള്‍ക്ക് ശുഭകരമായിരിക്കും.\nസൂര്യന്റെ ഈ സംക്രമണത്തിലൂടെ, നിങ്ങള്‍ക്ക് മതപരവും ആത്മീയവുമായ പ്രവര്‍ത്തനങ്ങളിലേക്ക് ചായ്വ് അനുഭവപ്പെടും. ചില മതപരമായ ചടങ്ങുകളില് പങ്കെടുക്കും. വിദ്യാഭ്യാസ മേഖലയുമായി ബന്ധപ്പെട്ടവര്‍ക്ക് സൂര്യന്റെ ഈ സംക്രമണത്തില് നിന്ന് അനുകൂല ഫലങ്ങള് ലഭിക്കും. സംക്രമണ കാലഘട്ടത്തില് കുട്ടികളുടെ ഭാഗത്ത് പുരോഗതി ഉണ്ടാകും. കൂടാതെ, നിങ്ങള്‍ക്ക് ഒരു തീര്‍ത്ഥാടനത്തിന് പോകാനുള്ള പദ്ധതി തയ്യാറാക്കാം. സൂര്യന്റെ സംക്രമണ സമയത്ത്, എല്ലാ സാഹചര്യങ്ങളിലും നിങ്ങള് ശാന്തത പാലിക്കും, അത് നിങ്ങള്‍ക്ക് മനസ്സമാധാനം നല്‍കും. ഇതിനൊപ്പം, മാതാപിതാക്കളില് നിന്ന് സ്‌നേഹവും അനുഗ്രഹവും ലഭിക്കും.\nRead more about: sun transit leo zodiac sign astrology സൂര്യന് ചിങ്ങം രാശിഫലം സോഡിയാക് സൈന്\nSun Transit in Leo on 17 august 2021: These Zodaic Signs Will Get Benefit\nSun will leave Cancer and enter Leo zodiac on 17 august. Know which zodiac sign will have auspicious results of this transit.\nStory first published: Tuesday, August 17, 2021, 10:45 [IST]


ജില്ലയിൽ 14 ആക്ടീവ് ക്ലസ്റ്ററുകൾ | 11May2021\nകല്പറ്റ : കോവിഡുമായി ബന്ധപ്പെട്ട് ജില്ലയിൽ 14 ആക്ടീവ് ക്ലസ്റ്ററുകളാണ് നിലവിലുള്ളത്. നാലു സ്ഥാപന ക്ലസ്റ്ററുകളും 10 ലിമിറ്റഡ് ട്രൈബൽ കമ്യൂണിറ്റി ക്ലസ്റ്ററുകളുമാണുള്ളത്. ചെന്നലോട് ലൂയിസ് മൗണ്ട് ആശുപത്രി, കാക്കവയൽ വി.കെ.സി. ഷൂ കമ്പനി, ടീം തായ് ചെതലയം, വാഴവറ്റ ജീവൻ ജ്യോതി ഓർഫനേജ് എന്നിവയാണ് സ്ഥാപന ക്ലസ്റ്ററുകൾ. പൂതാടി കൊടൽകടവ്, മേപ്പാടി റാട്ടക്കൊല്ലി, മുള്ളൻകൊല്ലി വാർഡ് ഒന്ന്, 17 പാതിരി കാട്ടുനായ്ക്ക, വാഴവറ്റ പന്തികുഴി, കോട്ടവയൽ പണിയ, ചുള്ളിയോട് കോട്ടയിൽ, വെള്ളമുണ്ട അരീക്കര, ദ്വാരക പത്തിൽകുന്ന്, പാക്കം ചോനടി കാട്ടുനായ്ക്ക എന്നീ കോളനികളാണ് ലിമിറ്റഡ് കമ്യൂണിറ്റി ക്ലസ്റ്ററുകൾ.\nസമ്പർക്കത്തിലുള്ളവർ നിരീക്ഷണത്തിൽ പോകണം\nകോവിഡ് രോഗബാധിതരുമായി സമ്പർക്കത്തിലായവർ നിരീക്ഷണത്തിൽ പോകണമെന്ന് ആരോഗ്യവകുപ്പ് നിർദേശിച്ചു. മാനന്തവാടി എരുമത്തെരുവ് മീൻ മാർക്കറ്റിൽ ജോലി ചെയ്യുന്നവർക്ക് കോവിഡ് സ്ഥിരീകരിച്ചിട്ടുണ്ട്.\nപനമരം കെ.എസ്.ഇ.ബി. ഓഫീസിൽ മേയ് ഒമ്പതുവരെ ജോലിചെയ്ത വ്യക്തിയും മാനന്തവാടി ഗാന്ധിപാർക്കിൽ എം.ഡി.എം. പച്ചക്കറിയിൽ മേയ് അഞ്ചുവരെ ജോലിചെയ്ത വ്യക്തിയും പോസിറ്റീവാണ്. കല്പറ്റ അമ്പിലേരി കൊച്ചുപുരത്തിൽ ഹൗസിൽ നടന്ന മരണാനന്തര ചടങ്ങിൽ പങ്കെടുത്തവർക്കും മണ്ടാട് മുട്ടിലിൽ ഏപ്രിൽ 30-ന് നടന്ന ഒരു വിവാഹത്തിൽ പങ്കെടുത്തവർക്കും രോഗം സ്ഥിരീകരിക്കുന്നുണ്ട്.\nമേയ് ഏഴുവരെ കല്പറ്റ കെ.എസ്.എഫ്.ഇ. ബ്രാഞ്ചിൽ ജോലിചെയ്ത വ്യക്തി, മേയ് എട്ടുവരെ കണിയാമ്പറ്റ എടക്കമ്പം എ.ജെ. സ്റ്റോഴ്സിൽ ജോലിചെയ്ത വ്യക്തി, മൂലങ്കാവ് മിൽമ സൊസൈറ്റിയിൽ മേയ് ഏഴുവരെ ജോലിചെയ്ത വ്യക്തി എന്നിവർ പോസിറ്റീവായിട്ടുണ്ട്. കല്പറ്റ ടി.പി. ടൈൽസ് ഷോപ്പിൽ ജോലിചെയ്തവരും രോഗബാധിതരായിട്ടുണ്ട്.\nമാനന്തവാടി വരടിമൂല കോളനി, കരിമ്പലമൂല കോളനി, മല്ലിശ്ശേരിക്കുന്ന് കോളനി, മാനന്തവാടി പാട്ടവയൽ കോളനി, ആലിഞ്ചോട് കോളനി, കരിങ്കണിക്കുന്ന് നാല് സെന്റ് കോളനി, മുള്ളൻകൊല്ലി പാതിരി കോളനി എന്നിവിടങ്ങളിലും രോഗബാധ സ്ഥിരീകരിക്കുന്നുണ്ട്.\nഇന്ന് 33 കേന്ദ്രങ്ങളിൽ കുത്തിവെപ്പ്\nകല്പറ്റ : ജില്ലയിൽ ചൊവ്വാഴ്ച 33 കേന്ദ്രങ്ങളിൽ കോവിഡ് പ്രതിരോധകുത്തിവെപ്പ് നടത്തും. രണ്ടാം ഡോസ് കുത്തിവെപ്പാണ് ഉണ്ടാവുക. ഓരോ കേന്ദ്രത്തിലും 200 വീതം കുത്തിവെപ്പാണ് ലക്ഷ്യമിടുന്നത്.


പാമ്പുകടിയേൽക്കുമ്പോൾ മരണം സംഭവിക്കുന്നതെങ്ങനെ? | How snake venom causes death?\nപാമ്പുകടിയേൽക്കുമ്പോൾ മരണം സംഭവിക്കുന്നതെങ്ങനെ?\nTrivandrum, First Published 24, May 2020, 2:49 PM\nഇരകളെ ചലന രഹിതമാക്കാനും, അവയുടെ ദഹനം എളുപ്പത്തിലാക്കാനും, അപകടം വരുന്ന അവസരങ്ങളിൽ ആത്മരക്ഷാർത്ഥം ശത്രുവിനെതിരെ പ്രയോഗിക്കാനുമാണ് പാമ്പിന് അതിന്റെ വിഷം ഉപകരിക്കുന്നത്.\nപാമ്പുകടി ഏറെ അപകടകരമാണ്. ലോകത്തെമ്പാടുമായി പാമ്പുകടിയേറ്റുമാത്രം ഒരു ലക്ഷത്തിൽപരം പേർ കൊല്ലപ്പെടുന്നുണ്ട് എന്നാണ് കണക്ക്. ഇരകളെ ചലന രഹിതമാക്കാനും, അവയുടെ ദഹനം എളുപ്പത്തിലാക്കാനും, അപകടം വരുന്ന അവസരങ്ങളിൽ ആത്മരക്ഷാർത്ഥം ശത്രുവിനെതിരെ പ്രയോഗിക്കാനുമാണ് പാമ്പിന് അതിന്റെ വിഷം എന്ന സൂട്ടോക്സിൻ ഉപകരിക്കുന്നത്. മനുഷ്യരുടെ കാര്യത്തിൽ അവസാനം പറഞ്ഞതാണ് നടപ്പിലാക്കുന്നത്.\nഎന്താണ് പാമ്പിൻവിഷത്തിലുള്ള വിഷാംശം?\nകടിച്ച പാമ്പിന്റെ ഇനത്തിനനുസരിച്ച് വ്യത്യസ്തമായ ദോഷഫലങ്ങൾ മനുഷ്യ ശരീരത്തിൽ ഏൽപ്പിക്കുന്ന നൂറുകണക്കിന് പ്രോട്ടീനുകളാണ് പാമ്പിൻ വിഷത്തിലുള്ളത്. ഒരേ ഇനത്തിൽ പെട്ട രണ്ടു പാമ്പുകൾക്ക് പോലും ഒരേ തീവ്രതയുള്ള വിഷമാകില്ല ഉണ്ടാവുക. എന്നാലും, പാമ്പിൻ വിഷം ഏൽപ്പിക്കുന്ന ആഘാതങ്ങളെ രണ്ടു തരത്തിലായി നമുക്ക് വേർതിരിച്ച് പറയാം. ഒന്ന്, രക്തചംക്രമണത്തെ ബാധിക്കുന്നത്. രണ്ട്, നാഡീവ്യൂഹത്തിന്റെ പ്രവർത്തങ്ങൾ ബാധിക്കുന്നത്.\nഹീമോടോക്സിക് ഗണത്തിൽ പെട്ട പാമ്പിൻ വിഷങ്ങൾ നേരെ കലരുന്നത് രക്തത്തിലാണ്. അവ, നിരന്തരമായി ഒഴുകുന്ന രക്തത്തിൽ കുഞ്ഞുകുഞ്ഞു ക്ളോട്ടുകൾ (കട്ടപിടിക്കൽ) ഉണ്ടാക്കുന്നു. ഒപ്പം പാമ്പിന്റെ പല്ലു കൊണ്ട് ഉണ്ടാകുന്ന മുറിവിലൂടെ രക്തസ്രാവവും ഉണ്ടാകുന്നു. മറ്റു ചില വിഷങ്ങൾ രക്തസമ്മർദ്ദം ഏറ്റുന്നു, ചിലത് രക്തസമ്മർദ്ദം താഴ്ത്തുന്നു, അങ്ങനെ ഫലങ്ങൾ എന്തൊക്കെയായാലും അതൊക്കെ ശരീരത്തിന് ദോഷമാണ് ചെയ്യുന്നത്.\nന്യൂറോടോക്സിക് എന്ന രണ്ടാമത്തെ ആഘാതമുണ്ടാക്കുന്ന തരം പാമ്പിൻ വിഷങ്ങൾ ശരീരത്തെ ബാധിക്കുക കൂടുതൽ വേഗത്തിലാണ്. അത് തലച്ചോറിൽ നിന്ന് പുറപ്പെടുന്ന ന്യൂറോ സിഗ്നലുകൾ നമ്മുടെ പേശികളിൽ എത്തുന്നത് തടയുന്നു. അത് ശരീരത്തിലുണ്ടാക്കുക പക്ഷാഘാതത്തിന് സമാനമായ ഫലങ്ങളാണ്. തലയിൽ തുടങ്ങി കീഴ്പ്പോട്ടുള്ള എല്ലാ ഭാഗവും ഈ ആഘാതത്തിന് വശംവദമാകും. ഒടുവിൽ ശ്വാസകോശത്തിലെ ഡയഫ്രം വരെ പാരലൈസ് ആയി ശ്വാസം ഉള്ളിലേക്കെടുക്കാനാവാതെ കടിയേറ്റയാൾ മരിച്ചു പോകുന്നു. 'എലാപ്പിഡേ' എന്നറിയപ്പെടുന്ന ഇനത്തിൽ പെട്ട 270 ലധികം പാമ്പുകളിൽ ഒന്നാണ് മൂർഖൻ അഥവാ കോബ്ര എന്ന് പറയുന്നത്. ന്യൂറോ ടോക്സിക് ആയിട്ടുള്ള വിഷയങ്ങൾക്ക് ഏറ്റവും നല്ല ഉദാഹരണമാണ് കരിമൂർഖന്റേത്.\nപാമ്പുകടിയുടെ മറ്റു ദോഷഫലങ്ങൾ\nപാമ്പുകടിയേറ്റാൽ ഈ രണ്ട് ആഘാതങ്ങൾക്കൊപ്പം കടിയേറ്റ മുറിവിന്റെ വായ്ക്ക് ചുറ്റുമായി നെക്രോസിസ് എന്ന് പറയുന്ന ഒരു പ്രശ്നം കൂടി സംഭവിക്കാം. വിഷം കാരണം മുറിവായ്ക്ക് അടുത്തുള്ള കോശങ്ങളും, പേശികളും, സെല്ലുകളും ഒക്കെ നശിക്കുന്ന പ്രതിഭാസമാണ് നെക്രോസിസ്. സമയത്തിന് ആന്റിവെനം നൽകിയില്ലെങ്കിൽ ഇത് ആ ഭാഗം മുറിച്ചു കളയേണ്ടി വരുന്ന അവസ്ഥയിലേക്ക് വരെ നയിക്കാൻ സാധ്യതയുണ്ട്. ഇങ്ങനെ വിരലുകൾ, കൈകാലുകൾ എന്നിവ ആംപ്യൂട്ട് ചെയ്യേണ്ടി വന്ന കേസുകളുണ്ട്.\nപ്രകൃതിയിൽ കാണുന്ന, എട്ടുകാലികൾ, തേളുകൾ, പഴുത്തറകൾ, ജെല്ലി ഫിഷ് തുടങ്ങിയ മറ്റുള്ള ഏതൊരു വിഷജീവികളെക്കാളും കൂടുതലായി മനുഷ്യരുമായി അടുത്ത് ഇടപെടാനുള്ള സാധ്യത പാമ്പുകൾക്കുണ്ട്. മനുഷ്യവാസമുള്ള ഒരുവിധം എല്ലായിടത്തും പാമ്പുകളുടെയും സാന്നിധ്യമുണ്ട് എന്നതാണ് ഒരു കാരണം. മണ്ണിൽ പതുങ്ങി ഇരിക്കുന്ന, മിക്കവാറും മണ്ണിന്റെ നിറത്തോട് സാമ്യമുള്ള നിറമുള്ള ഈ ഇഴജന്തുക്കൾ സാധാരണ നമ്മുടെ കണ്ണിൽ പെടാനുള്ള സാധ്യത കുറവാണ്. കൃഷിപ്പണി ചെയ്യുന്നവർ, മണ്ണിൽ പണിയെടുക്കുന്ന തൊഴിലാളികൾ, മരപ്പണിക്കർ, കെട്ടിടം തൊഴിലാളികൾ, കൊച്ചു കുട്ടികൾ തുടങ്ങി പലരും അറിയാതെ പാമ്പുകളുടെ മേൽ പോയി ചവിട്ടി അവയുടെ കടി വാങ്ങി മരണപ്പെടാറുണ്ട്.\nലോകത്തെമ്പാടുമായി വർഷാവർഷം അഞ്ചുലക്ഷത്തിലധികം പേർ പാമ്പുകടിയേറ്റ് ആശുപത്രിയിൽ പ്രവേശിക്കപ്പെടാറുണ്ട് എന്നാണ് കണക്ക്. അതിൽ ഒരു ലക്ഷത്തോളം പേർ കൊല്ലപ്പെടാറുണ്ട്. ബാക്കി നാലു ലക്ഷം പേരിൽ വലിയൊരു ഭാഗത്തിന് അവരുടെ ശരീരത്തിൽ പ്രവേശിച്ച വിഷത്തിന്റെയും, അതിനെ തുരത്താൻ വേണ്ടി കുത്തിവെക്കപ്പെടുന്ന ആന്റി വെനത്തിന്റെയും ദോഷഫലങ്ങൾ പിന്നീടങ്ങോട്ടും അനുഭവിക്കേണ്ടി വരാറുണ്ട്. വൃക്കയാണ് പാമ്പിൻ വിഷത്താൽ ഏറ്റവുമധികം ദുരിതമനുഭവിക്കുന്ന ഒരു ആന്തരികാവയവം. യഥാർത്ഥത്തിലുള്ള കണക്കുകൾ ഒരു ലക്ഷത്തിലും വളരെ അധികമാകാനാണ് സാധ്യത. കാരണം ഇക്കാര്യത്തിൽ റിപ്പോർട്ടിങ് വളരെ കുറവാണ് എന്നതാണ് യാഥാർഥ്യം.\nആന്റി വെനം എന്നാണ് പാമ്പിൻവിഷത്തിനുള്ള മറുമരുന്ന് അറിയപ്പെടുന്നത്. ഉഗ്രവിഷമുള്ള പാമ്പുകളിൽ നിന്ന് വിഷം ശേഖരിച്ച്, അവയുടെ സാന്ദ്രത കുറച്ച് ചെമ്മരിയാടുകളിലും, കുതിരകളിലും കുത്തിവെച്ച ശേഷം അവയുടെ ശരീരത്തിൽ ആ വിഷത്തിനെതിരെ ഉത്പാദിപ്പിക്കപ്പെടുന്ന ആന്റിബോഡികൾ ശേഖരിച്ചാണ് ആന്റിബോഡി എന്ന മരുന്നുണ്ടാക്കിയെടുക്കുന്നത്. വളരെ വിലപിടിപ്പുള്ള മരുന്നാണ് ഇത്. വളരെ കുറഞ്ഞ അളവിലാണ് ഇത് ഉത്പാദിപ്പിക്കപ്പെടുന്നത്.\nവെള്ള/മഞ്ഞനിറത്തിലുള്ള ഈ ദ്രാവകം ഉത്പാദിപ്പിക്കപ്പെടുന്നത് പാമ്പുകളുടെ കണ്ണുകൾക്ക് പിന്നിലുള്ള ഒരു ഗ്രന്ഥിയിലാണ്. അവിടെ നിന്ന് ഒരു ചെറിയ നാളിയിലൂടെ നേരെ പാമ്പിന്റെ കടിക്കുന്ന പല്ലുകളിലേക്ക് എത്തുന്നു. കടിക്കുമ്പോൾ ഉണ്ടാകുന്ന മുറിവിലൂടെ ഈ വിഷം ഇരയുടെ രക്തത്തിൽ കലരുകയും ചെയ്യുന്നു. ഒരു സിറിഞ്ച് പോലെയാണ് ഈ പല്ലുകൾ പ്രവർത്തിക്കുക. കടിക്കലും വിഷം പകരലും ഒക്കെ നിമിഷനേരം കൊണ്ട് കഴിഞ്ഞിരിക്കും. കടി കിട്ടിയേടത്തു മുറിവ് വലുതാക്കുക, വിഷം ഉറിഞ്ചിയെടുക്കുക തുടങ്ങിയ കാര്യങ്ങൾ ഒരു കാരണവശാലും ചെയ്യരുത്. നേരെ ആശുപത്രിയിൽ എത്തിക്കുക മാത്രമാണ് ഒരേയൊരു മാർഗം. അവിടെ നിന്ന് ആന്റിവെനം കുത്തിവെച്ചാൽ മാത്രമാണ് വിഷം രോഗിയുടെ മരണത്തിന് കാരണമാകാതെ നോക്കാനാകൂ.\nLast Updated 24, May 2020, 2:57 PM\nബലാത്സംഗികൾക്ക് ഇനി ശിക്ഷ 'ലിംഗഛേദം';പുതിയ നിയമം പാസ്സാക്കി നൈജീരിയ\nകരിപ്പൂരിൽ നിന്നും ഗുണ്ടാസംഘം തട്ടിക്കൊണ്ടു പോയ യുവാവ് തിരികെ വീട്ടിലെത്തി\nപാൻഗോങ് സേ തടാകക്കരയല്ല; ചൈനയുടെ ലക്ഷ്യം ഡെപ്സാങ് സമതലം


അവനെ ഞങ്ങൾക്ക് നഷ്ടമായി ! ഈ വിയോഗത്തിൽ പൊട്ടിക്കരഞ്ഞ് "കുടുംബവിളക്ക് " താരം അമൃത നായർ! - Movlog\nമലയാള മിനിസ്ക്രീൻ പ്രേക്ഷകരുടെ ഇഷ്ട പരമ്പര ആണ് ഏഷ്യാനെറ്റിൽ സംപ്രേഷണം ചെയ്യുന്ന “കുടുംബവിളക്ക് “.മികച്ച റേറ്റിങ്ങോടെ മുന്നേറുകയാണ് ഈ പരമ്പര. ഒരു വീട്ടമ്മയുടെ അതിജീവനത്തിന്റെ കഥയാണ് ഈ പരമ്പരയിൽ ആവിഷ്കരിക്കുന്നത്. ബ്ലെസി സംവിധാനം ചെയ്ത മോഹൻലാൽ ചിത്രം “തന്മാത്ര” യിലൂടെ അഭിനയരംഗത്തേക്ക് കടന്നു വന്ന മീര വാസുദേവ് ആണ് “കുടുംബവിളക്ക് “ലെ നായിക കഥാപാത്രമായ സുമിത്രയെ അവതരിപ്പിക്കുന്നത്. നിരവധി സിനിമകളിലൂടെ പ്രേക്ഷകർക്ക് സുപരിചിതനായ കെ കെ മേനോൻ ആണ് സിദ്ധാർഥ് എന്ന നായക കഥാപാത്രത്തെ അവതരിപ്പിക്കുന്നത്.\nകുടുംബിനിയായി സുമിത്രയെ തന്റെ ജീവിതത്തിൽ നിന്നും ഒഴിവാക്കി കാമുകിയെ വിവാഹം കഴിക്കുന്ന സിദ്ധാർത്ഥിന്റെയും, ജീവിതത്തിൽ ഒറ്റപ്പെടുമ്പോഴും തളരാതെ ജീവിതത്തോട് പൊരുതി വിജയം നേടുന്ന സുമിത്രയുടെയും കഥയാണ് ഇപ്പോൾ പരമ്പരയിൽ ആവിഷ്കരിക്കുന്നത്. പരമ്പരയിലെ കഥാപാത്രങ്ങൾ എല്ലാവര്ക്കും പ്രേക്ഷകർക്ക് അത്രയേറെ പ്രിയപ്പെട്ടവർ ആണ്. സ്വന്തം വീട്ടിലെ അംഗങ്ങളെ പോലെ ആണ് പരമ്പരയിലെ കഥാപാത്രങ്ങളെ മലയാളികൾ ഏറ്റെടുത്തത്.\nഈ പരമ്പരയിൽ സുമിത്രയുടെ മകൾ ശീതൾ ആയി എത്തുന്നത് അമൃത നായർ ആണ്. അമ്മയെ കുറ്റപ്പെടുത്തി അച്ഛനെ കൂടുതൽ ഇഷ്ടപ്പെടുന്ന വാശിക്കാരിയായ മകളിൽ നിന്നും അമ്മയുടെ സ്നേഹവും ത്യാഗവും തിരിച്ചറിയുന്ന മകളായി മാറിയിരിക്കുകയാണുസ് ശീതൾ. ശീതൾ ആയി മികച്ച പ്രകടനമാണ് അമൃത കാഴ്ച വെക്കുന്നത്. നിലവിൽ ശീതളിന്റെ ജീവിതത്തിലുണ്ടാവുന്ന സംഭവവികാസങ്ങളിലൂടെ ആണ് പരമ്പര മുന്നോട്ടേക്ക് പോകുന്നത്.\nസമൂഹ മാധ്യമങ്ങളിൽ വളരെ സജീവമായിട്ടുള്ള താരം ആണ് അമൃത നായർ. ലൊക്കേഷിനെ രസകരമായ വീഡിയോകളും ചിത്രങ്ങളും താരം നിരന്തരം പങ്കു വെക്കാറുണ്ട്. ഇപ്പോഴിതാ താരത്തിന്റെ ഒരു ലൈവ് വീഡിയോ ആണ് സമൂഹ മാധ്യമങ്ങളിൽ ശ്രദ്ധേയമാവുന്നത്. കോവിഡിന് കാലത്ത് തന്റെ സുഹൃത്തിന്റെ അപ്രതീക്ഷിത വിയോഗത്തിൽ പൊട്ടിക്കരഞ്ഞാണ് താരം ലൈവിൽ എത്തിയത്. കൊറോണ വൈറസ് എത്രമാത്രം ഭീകരം ആണെന്ന് തന്റെ പ്രിയപ്പെട്ടവർക്ക് വരുമ്പോൾ മാത്രം നമ്മൾ തിരിച്ചറിയുള്ളൂ എന്ന് താരം ലൈവിലൂടെ പറയുന്നു.\nചെന്നൈ സ്വദേശി ആയ അമൃതയുടെ സുഹൃത്ത് കോറോണയ്ക്കെതിരെയുള്ള വാക്സിൻ എടുത്തതിനു ശേഷമാണ് ഹൃദയാഘാതത്തെ തുടർന്ന് അന്തരിച്ചത്. ബംഗളുരുവിൽ വേച്ഛയിരുന്നു അമൃത ആ സുഹൃത്തുമായി പരിചയപ്പെടുന്നത്. പിന്നീട് അവർ വളരെ നല്ല സുഹൃത്തുക്കൾ ആവുകയായിരുന്നു. സുഹൃത്തിന്റെ മരണം താങ്ങാൻ കഴിയുന്നില്ല എന്നും അവസാനമായി ഒന്ന് കാണാൻ പോലും സാധിക്കാത്തതിന്റെ വിഷമം പങ്കു വെക്കുകയാണ് താരം. അതോടൊപ്പം എല്ലാവരോടും സുരക്ഷിതരായി വീട്ടിൽ തന്നെ ഇരിക്കാൻ താരം ആവശ്യപ്പെടുന്നു. അഹങ്കാരം മനുഷ്യന്റെ ജീവൻ എടുക്കും എന്നും തന്റെ പ്രിയപ്പെട്ടവർ അകലുമ്പോൾ മാത്രമേ കൊറോണ എത്ര ഭീകരമാണെന്നു നമ്മൾ തിരിച്ചറിയുള്ളൂ എന്നും താരം കൂട്ടിച്ചേർത്തു.


തന്റെ രാജിയ്ക്ക് കാരണം ഗ്രൂപ്പ് നേതാക്കളുടെ സമ്മര്‍ദ്ദം - വി.എം സുധീരന്\nTuesday 12 June 2018 4:49 pm IST\nതിരുവനന്തപുരം: താന് ഗ്രൂപ്പുകളിയുടെ ഇരയാണെന്നും, കെപിസിസി അധ്യക്ഷ പദവിയില് നിന്നും രാജിവയ്ക്കാന് കാരണം ഗ്രൂപ്പ് നേതാക്കന്മാരുടെ സമ്മര്‍ദ്ദം സഹിക്കവയ്യാതെയാണെന്നും കോണ്‍ഗ്രസ് നേതാവ് വി.എം.സുധീരന്. കെപിസിസി നേതൃയോഗത്തിന് ശേഷം പുറത്തിറങ്ങിയപ്പോഴാണ് സുധീരന്റെ പ്രതികരണം.\nകെപിസിസി അധ്യക്ഷ പദവി വഹിച്ചിരുന്നപ്പോള് എല്ലാവരെയും ആദരിച്ചും അംഗീകരിച്ചും മാത്രമാണ് മുന്നോട്ടുപോയിരുന്നത്. എന്നാല് ഗ്രൂപ്പ് നേതാക്കന്മാര് അവരുടെ താത്പര്യക്കാരുടെ നിലനില്‍പ്പ് മാത്രം ലക്ഷ്യംവച്ച് പ്രവര്‍ത്തിച്ചതോടെയാണ് സംഘടനാ തെരഞ്ഞെടുപ്പ് അടക്കം മുന്നോട്ടുകൊണ്ടുപോകാന് കഴിയാതെ വന്നത്. തൃശൂര് പോലുള്ള ജില്ലകളില് താഴെ തട്ടില് മികച്ച രീതിയില് ബൂത്ത് കമ്മിറ്റികള് സജ്ജീകരിച്ചു വരികയായിരുന്നു. ഇതോടെ ഗ്രൂപ്പ് മാനേജര്‍മാര്‍ക്ക് സ്ഥാനമില്ലാത്ത സാഹചര്യം വന്നു. പിന്നാലെയാണ് അവര് തനിക്കെതിരേ തിരിഞ്ഞതെന്നും പലയിടത്തും ഗ്രൂപ്പ് യോഗങ്ങള് സംഘടിപ്പിച്ചതെന്നും സുധീരന് കുറ്റപ്പെടുത്തി.\nഗ്രൂപ്പിന്‍റെ അതിപ്രസരമാണ് കഴിഞ്ഞ നിയമസഭാ തെരഞ്ഞെടുപ്പില് പാര്‍ട്ടിക്ക് കനത്ത തോല്‍വി സമ്മാനിച്ചത്. തെരഞ്ഞെടുപ്പിന് മുന്‍പ് തന്നെ താന് പുതിയ നിര്‍ദ്ദേശങ്ങള് വച്ചിരുന്നു. നാല് തവണ തുടര്‍ച്ചയായി മത്സരിച്ചവര് മാറിനിന്ന് പുതുമുഖങ്ങള്‍ക്ക് അവസരം നല്‍കട്ടെ എന്ന് താന് അഭിപ്രായപ്പെട്ടതാണ്. പക്ഷേ, ഗ്രൂപ്പ് നേതാക്കന്മാര് ഇക്കാര്യം അംഗീകരിക്കാന് തയാറായില്ല. തന്റെ നിര്‍ദ്ദേശം നടപ്പാക്കിയിരുന്നെങ്കില് പാര്‍ട്ടിക്ക് വേണ്ടി പ്രവര്‍ത്തിക്കുന്ന നിരവധി ചെറുപ്പക്കാര്‍ക്ക് മത്സര രംഗത്തേക്ക് കടന്നുവരാന് സാഹചര്യം ഒരുക്കാമായിരുന്നു. ഇതെല്ലാം ഗ്രൂപ്പ് നേതാക്കള് ഇല്ലാതാക്കുകയാണ് ചെയ്തതെന്നും സുധീരന് ആരോപിച്ചു.\nകോഴിക്കോട്ട് പൊതുപരിപാടിക്കിടെ താന് വീണ് പരിക്കേറ്റിരുന്നു. ഇത് മൂലം നാല് മാസത്തെ പൂര്‍ണവിശ്രമം ഡോക്ടര്‍മാര് നിര്‍ദ്ദേശിച്ചു. ഇതും കെപിസിസി അധ്യക്ഷ സ്ഥാനത്ത് നിന്നും മാറാന് കാരണമായിട്ടുണ്ട്. പ്രവര്‍ത്തിക്കാന് കഴിയാത്ത സാഹചര്യം എല്ലാം നിലയ്ക്കും വന്നപ്പോഴാണ് അധ്യക്ഷ സ്ഥാനം ഒഴിഞ്ഞതെന്നും സുധീരന് വ്യക്തമാക്കി.\nമാണിക്ക് സീറ്റ് നല്‍കിയതില് ദുരൂഹതയുണ്ടെന്ന് സുധീരന്\nവയനാട് സീറ്റ്; നേതാക്കള് കടുപിടുത്തം മാറ്റി വയ്ക്കണമെന്ന് സുധീരന്\nവി‌എം സുധീരന് യുഡിഎഫ് യോഗം ബഹിഷ്കരിച്ചു\nകന്യാസ്ത്രീകള്‍ക്ക് നീതി ഉറപ്പ് വരുത്തണം: വി.എം. സുധീരന്\n'വിജയന് വിമതന്' ഗ്രൂപ്പ് പോരില് കുരുങ്ങി കോണ്‍ഗ്രസ്


മുന്‍കൈ: ബാബരി മസ്ജിദും ഇന്ത്യന് മുസ്‌ലിംകളുടെ അജണ്ടയും\nPosted by T Muhammed Velom at 12:37 PM\n"കഅബ പടുത്തുയര്‍ത്തയിട്ട് ഇബ്‌റാഹിം നബി നടത്തുന്ന പ്രാര്‍ഥന ഈ നാടിന് നീ സുരക്ഷിതതവും ക്ഷേമവും നല്‍കണേ എന്നാണ്. പള്ളി ഒരു കാരണവശാലും ഒരു നാടിന്റെ അരക്ഷിതത്വത്തിനും പിന്നാക്കാവസ്ഥക്കും കാരണമാവരുത്. കഅബ ആ ജനതക്ക് നല്‍കിയ സുരക്ഷിതത്വത്തെക്കുറിച്ച്, സമാധാനത്തെക്കുറിച്ച് എത്ര വ്യാപ്തിയിലാണ് ഖുര്‍ആന് വാചാലമാവുന്നത്"\nThanks T Muhammed\n"രാജ്യം നേരിടുന്ന ദാരിദ്ര്യവും അസമാധാനവും നിരക്ഷരതയും പോഷകാഹാരക്കുറവും ഭൂമിയില്ലായ്മയും മൂലധന ചൂഷണവും എല്ലാം അപ്രസക്തമാവുകയും അമ്പലവും പള്ളിയും അതിന്റെ അവകാശതര്‍ക്കവും പ്രസക്തമാവുകയും ചെയ്യുന്നത് മതത്തിനോ രാജ്യത്തിനോ ഗുണകരമല്ല"\nrenadeva October 12, 2010 at 9:58 PM\nleaders are nearing to truth..it is hopeful\nNadeersha October 13, 2010 at 12:40 AM\nആത്മീയതയെ കയ്യൊഴിഞ്ഞു ഭൌതീകതയിലേക് നീങ്ങനമെന്നാണോ താങ്കള് ഉദേശിക്കുന്നത്. അതല്ലേ അല്ലാഹുവിന്റെ ഭവനതെക്കാള് പ്രസക്തി താങ്കള് ഭൌതീക സുക സൌകര്യങ്ങള്‍ക്കും അധിക്കരങ്ങള്‍ക്കും നല്‍കുന്നത്. ഇസ്ലാമിക വീക്ഷനതിലാനെകില് ഒരു വിഷയത്തില് നിന്നും ഒളിചോടിയിട്ടല്ല മറ്റൊരു വിഷയത്തെ നേരെയാകിയെടുക്കേണ്ടത്. അതല്ല ഇനി ജനാതിപത്യ പരമായിട്ടാനെങ്കില് ഇന്ത്യയുടെ നീതി നിര്‍വഹണ സംവിധാനവും ഭരണകൂടവും ഏതെങ്കിലും ഒരു സങ്കടിത ശക്തിയുടെ അക്രമത്തെ ഭയന് കൊണ്ട് അനീതി പ്രക്യാപിച്ചാല് അതിനെ അന്ഗീകരിക്കണം എന്ന് പറയുന്നത് രാജ്യത്തു സമാധാനം നിലനില്‍ക്കണമെങ്കില് കുറെ അനീതിയും വേണമെന്നാണോ? സന്കെടിത ശക്തികളുടെ അക്രമത്തെ ഭയന്ന് അവര്‍ക്ക് അനുകൂലമായി വിധിപ്രക്യാപിക്കുകയും അതിനെ പിന്താങ്ങുന്ന ഒരു ഭരണകൂടത്തിനും എങ്ങനെയാണ് ഒരു ബാഹ്യ ശക്തിയുടെ അക്രമത്തില് നിന്നും രാജ്യത്തെ രക്ഷിക്കാന് കഴിയുക? ഇത് മുസ്ലിം സമൂഹം നേരിടുന്ന പ്രശ്നങ്ങളില് മുസ്ലിം ലീഗ് സ്വീകരിക്കുന്ന രാഷ്ട്രീയ സമീപനം മാത്രമാണ്. അവര് സമാധനമെന്നത് അധികാരത്തിലേക് ഉള്ള കുറുക്കു വഴിയായിട്ടാണ് ഉപയോഗിച്ച് കൊണ്ടിരിക്കുനത്.\nവെളുക്കുവോളം രാമായണം വായിച്ചിട്ട് സീതയുടെ ഭര്‍ത്താവ് ആരാണ് എന്ന് ചോദിച്ചപ്പോ ദേവേന്ദ്രന് എന്ന് ഉത്തരം പറഞ്ഞത് പോലയായല്ലോ താങ്കളുടെ കമെന്റ് . ലേഖനം വായിച്ചിട്ട് പ്രതികരിക്കുക.\n"അതേസമയം, ഇത് രാജ്യത്തിന്റെ പക്വതയെ വെളിപ്പെടുത്തിയ സന്ദര്‍ഭമാണെന്ന വിലയിരുത്തല് അസ്ഥാനത്താണ്. കാരണം സത്യം വിധിച്ചാല് അതിനെ സംയമനത്തോടെ സ്വീകരിക്കാനുള്ള ജനാധിപത്യവളര്‍ച്ച രാജ്യം കൈവരിച്ചിട്ടില്ല എന്നതാണ് വിധി തെളിയിക്കുന്നത്. ലഖ്‌നോ ബെഞ്ചിന് നേതൃത്വം നല്‍കിയ സിബ്ഗത്തുല്ലാഖാന് തന്റെ വിധിന്യായത്തിന്റെ ആമുഖത്തില് പറയുന്നത് കണക്ക് പരിശോധിച്ചുള്ള തീര്‍പ്പല്ല, രമ്യതയുടെ പാതയിലേക്ക് വഴിനടത്താനാണ് കോടതിയുടെ ശ്രമമെന്നാണ്. സത്യംകൊണ്ട് രമ്യത കൈവരിക്കാന് കഴിയുന്ന പാകതയിലേക്ക് ഇന്ത്യന് ജനാധിപത്യസമൂഹത്തിന് ഇനിയും വളരാന് കഴിഞ്ഞിട്ടില്ല എന്നതാണ് കോടതിവിധി നല്‍കുന്ന സന്ദേശം."\nപിന്നെ പള്ളികള് എന്തിനാണ് പണിയേണ്ടത് എന്ന പ്രശ്നം . കേവലം ആത്മീയ ആരാധനക്കുള്ള മാര്‍ഗമായല്ല പള്ളികള് വേണ്ടത്. അത് കൊണ്ടാണ് ക'അബ പണിത ഇബ്രാഹിം നബി പ്രാര്‍ത്ഥിച്ചത്\n""കഅബ പടുത്തുയര്‍ത്തയിട്ട് ഇബ്‌റാഹിം നബി നടത്തുന്ന പ്രാര്‍ഥന ഈ നാടിന് നീ സുരക്ഷിതതവും ക്ഷേമവും നല്‍കണേ എന്നാണ്. പള്ളി ഒരു കാരണവശാലും ഒരു നാടിന്റെ അരക്ഷിതത്വത്തിനും പിന്നാക്കാവസ്ഥക്കും കാരണമാവരുത്. കഅബ ആ ജനതക്ക് നല്‍കിയ സുരക്ഷിതത്വത്തെക്കുറിച്ച്, സമാധാനത്തെക്കുറിച്ച് എത്ര വ്യാപ്തിയിലാണ് ഖുര്‍ആന് വാചാലമാവുന്നത്"\nനാടിന്റെ സുരക്ഷിതത്തിനു കോട്ടം വരുത്താന് പറ്റുന്ന ആയിരത്തോളം പള്ളികള് ഉണ്ടെന്നാണ് സന്കുപരിവാരത്തിന്റെ കണക്കു. ""കഅബ പടുത്തുയര്‍ത്തയിട്ട് "പടുത്തുയര്‍ത്തയിട്ട്" ഇബ്‌റാഹിം നബി നടത്തുന്ന പ്രാര്‍ഥന ഈ നാടിന് നീ സുരക്ഷിതതവും ക്ഷേമവും നല്‍കണേ എന്നാണ്:'" ആ പ്രാര്‍ത്ഥന ഇപ്പോള് ചില മുസ്ലിം സങ്കടനകളും മുസ്ലിം ലീഗും നടത്താറുള്ളത് പള്ളികള് പോളിക്കപെടുംപോഴും. എന്ത് വിചിത്രമായ വളചോടിപ്പുകള്. ആര്‍ക്കാണ് സീതയുടെ കണവനെ മനസിലാകതതെന്നു സ്വയം ചിന്തിച്ചു നോക്കുക\nയുക്തി October 13, 2010 at 11:59 AM\nപള്ളിയും ക്ഷേത്രവും ചരിത്രത്തിലുടനീളം അയോദ്ധ്യകള് ഒത്തിരി തീര്‍ത്തു.ബലിയായും കാണിക്കയായും ജീവനുകള് ഹോമിക്കപ്പെട്ടു.എന്നാണാവോ സുബഹിയുടെ സുപ്രഭാതം ?\nMUHAMMEDSADIQUE KP October 13, 2010 at 2:26 PM\nbuji nurungukal jamath shoorayil ayavirakkiyaal mathi,.5 shathamaanam varunna jamathe ghandisa kkaralla allahuvintte palliude kariyathil theerumaanamedukkuka....qiyamath naal vare allahuvintte pallikk ventti kathirikkan indian muslim kal thayyaraan ,\nabu sajla October 15, 2010 at 4:09 AM\nസാദിക്ക്---വലിയ വായില് വര്‍ത്തമാനം പറയാതെ---നിങ്ങള് ബാബരി മസ്ജിദ് കാര്യത്തില് എന്ത് ചെയ്തു...ഒരു ചുക്കും ചെയ്യാതെ കമാണ്ടിക്കല്ലേ????//\nആദര്‍ശം പറയാന് എളുപ്പമാണ്.....\nഇന്ത്യന് ജമാഅത്തെ ഇസ്‌ലാമിയില് ഇതുവരെ കണ്ടിട്ടുള്ളതും അതുതന്നെയാണ്...\nഒരു ഉദാഹരണമല്ല, ഇന്നുവരെയുള്ള ജമാഅത്തിന്റെ ഓരോ കാര്യങ്ങളും അങ്ങിനെ തന്നെയാണ്...\nഅബ്ദുല് നാസര് മഅ്ദനി ഐ.എസ്.എസ്. ഉണ്ടാക്കി. ബാബരി ധ്വംസനത്തെത്തുടര്‍ന്ന് അതു നിരോധിച്ചു. തുടര്‍ന്ന് പി.ഡി.പി. ഉണ്ടാക്കി. ബാബരി വിഷയത്തില് മുസ്‌ലിം സംഘടനകളുടെ നിലപാടില് ക്ഷുഭിതരായ വലിയൊരു യുവത മഅ്ദനിയുടെ പിന്നാലെ പോകുന്നത് കണ്ട ജമാഅത്തിന്റെ ദീര്‍ഘവീക്ഷണത്തോടെയുള്ള ഒരു പുറപ്പാടായിരുന്നു സോളിഡാരിറ്റി.\nപക്ഷേ, സോളിഡാരിറ്റി ഒരു പരിധിവരെ വ്യത്യസ്തമായിരുന്നു.. നാളിതുവരെയായി അത് ഇടപെട്ടുകൊണ്ടിരിക്കുന്ന പ്രശ്‌നങ്ങള് പരിശോധിച്ചാല് അതു മനസ്സിലാകും. പ്ലാച്ചിമട, കരിമണല്, എന്‍ഡോസള്‍ഫാന്, വിളച്ചിക്കാല, മുക്കാല്‍സെന്റ്, മൂലമ്പിള്ളി, ഞെളിയന്‍പറമ്പ്, കിനാലൂര്..... തുടങ്ങി നിരവധി വിഷയങ്ങള് സോളിഡാരിറ്റി ഏറ്റെടുത്തു. ഈ പ്രശ്‌നങ്ങളിലൊന്നും മുസ്‌ലിം സമുദായത്തിന് പ്രത്യേകിച്ച് ഒരു റോളും ഉണ്ടായിരുന്നില്ല.\nസോളിഡാരിറ്റി എന്തിനു രൂപീകരിച്ചു എന്നത് ഇതില് നിന്നും മനസ്സിലാക്കാം. മാറാട്, ബീമാപള്ളി വെടിവെപ്പ്, ലൗജിഹാദ്, വ്യാജ തീവ്രവാദ ഏറ്റുമുട്ടല്.... ഏറ്റവുമൊടുവില് ബാബരി വിധി..... ഇതിലെല്ലാം സോളിഡാരിറ്റിയുടെ നിലപാട് എന്തായിരുന്നു..?\nമറ്റു വിഷയങ്ങളിലെല്ലാം സോളിഡാരിറ്റി സോളിഡാരിറ്റി ആശയത്തോടൊപ്പം കായികമായും സാമ്പത്തികമായും മുന്നിട്ടിറങ്ങിയപ്പോള് സമുദായപ്രശ്‌നങ്ങളില് വെറും ചില പ്രസ്താവന, അതല്ലെങ്കില് ഒരു പോസ്റ്റര് വിപ്ലവം... അതില്‍ക്കൂടുതല് ഒന്നും ഇവരുടെ ഭാഗത്തുനിന്നുണ്ടായിട്ടില്ല....\nഇതില് നിന്നും ഒരു കേരളമുസല്‍മാന് എന്താണ് മനസ്സിലാക്കേണ്ടത്...?\nഎന്.ഡി.എഫിനെപ്പോലെ ആയുധം കയ്യിലെടുക്കണമെന്നോ നിയമം കയ്യിലെടുക്കണമെന്നോ എന്നല്ല ഞാന് ആവശ്യപ്പെടുന്നത്. മറ്റു വിഷയങ്ങള്‍ക്ക് കൊടുക്കുന്ന പ്രാധാന്യം സമുദായവിഷയങ്ങള്‍ക്ക് കൂടി കൊടുക്കണം എന്നാണ് ഞാന് പറയുന്നത്.\nതദ്ദേശ സ്വയംഭരണ തിരഞ്ഞെടുപ്പിനോടനുബന്ധിച്ച് ജമാഅത്ത് രൂപപ്പെടുത്തിയ ജനകീയമുന്നണി ഇതോടൊപ്പം ചേര്‍ത്തുവായിക്കേണ്ടതാണ്. ഭരണകൂടത്തില് പങ്കാളിയാകാനുള്ള ഒരു മാര്‍ഗമായിട്ടാണോ സോളിഡാരിറ്റിയെ നിര്‍മിച്ചത്..?\nടി. മുഹമ്മദില് നിന്നും മറുപടി പ്രതീക്ഷിക്കുന്നു.\nഇസ്മായില് ലബ്ബ - മലപ്പുറം\nT Muhammed Velom October 19, 2010 at 12:12 AM\nഇസ്മാഇല് ലബ്ബ മലപ്പുറത്തിന്റെ കമന്റ് ഏറെ ശ്രദ്ധേയമാണ്. വളരെ ഗൗരവത്തോടെ ഞാനതിനെ നോക്കിക്കാണുന്നു. എന്.ഡി.എഫിനെപ്പോലെ ആയുധവും നിയമവും കൈയിലെടുക്കണമെന്നല്ല ഞാനുദ്ദേശിച്ചത് എന്ന പ്രസ്താവന വളരെ ശ്രദ്ധേയാണ്. സോളിഡാരിറ്റി മറ്റ് വിഷയങ്ങള് സമാധാനപരമായും ജനാധിപത്യപരമായും ഏറ്റെടുക്കുന്നതുപോലെ മുസ്‌ലിം സമുദായപ്രശ്‌നങ്ങളും ഏറ്റെടുക്കണമെന്ന ഇസ്മാഇല് ലബ്ബയുടെ മനസ്സ് നന്നായി മനസ്സിലാക്കാന് കഴിയുന്ന ഒന്നാണ്. സമുദായ വിഷയങ്ങളെ സമുദായവിഷയമായി കാണുന്നതിനുപകരം പൊതുവിഷയമായി കാണുക എന്നതാണ് സോളിഡാരിറ്റിയുടെ സമീപനം.\nഈ പ്രവര്‍ത്തനകാലയളവില് (2009-11) സോളിഡാരിറ്റി ആദ്യമായി നടത്തിയ റാലിയും സമ്മേളനവും ലിബര്‍ഹാന് കമ്മീഷന് വിഷയത്തിലായിരുന്നു. സോളിഡാരിറ്റി മനസ്സിലാക്കുന്നത് ബാബരിമസ്ജിദ് ഒരു മുസ്‌ലിം വിഷയമല്ല, രാജ്യത്തിന്റെ പൊതുവിഷയമാണ്. ബാബരിധ്വംസനം മുസ്‌ലിംകള്‍ക്ക് നേരെ നടന്ന കൈയേറ്റമെന്നതിനേക്കാള് രാജ്യത്തെ നിയമവാഴ്ചക്കെതിരെ നടന്ന കൈയേറ്റമാണ്. ബീമാപള്ളി വെടിവെപ്പിനെതിരെ സോളിഡാരിറ്റി കേരളത്തിലെ എല്ലാ എസ്.പി. ഓഫീസുകളിലേക്കും മാര്‍ച്ച് നടത്തി. മുസ്‌ലിം പ്രശ്‌നത്തില് മാത്രമല്ല DHRM നെതിരെ പോലീസ് വേട്ട ഉണ്ടായപ്പോഴും സോളിഡാരിറ്റി ഇടപെട്ടിരുന്നു. മാറാട് കലാപത്തെത്തുടര്‍ന്നാണ് സൗഹൃദകേരളത്തിന് യുവജനാഹ്വാനം എന്ന കാമ്പയിന് നടന്നത്. അവിടെ വളരെ കടുത്ത സാമുദായിക സംഘര്‍ഷമുണ്ടായതോടെ ജമാഅത്തെ ഇസ്‌ലാമിയുടെ അന്നത്തെ കേരള അമീര് പ്രൊഫ. കെ.എ. സിദ്ദീഖ് ഹസന് സാഹിബ് മാറാട് സന്ദര്‍ശിക്കുകയും അത് സംഘര്‍ഷാവസ്ഥയില് അയവ് വരുത്തുകയും ചെയ്തിരുന്നു. അരയസമാജവുമായി സംസാരിച്ച ആദ്യത്തെ മുസ്‌ലിംലീഡര് അദ്ദേഹമാണ്. അന്യായമായി അറസ്റ്റ് ചെയ്യപ്പെട്ടവരുടെ നിയമപരവും നിത്യജീവിതസംബന്ധിയുമായ പ്രവര്‍ത്തനങ്ങള്‍ക്ക് മുസ്‌ലിംസംഘടനകളുമായി ചേര്‍ന്ന് പൊതുസംവിധാനം ഉണ്ടാക്കുകയും അതില് സജീവമായി ഭാഗവാക്കാവുകയും ചെയ്യുന്നു. വ്യാജ തീവ്രവാദി ഏറ്റുമുട്ടല് ബട്‌ലാ ഹൗസില് നടന്നപ്പോള് അതിനെതിരെ എല്ലാ ജില്ലാകേന്ദ്രങ്ങളിലും പ്രതിഷേധ വിശദീകരണ സദസ്സുകള് സംഘടിപ്പിച്ചു. കേരളത്തിലെ പ്രഗല്‍ഭരായ പൊതുവ്യക്തിത്വങ്ങള് അതില് പങ്കെടുത്തിരുന്നു. സാമുദായിക വിഷയങ്ങളിലെ ഇടപെടല് ഇവിടെ ഫാഷിസ്റ്റുകളും സാമ്രാജ്യത്വവും ആഗ്രഹിക്കുന്ന വര്‍ഗീയ ധ്രുവീകരണത്തിന് കാരണമാവരുതെന്ന് സോളിഡാരിറ്റി നിര്‍ബന്ധമുണ്ട്. മഅ്ദനിയുടെ അറസ്റ്റിന്റെ വിഷയത്തില് അതിനെതിരായി ഉയര്‍ന്നുവന്ന പ്രസ്ഥാനത്തില് നേതൃപരമായ പങ്കാണ് ജമാഅത്തും സോളിഡാരിറ്റിയും നിര്‍വഹിച്ചുകൊണ്ടിരിക്കുന്നത്. മുസ്‌ലിം സാമുദായിക രാഷ്ട്രീയത്തോട് മുഖാമുഖം പൊരുതിയാണ് അത് നിര്‍വഹിക്കുന്നത്. മഅ്ദനി മനുഷ്യാവകാശ പ്രസ്ഥാനം അസാധ്യമാകണമെന്നത് ലീഗിന് നിര്‍ബന്ധബുദ്ധിയുള്ള കാര്യമാണ്.\nതദ്ദേശ സ്വയംഭരണ തെരഞ്ഞെടുപ്പില് ജമാഅത്തെ ഇസ്‌ലാമി രൂപപ്പെടുത്തിയ ജനകീയ മുന്നണിയുടെ പശ്ചാത്തലത്തില് അധികാരത്തില് പങ്കാളിയാകാനുള്ള ഒരു മാര്‍ഗമായിട്ടാണോ സോളിഡാരിറ്റി നിര്‍മിച്ചത് എന്നു ചോദിക്കുന്നുണ്ട്. അധികാരം നിഷിദ്ധമാണെന്നോ അനാശാസ്യമാണെന്നോ ജമാഅത്തും സോളിഡാരിറ്റിയും മനസ്സിലാക്കുന്നില്ല. നമ്മുടെ രാഷ്ട്രീയക്കാര് അവരുടെ പ്രവര്‍ത്തനങ്ങളിലൂടെ ഉണ്ടാക്കിയ അധികാരത്തെക്കുറിച്ച പ്രതിച്ഛായയാണത്. അതിനെ തിരുത്തുക എന്നതാണ് ധാര്‍മികതയില് വിശ്വസിക്കുന്ന പൊതുപ്രവര്‍ത്തകരുടെ ഉത്തരവാദിത്തം. ജനസേവനം സോളിഡാരിറ്റിക്കും ജമാഅത്തിനും ദൈവാരാധനയാണ്. ജനസേവനത്തിനുള്ള പലവഴികളില് ഒന്നാണ് അധികാരം എന്നല്ല ഏറ്റവും വലിയ വഴി അധികാരമാണ്. അധികാരം ആസക്തിയോ അലങ്കാരമോ അല്ല, കഠിനമായ ഉത്തരവാദിത്തമാണ്. സാമൂഹ്യജീവിതത്തിന്റെ എല്ലാരംഗവും സ്പര്‍ശിക്കുന്ന ഒരു പ്രസ്ഥാനം അധികാരത്തെ മാത്രം തൊടാന് ശ്രമിക്കരുത് എന്നത് അരാഷ്ട്രീയവാദമാണ്. നിലവിലെ ജീര്‍ണവും ജനവിരുദ്ധവുമായ അധികാരശക്തികളെ സംരക്ഷിക്കാന് മാത്രം സഹായിക്കുന്ന വാദമുഖമാണ്. ജനസേവനത്തിനും ജനവിമോചനത്തിനും വേണ്ടിയുള്ള നിസ്വാര്‍ഥവും ധാര്‍മികവുമായ അധികാരം സോളിഡാരിറ്റിയുടെയും ജമാഅത്തിന്റെയും ലക്ഷ്യം തന്നെയാണ്. ജാതിമത വ്യത്യാസമില്ലാതെയാണ് ആ പോരാട്ടവഴിയില് മനുഷ്യരെ അണിനിരത്തേണ്ടത്. അതിന്റെ അടിത്തറയും പ്രചോദനവും സോളിഡാരിറ്റിക്കും ജമാഅത്തിനും ഇസ്‌ലാമാണ്.\nഅസ്വസ്ഥന് October 20, 2010 at 1:00 PM


പ്രവാചക ശബ്‌ദം - ദുഃഖവെള്ളി ആചരണത്തിനിടെ സ്പെയിനില് വന് ആക്രമണത്തിന് പദ്ധതി: ഇസ്ലാമിക തീവ്രവാദി പിടിയില്\nസെവില്ല: വിശുദ്ധവാരാചരണത്തോടനുബന്ധിച്ച് സ്പെയിനിലെ ആന്തലൂസിയയില് നടന്നു വരാറുള്ള സെമാനാ സാന്താ പരിഹാര പ്രദിക്ഷണത്തിനിടെ വന് സ്ഫോടനം നടത്തുവാന് ഒരുങ്ങിയിരിന്ന ഇസ്ലാമിക തീവ്രവാദിയുടെ പദ്ധതി പോലീസ് തകര്‍ത്തു. സ്പെയിന്-മൊറോക്കോ ഭീകരവിരുദ്ധ സ്ക്വാഡിന്റെ സംയുക്ത ഓപ്പറേഷനിലാണ് സൗഹൈര് എല് ബൌദിദി എന്ന മൊറോക്കോ സ്വദേശിയും ഇസ്ലാമികാ വിശ്വാസിയുമായ ഇരുപത്തിമൂന്നുകാരന് പിടിയിലായിരിക്കുന്നത്. പരേഡിനിടയില് ഒറ്റക്ക് സ്ഫോടനം നടത്തുവാനായിരുന്നു ഇയാളുടെ പദ്ധതി.\nസ്പെയിനില് ഈസ്റ്റര് പ്രദക്ഷിണങ്ങളില് ആക്രമണം നടത്തുമെന്ന് പ്രഖ്യാപിച്ചു കൊണ്ട് ഇസ്ലാമിക് സ്റ്റേറ്റ്സ് അനുഭാവികള് നേരത്തെ വീഡിയോ പുറത്തുവിട്ടിരുന്നു. ഇതിന് പിന്നാലെയാണ് ഒരു അക്രമി പിടിയിലായിരിക്കുന്നത്. മൊറോക്കന് പോലീസുമായി ചേര്‍ന്ന് ഓപ്പറേഷന് നേതൃത്വം നല്‍കിയ ‘പോലീസിയ നാസിയൊണല്’ തീവ്രവാദി താമസിച്ചിരുന്ന സ്ഥലത്ത് കൂടുതല് വിവരങ്ങള്‍ക്കായുള്ള പരിശോധനകള് നടത്തിവരികയാണ്. അതേസമയം പരിഹാര പ്രദിക്ഷിണങ്ങള്‍ക്ക് നേരെ തീവ്രവാദി ആക്രമണങ്ങള് മുന്‍കൂട്ടികണ്ടുകൊണ്ട് സുരക്ഷ ശക്തമാക്കുവാന് സ്പെയിന് ആഭ്യന്തരമന്ത്രാലയം ഉത്തരവിട്ടിട്ടുണ്ട്.\nഈസ്റ്റര് പരേഡുകള്‍ക്ക് പ്രത്യേക സുരക്ഷയാണ് ഏര്‍പ്പെടുത്തിയിരിക്കുന്നത്. പ്രധാനപ്പെട്ട സ്ഥലങ്ങളില് പ്രത്യേകിച്ച് പൊതു ഗതാഗത കേന്ദ്രങ്ങളിലും, മതസ്മാരകങ്ങളിലും കൂടുതല് ഭീകരവിരുദ്ധ സേനയെ വിന്യസിപ്പിച്ചിട്ടുണ്ട്. ലോകത്ത് ഏറ്റവും കൂടുതല് ആളുകള് പങ്കെടുക്കുന്ന വിശ്വാസ സാക്ഷ്യമാണ് ആന്തലൂസിയന് നഗരമായ സെവില്ലായിലെ സെമാന പരിഹാര പ്രദിക്ഷണം. ഏതാണ്ട് പത്തുലക്ഷത്തോളം പേരാണ് ദുഃഖവെള്ളിയാഴ്ചയിലെ ഈ പരിഹാര പ്രദിക്ഷിണത്തില് പങ്കെടുക്കുന്നത്.\nവീണ്ടും ഇസ്ലാമിക് സ്റ്റേറ്റ്സ്: സിറിയയില് അർമേനിയൻ വൈദികര്‍ക്ക് ദാരുണാന്ത്യം\nഇസ്ലാമിക് സ്റ്റേറ്റിൽ നിന്നും മോചിപ്പിച്ച സ്ഥലത്ത് ക്രൈസ്തവ വിദ്യാലയം പുനഃരാരംഭിച്ചു


10/01/2020 - Rose Malayalam | Rose Malayalam\n10/01/2020 2:26 pm LeaveaComment\nപുണെ: കാത്തിരിപ്പുകൾക്കൊടുവിൽ, നീണ്ട ഇടവേളയ്‌ക്ക് ശേഷം മലയാളി താരം സഞ്ജു സാംസൺ ഇന്ത്യയ്‌ക്കായി കളത്തിലിറങ്ങുന്നു . ശ്രീലങ്കയ്‌ക്കെതിരായ മൂന്നാം ട്വന്റി20 മത്സരത്തിൽ ഇന്ത്യൻ നിരയിൽ വിക്കറ്റ് കീപ്പറായി സഞ്ജു സാംസണിനെ ഉൾപ്പെടുത്തി. ഋഷഭ് പന്തിന് വിശ്രമം അനുവദിച്ചാണ് സ‍ഞ്ജുവിനെ ടീമിൽ ഉൾപ്പെടുത്തിയത്. ശിവം ദുബെയ്ക്കു പകരം മനീഷ് പാണ്ഡെയും കുൽദീപ് യാദവിനു പകരം യുസ്‌വേന്ദ്ര ചെഹലും ഇന്നത്തെ മത്സരത്തിൽ കളിക്കും.\nടോസ് നേടിയ ശ്രീലങ്കൻ നായകൻ ലസിത് മലിംഗ ഇന്ത്യയെ ബാറ്റിങ്ങിന് അയച്ചു. പരമ്പരയിലെ ആദ്യ മത്സരം മഴമൂലം ഉപേക്ഷിച്ചതിനാൽ, രണ്ടാം മത്സരത്തിൽ ജയിച്ച ഇന്ത്യ പരമ്പരയിൽ 1–0ന് മുന്നിലാണ്. ശ്രീലങ്കൻ നിരയിൽ രണ്ടു മാറ്റങ്ങളുണ്ട്. കഴിഞ്ഞ മത്സരത്തിൽ പരുക്കേറ്റ ഇസൂര ഉഡാനയ്ക്കു പകരം എയ്ഞ്ചലോ മാത്യൂസും ലക്ഷൻ സന്ദാകനും ടീമിലെത്തി.


സൈബർ ആക്രമണത്തിനായി തക്കംപാർത്ത് ചൈന - Santhigiri News\nJuly 28, 2021 12:11 AM\nസൈബർ ആക്രമണത്തിനായി തക്കംപാർത്ത്…\nന്യൂഡൽഹി : ഇന്ത്യയിൽ സൈബർ ആക്രമണം നടത്താൻ ചൈനീസ് ഗ്രൂപ്പ് തക്കം പാർത്തിരിക്കുന്നതായി റിപ്പോർട്ട്. ചൈനീസ് സൈന്യവുമായി ചേർന്ന് പ്രവർത്തിക്കുന്ന റെഡ്‌ഫോക്‌സ്‌ട്രോട്ട് എന്ന കമ്പനിയാണ് ഇന്ത്യയിൽ ആക്രമണം നടത്താൻ ലക്ഷ്യമിട്ടിരിക്കുന്നത്. 2014 മുതൽ കമ്പനി ആക്രമണത്തിനായി ശ്രമിച്ചുകൊണ്ടിരിക്കുകയാണെന്നും രഹസ്യാന്വേഷണ ഏജൻസിയുടെ റിപ്പോർട്ടിൽ പറയുന്നു.\nഅന്താരാഷ്ട്ര രഹസ്യാന്വേഷണ ഏജൻസിയായ ഇൻസിക്ത് ഗ്രൂപ്പാണ് ഇതുമായി ബന്ധപ്പെട്ടുള്ള വിവരങ്ങൾ പുറത്തുവിട്ടിരിക്കുന്നത്. ചൈനീസ് ലിബറേഷൻ ആർമിയുടെ 96010 യൂണിറ്റുമായാണ് റെഡ്‌ഫോക്‌സ്‌ട്രോട്ട് ബന്ധപ്പെട്ടിരിക്കുന്നതെന്നാണ് രഹസ്യാന്വേഷണ ഏജൻസിയുടെ കണ്ടെത്തൽ. സൈബർ ആക്രമണത്തിനായി നിരവധി തവണ നുഴഞ്ഞു കയറ്റ ശ്രമം നടത്തിയിരുന്നു. രാജ്യത്തെ പ്രതിരോധം, ബഹിരാകാശം, ടെലി കമ്മ്യൂണിക്കേഷൻ, ഖനനം, ഗവേഷണം എന്നീ മേഖലകളാണ് ചൈനീസ് ഗ്രൂപ്പ് ലക്ഷ്യമിടുന്നതെന്നും റിപ്പോർട്ടിൽ ഉണ്ട്.\nചാരവൃത്തിയ്ക്കയി ചൈനീസ് ഹാക്കർമാർ ഉപയോഗിക്കുന്ന മാൽവെയറുകളാണ് ഇന്ത്യയെ ലക്ഷ്യമിട്ടും പ്രയോഗിക്കുന്നത്. ഇന്ത്യയ്ക്ക് പുറമേ അഫ്ഗാനിസ്താൻ, കസാഖിസ്താൻ, കിർഗിസ്താൻ, തജികിസ്താൻ, ഉസ്‌ബെകിസ്താൻ എന്നീ രാജ്യങ്ങളും ചൈനീസ് കമ്പനി ലക്ഷ്യമിടുന്ന രാജ്യങ്ങളുടെ പട്ടികയിൽ ഉണ്ട്.


തൊഴിലാളി വിജയത്തിന്റെ സൃഷ്ടികളുമായി സ്റ്റുഡന്റ് ബിനാലെ – Azhimukham\nചെന്നൈ മറീന ബീച്ചിലെ തൊഴിലാളി വിജയം എന്ന വെങ്കല ശില്പത്തില്‍നിന്ന് പ്രചോദനമുള്‍ക്കൊണ്ട കലാവിദ്യാര്‍ഥികള് സ്റ്റുഡന്റ് ബിനാലെയില് സൃഷ്ടിച്ചത് ട്രയംഫ് ഓഫ് ലേബര് എന്ന ശില്പ സമുച്ചയമാണ്\nJan 05 2017 05:58 PM\nകൊച്ചി-മുസിരിസ് ബിനാലെയില് തൊഴിലാളി വിജയത്തിന്റെ സൃഷ്ടികളുമായി കലാവിദ്യാര്‍ഥികള്. ചെന്നൈ മറീന ബീച്ചിലെ തൊഴിലാളി വിജയം എന്ന വെങ്കല ശില്പത്തില്‍നിന്ന് പ്രചോദനമുള്‍ക്കൊണ്ട കലാവിദ്യാര്‍ഥികള് സ്റ്റുഡന്റ് ബിനാലെയില് സൃഷ്ടിച്ചത് ട്രയംഫ് ഓഫ് ലേബര് എന്ന ശില്പ സമുച്ചയമാണ്.\nഇന്ത്യയിലെ ആദ്യ മെയ്ദിന റാലി നടന്നത് ചെന്നൈയിലെ മറീന ബീച്ചിനു സമീപമായിരുന്നു. അതിന്റെ ഓര്‍മ്മയ്ക്കായിട്ടായിരുന്നു വിഖ്യാത ശില്‍പി ദേവി പ്രസാദ് റോയി ചൗധരി മറീന ബീച്ചില് തൊഴിലാളി വിജയം എന്ന വെങ്കല ശില്‍പം നിര്‍മ്മിച്ചത്. അന്നത്തെ മദ്രാസ് സ്‌കൂള് ഓഫ് ആര്‍ട്സ് ആന്‍ഡ് ക്രാഫ്റ്റെന്ന കലാലയത്തിന്റെ മേധാവിയായിരുന്നു അദ്ദേഹം. അവിടുത്തെ പാറാവുകാരനും വിദ്യാര്‍ത്ഥികളുമൊക്കെയാണ് ഈ ശില്‍പം നിര്‍മ്മിക്കാന് അദ്ദേഹത്തിന്റെ മോഡലുകളായി പ്രവര്‍ത്തിച്ചത്.\nഈ സ്മരണയില് നിന്ന് ഊര്‍ജ്ജമുള്‍ക്കൊണ്ടാണ് കൊച്ചി-മുസിരിസ് ബിനാലെയ്ക്കൊപ്പം നടക്കുന്ന സ്റ്റുഡന്റ്സ് ബിനാലെയില് അവതരിപ്പിച്ചിരിക്കുന്ന ട്രയംഫ് ഓഫ് ലേബര് എന്ന സൃഷ്ടികള്. മട്ടാഞ്ചേരി ജ്യൂടൗണിലെ അനുഭൂതി ഗാലറിയുടെ ഒന്നാം നിലയിലാണ് ഇവ പ്രദര്‍ശിപ്പിച്ചിരിക്കുന്നത്. നിഗൂഢതയില് നിന്നാണ് ഈ സൃഷ്ടികള്‍ക്കുള്ള ആശയം കിട്ടിയതെന്ന് സ്റ്റുഡന്റ്സ് ബിനാലെയുടെ ക്യൂറേറ്ററായ സി.പി കൃഷ്ണപ്രിയ പറഞ്ഞു.\nസ്‌കൂള് ഓഫ് ആര്‍ട്സ് ആന്‍ഡ് ക്രാഫ്റ്റ്സ് പിന്നീട് തമിഴ്നാട് ഗവ. കോളേജ് ഓഫ് ഫൈന് ആര്‍ട്സ് എന്നാക്കി മാറ്റി. ഈ കാമ്പസിനുള്ളില് ഒരു പഴയ മ്യൂസിയം നിലനില്‍ക്കുന്നുണ്ട്. പതിറ്റാണ്ടുകളായി അടഞ്ഞു കിടക്കുകയായിരുന്ന ഈ മ്യൂസിയത്തെ ചുറ്റിപ്പറ്റി നിരവധി കഥകളും അവിടെ നിലനിന്നിരുന്നു. നിഗൂഢതകള് നിറഞ്ഞ ഒഴിഞ്ഞു കിടക്കുന്ന ആയിടത്തില് എന്ത് സൃഷ്ടികള് നടത്തുമെന്ന ചിന്തയില് നിന്നാണ് ശ്രദ്ധേയമായ പ്രമേയം കൈവന്നതെന്ന് കൃഷ്ണപ്രിയ പറഞ്ഞു.\nചെന്നൈ ക്യാമ്പസില് നിന്നും 17 വിദ്യാര്‍ത്ഥികളും കുംഭകോണത്തെ ക്യാമ്പസില് നിന്ന് 18 വിദ്യാര്‍ത്ഥികളുമാണ് ഈ സൃഷ്ടികളില് പങ്കെടുത്തത്. പങ്കെടുത്ത വിദ്യാര്‍ത്ഥികള്‍ക്കെല്ലാം കരകൗശല വ്യവസായവുമായി ബന്ധമുള്ളവരായിരുന്നു എന്ന് കൃഷ്ണപ്രിയ ഓര്‍ക്കുന്നു. കുടില് വ്യവസായത്തിന്റെ പശ്ചാത്തലത്തില്‍നിന്ന് എത്തിയവരായതിനാല് ഈ പ്രമേയത്തോട് അവര്‍ക്ക് കൂടുതല് അടുപ്പമുണ്ടായി എന്നും അവര് അഭിപ്രായപ്പെട്ടു.\nപല തരത്തിലാണ് സൃഷ്ടികള്. ഒരിടത്ത് തൊഴിലാളികള്‍ക്കായുള്ള യൂണിഫോമുകളാണെങ്കില് മറ്റൊരിടത്ത് വിയര്‍പ്പുതുള്ളികള് ചെറിയ കുപ്പികളില് സ്വരുക്കൂട്ടിയിരിക്കുന്നു. നെയ്ത്ത്, ഓലമെടയല്, ഇഷ്ടിക നിര്‍മ്മാണം എന്നിവയെല്ലാം ഈ സൃഷ്ടികളെ സമ്പന്നമാക്കുന്നുണ്ട്. ഫൈന് ആര്‍ട്സ് കോളേജിലെ പൈതൃക മന്ദിരം മുഴുവന് ചുടുകട്ടയിലാണ് നിര്‍മ്മിച്ചിരിക്കുന്നത്. അവിടുത്തെ ചുടുകട്ടയുടെ മാതൃക ഇവിടെ പുന: സൃഷ്ടിച്ചിട്ടുണ്ട്. ഇഷ്ടികയുടെ അച്ച് റബറില് നിര്‍മ്മിച്ചാണ് അത് പുന:സൃഷ്ടിച്ചത്.\nമട്ടാഞ്ചേരിയിലെ ബസാര് റോഡിലും ജ്യൂടൗണിലുമായി ഏഴ് വേദികളിലായാണ് സ്റ്റുഡന്റ്സ ബിനാലെ പ്രദര്‍ശനം. രാജ്യത്തിലെ 55 സര്‍ക്കാര് ഫൈന് ആര്‍ട്സ് കോളേജുകളില് നിന്നായി 455 വിദ്യാര്‍ത്ഥികളാണ് ഇതില് പങ്കെടുക്കുന്നത്. ഇവരുടെ സൃഷ്ടികള് ഏകോപിപ്പിക്കുന്നതിനായി മുതിര്‍ന്ന വിദ്യാര്‍ത്ഥികളായ 15 ക്യൂറേറ്റര്‍മാരും ഉണ്ടായിരുന്നു.\nഐടി ജീവനക്കാര്‍ക്കും തൊഴിലാളി യൂണിയന് രൂപീകരിക്കാം


കൃഷിനാശത്തിനു വനം ഉദ്യോഗസ്ഥർ നഷ്ടപരിഹാരം നൽകുന്നില്ലെന്നു പരാതി : Deepika.com Nattu Visesham\nകർഷകരുടെ കുരുമുളക്, കാപ്പി, കൊക്കോ, കപ്പ, തുടങ്ങിയ വിളകളാണ് നശിച്ചിരിക്കുന്നത്. നഷ്ടത്തിന്‍റെ ചെറിയൊരു തുകയാണ് നഷ്ടപരിഹാരമായി അനുവദിക്കുന്നത്. ഈ തുകപോലും വാങ്ങിയെടുക്കാൻ പ്രക്ഷോഭത്തിനിറങ്ങേണ്ട അവസ്ഥയിലായെന്ന് കർഷകർ പറയുന്നു.\nധനസഹായം കിട്ടാൻ കൃഷി വകുപ്പിന്‍റെ റിപ്പോർട്ട് വേണമെന്നാണ് മൂന്നാർ വനം ഡിവിഷനിലെ ഉദ്യോഗസ്ഥർ പറയുന്നത്. വനം വകുപ്പ് ഇറക്കിയ ഉത്തരവിലും മാനുവലിലും ജില്ലയിൽ അടുത്തിടെ നടന്ന വനം അദാലത്തിലും ഇത്തരത്തിൽ ഒരു നിർദേശമില്ല.\nഅക്ഷയ കേന്ദ്രങ്ങൾ വഴിയാണ് അപേക്ഷ നൽകുന്നത്. അപേക്ഷ നൽകിയാൽ മാസങ്ങൾക്കുശേഷമാണ് വനംവകുപ്പിൽനിന്നും അന്വേഷണത്തിന് എത്തുന്നത്. വന്യജീവി അക്രമം ഉണ്ടാകുന്പോൾ പ്രദേശത്തെ വനപാലകർ സ്ഥലത്തെത്തി കൃഷി നാശം തിട്ടപ്പെടുത്തുന്നുണ്ട്. കൃഷി വകുപ്പ് ഉദ്യോഗസ്ഥർ ഇവിടെ എത്തേണ്ടതില്ല. അതിനാൽ ഇവർക്ക് പിന്നീട് ഇതുസംബന്ധിച്ച് റിപ്പോർട്ട് നൽകുവാൻ കഴിയില്ല. മാസങ്ങൾക്കുശേഷം വരുന്പോൾ കൃഷി നാശമുണ്ടായ സ്ഥലത്ത് പുതിയ കൃഷി തുടങ്ങിയിരിക്കും.\nഅതിനാൽ റിപ്പോർട്ട് എഴുതാൻ കഴിയില്ലെന്ന് കൃഷി ഓഫീസർമാർ പറയുന്നു.മറ്റിടങ്ങളിൽ ഇത്തരം നിർദേശമില്ല. വനം വകുപ്പ് പരിശോധന നടത്തി നഷ്ടപരിഹാരം നൽകുകയാണ് ചെയ്യുന്നത്.


06 April, 2020 07:03:00 PM\nതൃശൂര്: കോവിഡ് കാലത്തെ സുരക്ഷ മുൻനിർത്തി കോട്ടപ്പുറം ചന്ത ആഴ്ചയിലൊരിക്കൽ മാത്രമായി പരിമിതപ്പെടുത്തി. ഇനിയൊരറിയിപ്പ് ഉണ്ടാകുന്നതുവരെ കോട്ടപ്പുറം ചന്ത ആഴ്ചയിൽ തിങ്കളാഴ്ച്ച മാത്രമെ നടത്തുവാൻ പാടുള്ളു. വ്യാഴാഴ്ച്ച ചന്ത ഉണ്ടായിരിക്കുകയില്ല. നഗരസഭ ചെയർമാൻ കെ ആർ ജൈത്രന്‍റെ അധ്യക്ഷതയിൽ കൗൺസിൽ ഹാളിൽ വിളിച്ചു ചേർത്ത ജനപ്രതിനിധികളുടെയും ഉദ്യോഗസ്ഥരുടെയും വ്യാപാരി സംഘടനാ നേതാക്കളുടെയും യോഗത്തിലാണ് തീരുമാനം.\nചന്ത ദിവസം പച്ചക്കറി വ്യാപാരം രാവിലെ 10 മണി വരെ മാത്രമെ പാടുള്ളു. ഇത് ലംഘിക്കുന്നവർക്കെതിരെ ശിക്ഷാ നടപടികൾ സ്വീകരിക്കും. ചന്തയിലേക്ക് പച്ചക്കറി ലോഡുകൾ പ്രവേശിക്കുന്നതും ഇറക്കുന്നതും ഞായറാഴ്ച രാവിലെ9മുതൽ തിങ്കളാഴ്ച രാവിലെ9മണി വരെ മാത്രമെ അനുവദിക്കു. മററുള്ള ദിവസങ്ങളിൽ ചന്തയിലും പുറത്തും പച്ചക്കറി കച്ചവടം നടത്തുവാൻ പാടില്ല. ഈ വ്യവസ്ഥ ലംഘിച്ചാൽ പച്ചക്കറി പിടിച്ചെടുത്ത് സമൂഹ അടുക്കളയിലേയ്ക്ക് നൽകുന്നതും ശിക്ഷാ നടപടികൾ സ്വീകരിക്കുന്നതുമാണ്. പലചരക്ക് വ്യാപാരം എല്ലാ ദിവസവും രാവിലെ7മണിക്ക് തുടങ്ങി ഉച്ചയ്ക്ക് 12ന് അവസാനിപ്പിക്കണം.\nപലചരക്ക് ലോഡുകൾ ചന്തയിലേയ്ക്ക് പ്രവേശിക്കുന്നതും ഇറക്കുന്നതും ബുധൻ, വെള്ളി, ശനി ദിവസങ്ങളിൽ രാവിലെ7മുതൽ 12 വരെ മാത്രമായിരിക്കും.വ്യാപാരികൾ കടകളിൽ വില നിലവാരം എഴുതി പ്രദർശിപ്പിക്കണം. എല്ലാവരും ശാരീരിക അകലവും ബ്രേക്ക് ദി ചെയിൻ സംബന്ധിച്ച നിബന്ധനകളും കർശനമായി പാലിക്കണം. ചന്ത ദിവസം വാഹനങ്ങൾ പ്രവേശിക്കുന്നത് നേരത്തെ തീരുമാനിച്ചതു പോലെ കിഴക്കുഭാഗത്തു കൂടെ വന്ന് വൺവെ പാലിച്ച് പടിഞ്ഞാറെ വഴിയിലൂടെ പോകണം.\nസംസ്ഥാനത്തെ ഏറ്റവും പ്രധാനപ്പെട്ട ചന്തകളിൽ ഒന്നായ കോട്ടപ്പുറം ചന്തയിൽ അനുഭവപ്പെടുന്ന അഭൂതപൂർവ്വമായ തിക്കും തിരക്കും കണക്കിലെടുത്തും ചന്തയിലേയ്ക്ക് ചരക്കുകൾ വരുന്നത് തമിഴ്‌നാട്, മഹാരാഷ്ട്ര തുടങ്ങിയ സംസ്ഥാനങ്ങളിൽ നിന്നാകയാലും ജനങ്ങളുടെ സുരക്ഷ പരിഗണിച്ചുമാാണ് കർശന തീരുമാനം എടുക്കുന്നത് എന്ന് ചെയർമാൻ അറിയിച്ചു. സ്റ്റാന്റിങ് കമ്മിറ്റി ചെയർമാൻമാരായ കെ എസ് കൈസാബ്, സി.കെ.രാമനാഥൻ, നഗരസഭ സെക്രട്ടറി അഡ്വ.ടി. കെ.സുജിത്, തഹസിൽദാർ കെ. രേവ, സബ് ഇൻസ്‌പെക്ടർ ഇ.ആർ.ബൈജു, അസി: താലൂക്ക് സപ്ലൈ ഓഫീസർ പ്രിയ.സി.ശങ്കർ, വ്യവസായി പ്രതിനിധികൾ എന്നിവർ പങ്കെടുത്തു.


ബിസിസിഐ ദൈവത്തിനു മുകളിലല്ലെന്ന് ശ്രീശാന്ത് : Deepika.com Sports News\nന്യൂഡല്‍ഹി: ശ്രീശാന്തിന്‍റെ ആജീവനാന്ത വിലക്ക് കേരള ഹൈക്കോടതി റദ്ദാക്കിയതിനെതിരേ അപ്പീല് പോകാനുള്ള ബിസിസിഐയുടെ തീരുമാനത്തിനെതിരേ ശ്രീശാന്ത്. ഞാന് ബിസിസിഐയോടു യാചിക്കുകയല്ല, എനിക്കു തരാനുള്ളത് തന്നു തീര്‍ക്കുക അതെന്‍റെ അവകാശമാണ്. നിങ്ങൾ ദൈവത്തിനു മുകളിലല്ല: ശ്രീശാന്ത് ട്വിറ്ററില് കുറിച്ചു.\nഹൈക്കോടതിയുടെ സിംഗിള്‍ബെഞ്ചാണ് ശ്രീശാന്തിന് ബിസിസിഐ ചുമത്തിയ വിലക്ക് നിലനില്‍ക്കുന്നതല്ലെന്ന് വിധി പുറപ്പെടുവിച്ചത്. ഇതിനെതിരേ ബിസിസിഐ അപ്പീല് നല്‍കുമെന്ന് അറിയിച്ചിരുന്നു. ഹൈക്കോടതിയുടെ വിധി വന്നതോടെ ക്രിക്കറ്റിലേക്കു തിരിച്ചുവരുന്നതിനു ശ്രീശാന്ത് ആഗ്രഹമറിയിച്ചിരുന്നു. എന്നാല്, ഹൈക്കോടതിയുടെ വിലക്കിനെതിരേ ബിസിസിഐ അപ്പീല് നല്‍കുകയാണെങ്കില് മലയാളി പേസര്‍ക്ക് കാത്തിരിപ്പ് നീളും.\nബിസിസിഐയുടെ പ്രവൃത്തി നീചമാണെന്നും നിരപരാധിയാണെന്ന് വീണ്ടും വീണ്ടും തെളിയിച്ച ആളോട് ഇത്തരം പ്രവൃത്തി ചെയ്യരുതെന്നും ശ്രീ ട്വീറ്റ് ചെയ്തു. 2013ല് ഐപിഎല് കോഴ ആരോപണത്തെത്തുടര്‍ന്നാണ് ശ്രീശാന്തിന് ബിസിസിഐ ആജീവനാന്ത വിലക്കേര്‍പ്പെടുത്തിയത്. ഇതോടെ ശ്രീശാന്തിനു ഐപിഎല് ഫ്രാഞ്ചൈസിയില്‍നിന്നു ലഭിക്കേണ്ട തുകയും ലഭിച്ചില്ല. കോടതി ശ്രീശാന്തിനെ മുക്തനാക്കിയിട്ടും താരത്തെ വെറുതെ വിടാന് ബിസിസിഐ തയാറായിട്ടില്ല.\nഒളിന്പിക് സ്വർണ ജേതാവും വേഗതയുടെ പര്യായവുമായ ഉസൈൻ ബോൾട്ട് ഓസ്ട്രേലിയൻ ഫുട്ബോ...


14:24, 15 മാർച്ച് 2011-നു നിലവിലുണ്ടായിരുന്ന രൂപം\n151 ബൈറ്റുകൾ കൂട്ടിച്ചേർത്തിരിക്കുന്നു , 11 വർഷം മുമ്പ്\n14:03, 15 മാർച്ച് 2011-നു നിലവിലുണ്ടായിരുന്ന രൂപം (തിരുത്തുക)\n14:24, 15 മാർച്ച് 2011-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\nമുൻ ഫ്രഞ്ച് പ്രധാനമന്ത്രിയും ഒരു രാജ്യതന്ത്രജ്ഞനായിരുന്നു '''എദ്വാർ ദലാദിയേ'''.\nമുൻ ഫ്രഞ്ച് പ്രധാനമന്ത്രിയും ഒരു രാജ്യതന്ത്രജ്ഞനായിരുന്നു '''എദ്വാർ ദലാദിയേ'''. 1884 ജൂൺ 18-ന് [[ഫ്രാൻസ്|ഫ്രാൻസിൽ]] ജനിച്ചു. [[പാരിസ്|പാരിസിൽ]] വിദ്യാഭ്യാസം പൂർത്തിയാക്കിയശേഷം ചരിത്രാധ്യാപകനായി ഔദ്യോഗികജീവിതമാരംഭിച്ച ദലാദിയേ 1919-ൽ പാർലമെന്റിൽ അംഗമായി. രാഷ്ട്രീയത്തിൽ റാഡിക്കൽ പാർട്ടിയോടൊപ്പമാണ് ഇദ്ദേഹം പ്രവർത്തിച്ചിരുന്നത്. 1924 മുതൽ പല ക്യാബിനറ്റ് പദവികളും വഹിക്കുവാൻ ഇദ്ദേഹത്തിന് അവസരമുണ്ടായി. 1927-ൽ റാഡിക്കൽ പാർട്ടിയുടെ അധ്യക്ഷപദവിയിലെത്തി. ദലാദിയേക്ക് മൂന്നുതവണ ഫ്രാൻസിലെ പ്രധാനമന്ത്രിപദത്തിലെത്താൻ സാധിച്ചു. എന്നാൽ ആദ്യത്തെ രണ്ടുതവണയും ചുരുങ്ങിയ കാലം മാത്രമേ അധികാരത്തിലിരുന്നുള്ളൂ. 1933 ജനുവരിയിലാണ് ദലാദിയേ ആദ്യമായി ഫ്രാൻസിലെ പ്രധാനമന്ത്രിയായത്. ഒക്ടോബർ വരെ ഈ സ്ഥാനത്തു തുടർന്നു. 1934 ജനു.-ൽ വീണ്ടും പ്രധാനമന്ത്രിയാകാൻ ദലാദിയേക്ക് കഴിഞ്ഞുവെങ്കിലും ഇത്തവണ ഏതാനും ദിവസം മാത്രമാണ് അധികാരത്തിലിരിക്കുവാൻ സാധിച്ചത്. പിന്നീട് ലിയോൺ ബ്ലൂമിന്റെ മന്ത്രിസഭയിൽ (1936-37) പ്രതിരോധമന്ത്രിയായി സേവനം അനുഷ്ഠിച്ചു. 1938 ഏ.-ലിൽ ഒരിക്കൽക്കൂടി പ്രധാനമന്ത്രിപദത്തിലെത്താൻ ദലാദിയേക്കു കഴിഞ്ഞു. 1938-ൽ മ്യൂണിക്ക് കരാർ ഒപ്പുവച്ചപ്പോൾ ഫ്രാൻസിനെ പ്രതിനിധാനം ചെയ്തത് ദലാദിയേയുടെ ഗവണ്മെന്റായിരുന്നു. രണ്ടാം ലോകയുദ്ധത്തിൽ 1939 സെപ്.-ൽ ഇദ്ദേഹം ഫ്രാൻസിനെ ജർമനിക്കെതിരായി യുദ്ധരംഗത്തെത്തിച്ചു. 1940 മാ. വരെ ദലാദിയേ പ്രധാനമന്ത്രിപദത്തിൽ തുടർന്നു. പിന്നീട് അധികാരത്തിൽവന്ന ജർമൻ അനുകൂല വിഷി ഗവണ്മെന്റ് ഇദ്ദേഹത്തെ 1940 സെപ്.-ൽ തടവിലാക്കി. വിചാരണയ്ക്കുശേഷം 1943-ൽ ജർമൻകാർക്ക് കൈമാറി. 1945-ൽ യു.എസ്. സൈനികരുടെ സഹായത്തോടെ മോചിതനായി. 1946 മുതൽ 58 വരെ പാർലമെന്റിൽ അംഗമായിരുന്നു. 1959-ൽ ഇദ്ദേഹം രാഷ്ട്രീയത്തിൽനിന്നു വിരമിച്ചു.\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/931244" എന്ന താളിൽനിന്ന് ശേഖരിച്ചത്


സംസ്ഥാനത്തെ അഞ്ച് മണ്ഡലങ്ങള് ഇന്ന് വിധിയെഴുതുന്നു; ആശങ്കയായി മഴ | kerala byelection 2019| byelections 2019| election news kerala| kerala election news| kerala election\nസംസ്ഥാനത്തെ അഞ്ച് മണ്ഡലങ്ങള് ഇന്ന് വിധിയെഴുതുന്നു; ആശങ്കയായി മഴ\nOct 21, 2019, 06:12 AM IST\nപലയിടത്തും കനത്ത മഴ തുടരുന്നത് വോട്ടെടുപ്പിനെ ബാധിച്ചേക്കുമെന്നാണ് ആശങ്ക.\nപത്തനംതിട്ട കോന്നി നിയോജക മണ്ഡലത്തിലെ സ്ത്രീ സൗഹൃദ പോളിംഗ് ബൂത്തായ എലിയറയ്ക്കല് അമൃത സ്‌കൂളിലെ എഴുപത്തിയാറാം നമ്പര് ബൂത്തില് വനിതാ പോളിംഗ് ഉദ്യോഗസ്ഥര് സാധനങ്ങള് ക്രമീകരിക്കുന്നു. ഫോട്ടോ: കെ. അബൂബക്കർ.\nതിരുവനന്തപുരം: ഉപതിരഞ്ഞെടുപ്പ് നടക്കുന്ന വട്ടിയൂര്‍ക്കാവ്, കോന്നി, അരൂര്, എറണാകുളം, മഞ്ചേശ്വരം എന്നീ അഞ്ച് നിയമസഭ മണ്ഡലങ്ങളിലും മോക്ക് പോളിങ് ആരംഭിച്ചു. തിങ്കളാഴ്ച രാവിലെ മണ്ഡലങ്ങളിലെ ബൂത്തുകളില് ഉദ്യോഗസ്ഥരുടെയും രാഷ്ട്രീയപാര്‍ട്ടികളുടെ പോളിങ് ഏജന്റുമാരുടെയും സാന്നിധ്യത്തിലാണ് മോക്ക് പോളിങ് തുടങ്ങിയത്. രാവിലെ ഏഴുമണി മുതല് വൈകീട്ട് ആറുമണി വരെയാണ് വോട്ടെടുപ്പ്.\nഅതേസമയം, പലയിടത്തും കനത്ത മഴ തുടരുന്നത് വോട്ടെടുപ്പിനെ ബാധിച്ചേക്കുമെന്നാണ് ആശങ്ക. അരൂരിലും കോന്നിയിലും തിങ്കളാഴ്ച പുലര്‍ച്ചെ മുതല് ശക്തമായ മഴയാണ്. തിരുവനന്തപുരം വട്ടിയൂര്‍ക്കാവിലും എറണാകുളത്തും മഴ പെയ്യുന്നുണ്ട്. തിങ്കളാഴ്ച തിരുവനന്തപുരം,എറണാകുളം ജില്ലകളില് കാലാവസ്ഥ വകുപ്പ് ഓറഞ്ച് അലര്‍ട്ട് പ്രഖ്യാപിച്ചിട്ടുള്ളതിനാല് മഴ തുടരുമെന്നാണ് പ്രവചനം.\nഉപതിരഞ്ഞെടുപ്പില് 896 പോളിങ് സ്റ്റേഷനുകളിലായി 9,57,509 പേര്‍ക്കാണ് വോട്ടവകാശം. 4,91,455 വനിതകളും 4,66,047 പുരുഷന്‍മാരും ഏഴ് ട്രാന്‍സ്ജെന്‍ഡറുകളും ഉള്‍പ്പടെയാണിത്. 35 സ്ഥാനാര്‍ഥികളാണ് മത്സരത്തിനുള്ളത്.\nവോട്ടര് തിരിച്ചറിയല്‍കാര്‍ഡുള്‍പ്പടെ 12 രേഖകള് തിരിച്ചറിയലിനായി ഉപയോഗിക്കാം. എന്.ആര്.ഐ വോട്ടര്‍മാര് പാസ്പോര്‍ട്ട് കരുതണം. ബാങ്ക്, പോസ്റ്റ് ഓഫീസ് എന്നിവിടങ്ങളില്‍നിന്നുള്ള ഫോട്ടോ പതിച്ച പാസ്ബുക്ക് തിരിച്ചറിയല്‍രേഖയായി ഉപയോഗിക്കാം. എന്നാല് സഹകരണബാങ്കുകളിലെ പാസ്ബുക്ക് അംഗീകരിക്കില്ല. അഞ്ചുമണ്ഡലങ്ങളിലെ 140 ബൂത്തുകളില് വെബ്കാസ്റ്റിങ് ഏര്‍പ്പെടുത്തിയിട്ടുണ്ട്.\nവിദ്യാര്‍ഥികളായ വോട്ടര്‍മാര്‍ക്ക് വോട്ടുചെയ്യുന്നതിനുള്ള സൗകര്യമൊരുക്കണമെന്ന് വിദ്യാഭ്യാസസ്ഥാപനങ്ങള്‍ക്ക് സര്‍ക്കാര് നിര്‍ദേശം നല്‍കി.\nവോട്ടെടുപ്പ് സുരക്ഷയ്ക്കായി 10 കമ്പനി കേന്ദ്രസേന കൂടാതെ സംസ്ഥാന പോലീസില്‍നിന്ന് 3696 പോലീസ് ഉദ്യോഗസ്ഥരെയും നിയോഗിച്ചിട്ടുണ്ട്. സി.ഐ.എസ്.എഫിന്റെ ആറ്് പ്ലാറ്റൂണിനെയും സുരക്ഷയ്ക്കായി നിയോഗിച്ചിട്ടുണ്ട്. എ.ഡി.ജി.പി. മനോജ് എബ്രഹാമിന്റെ നേതൃത്വത്തില് പോലീസ് ആസ്ഥാനത്ത് ഇലക്ഷന് സെല്ലും സജ്ജമാണ്.\nമഹാരാഷ്ട്ര, ഹരിയാണ നിയമസഭകളിലേക്കും തിങ്കളാഴ്ച വോട്ടെടുപ്പ് നടക്കുന്നുണ്ട്. ബി.ജെ.പി. ഭരിക്കുന്ന മഹാരാഷ്ട്രയില് 288 മണ്ഡലങ്ങളിലേക്കും ഹരിയാണയില് 90 മണ്ഡലങ്ങളിലേക്കുമാണ് ജനവിധി.\nകേരളത്തിലെ അഞ്ചെണ്ണമുള്‍പ്പെടെ 16 സംസ്ഥാനങ്ങളിലും പുതുച്ചേരിയിലുമായി 51 നിയമസഭാ മണ്ഡലങ്ങളിലാണ് ഉപതിരഞ്ഞെടുപ്പ്. ഇതില് 20 എണ്ണം ബി.ജെ.പി.യുടെയും 12 എണ്ണം കോണ്‍ഗ്രസിന്റെയും സിറ്റിങ് സീറ്റുകളാണ്.\nകര്‍ണാടകയിലെ 15 നിയമസഭാമണ്ഡലങ്ങളിലേക്ക് നടത്താനിരുന്ന ഉപതിരഞ്ഞെടുപ്പ് സുപ്രീംകോടതി നിര്‍ദേശപ്രകാരം മാറ്റിയിരുന്നു. കോണ്‍ഗ്രസ്-ജെ.ഡി.എസ്. വിമത എം.എല്.എ.മാരെ അയോഗ്യരാക്കിയത് ചോദ്യംചെയ്തുള്ള ഹര്‍ജിയില് വാദം തുടരുന്നതിനാലാണ് നടപടി.\nContent Highlights: kerala byelection 2019 polling day


indian-railways-to-start-special-passenger-trains-from-may-12 | മെയ് 12 മുതൽ തീവണ്ടി സർവീസുകൾ പുനരാരംഭിക്കാൻ ഇന്ത്യൻ റെയിൽവേ; ആദ്യഘട്ടമെന്ന നിലയിൽ ഡൽഹിയിൽ നിന്നും വിവിധ നഗരങ്ങളിലേക്ക് സർവീസ് നടത്തുക 15 ട്രെയിനുകൾ - MarunadanMalayalee.com\nMay 10, 202009:22 PM IST Permalink\nന്യൂഡൽഹി: രാജ്യത്ത് മെയ് 12 മുതൽ തീവണ്ടി സർവീസുകൾ പുനരാരംഭിക്കാൻ ഇന്ത്യൻ റെയിൽവേ. ആദ്യഘട്ടമെന്ന നിലയിൽ 15 ട്രെയിനുകളാണ് ഓടിക്കുകയെന്ന് റെയിൽവേ പ്രസ്താവനയിൽ വ്യക്തമാക്കി. തിങ്കളാഴ്ച വൈകിട്ട് നാല് മണിമുതൽ ബുക്കിങ് ആരംഭിക്കും. കർശനമായ ആരോഗ്യപരിശോധന നടത്തിയ ശേഷമായിരിക്കും തീവണ്ടിയിൽ യാത്രക്കാരെ പ്രവേശിപ്പിക്കുക. യാത്രക്കാർ മാസ്‌ക് ധരിച്ചിരിക്കണം. കൈയിലുള്ള ബാഗുകൾ ഉൾപ്പെടെ പരിശോധിക്കും.\nന്യൂഡൽഹിയിൽനിന്ന് വിവിധ നഗരങ്ങളിലേയ്ക്കുള്ള സർവീസുകളാണ് ആരംഭിക്കുക. തിരുവനന്തപുരം, ബംഗളൂരു, ചെന്നൈ ഉൾപ്പെടെയുള്ള നഗരങ്ങളിലേയ്ക്ക് സർവീസുകൾ ഉണ്ടായിരിക്കും. ഐആർസിടിസി വെബ്‌സൈറ്റിലൂടെ മാത്രമായിരിക്കും ടിക്കറ്റ് ബുക്കിങ്. സ്‌റ്റേഷനിൽനിന്ന് ടിക്കറ്റ് വിൽപന ഉണ്ടാവില്ല. കോവിഡ് ലക്ഷണങ്ങൾ ഇല്ലെന്ന് ഉറപ്പുവരുത്തിയ ശേഷം മാത്രമായിരിക്കും യാത്ര അനുവദിക്കുക.


ഇ-ലേണിങ് അല്ല ലക്ഷ്യമെങ്കിലും പഠിക്കുന്നവര്‍ക്കും പഠിപ്പിക്കുന്നവര്‍ക്കുമെല്ലാം എറെ ഉപകാരപ്രദമായ ഒരുപാട് സോഫ്റ്റ്‌വെയര് ഉപാധികളുണ്ട്. ചിലതെല്ലാം ഇന്റര്‍നെറ്റില്ലാതെതന്നെ പ്രവര്‍ത്തിക്കും. ചിലതാകട്ടെ ഓണ്‍ലൈനാണ്. ഇതാ അത്തരം ചില ടൂളുകളും വിദ്യകളും...\nഏറ്റവും ലളിതമായ കാര്യങ്ങളില്‍നിന്നാവട്ടെ തുടക്കം. കംപ്യൂട്ടര് സ്ക്രീന് ചിത്രീകരിക്കുക എന്നത് പലപ്പോഴും ആവശ്യമായിവരുന്ന ഒരു കാര്യമാണ്. വെബ്‌സൈറ്റുകളുടെയോ സോഫ്റ്റ്‌വെയര് ജാലകങ്ങളുടെയോ ചിത്രങ്ങള് പഠനവിഭവങ്ങളിലും ഗവേഷണറിപ്പോര്‍ട്ടുകളിലുമെല്ലാം ഉള്‍പ്പെടുത്താനാവാമിത്. അല്ലെങ്കില് കംപ്യൂട്ടറില് നേരിടുന്ന ഒരു പ്രശ്നത്തിന്റെ വിശദാംശം ഒരു വിദഗ്ധന് അയച്ചുകൊടുക്കാനാകാം. സോഫ്റ്റ്‌വെയറുമായി ബന്ധപ്പെട്ട ട്യൂട്ടോറിയലുകള് തയ്യാറാക്കുമ്പോഴോ, സ്ക്രീനില് നടക്കുന്ന കാര്യങ്ങളുടെ വീഡിയോ തന്നെ വേണ്ടിവരും.\nഉബുണ്ടു പോലുള്ള ചില ഗ്നു/ലിനക്സ് പതിപ്പുകളില് കീബോഡിലെ PrtScr (പ്രിന്റ് സ്ക്രീന്) ബട്ടണമര്‍ത്തിയാല് സ്ക്രീന്‍ഷോട്ട് സേവ് ചെയ്യാനുള്ള ജാലകം വരും. പകരം മെനുവില് തിരഞ്ഞ് സ്ക്രീന്‍ഷോട്ട് ആപ്ലിക്കേഷന് പ്രത്യേകമായി തുറന്നാല് ഒരു ജാലകം മാത്രം ചിത്രീകരിക്കുക, നിശ്ചിതസമയത്തിനുശേഷം ചിത്രീകരിക്കുക തുടങ്ങിയ അധികസൗകര്യങ്ങള് ലഭിക്കും. വിന്‍ഡോസില് Snipping Tool (സ്റ്റാര്‍ട്ട് മെനുവില് തിരയുക) ആണുപയോഗിക്കേണ്ടത്. ഇവയ്ക്കുപുറമെ കൂടുതല് സൗകര്യങ്ങളുള്ള വേറെയും സ്ക്രീന്‍ഷോട്ട് ആപ്ലിക്കേഷനുകള് ഇന്‍സ്റ്റാള് ചെയ്യാം.\nSimpleScreenRecorder, Kazam, recordMyDesktop (gtk-recordmydesktop) തുടങ്ങി വിവിധ സ്ക്രീന് റെക്കോഡിങ് ആപ്ലിക്കേഷനുകള് ഗ്നു/ലിനക്സില് ലഭ്യമാണ്. മിക്കതിലും ശബ്ദം വേണോ, ഫയല്‍സൈസ് എത്രയാവാം, കഴ്സര് (മൗസ് പോയിന്റര്) കാണണോ വേണ്ടയോ തുടങ്ങിയ ക്രമീകരണങ്ങള് നടത്താനാവും. വിന്‍ഡോസ് 10-ല് ബില്‍റ്റ്-ഇന് ആയിത്തന്നെ സ്ക്രീന് റെക്കോഡര് ഉണ്ടെന്ന് വായിച്ചിട്ടുണ്ട്. Windows Key + Alt + R എന്നതാണത്രേ ഷോര്‍ട്ട്കട്ട്.\nസ്ക്രീന് റെക്കോഡിങ്ങിനുപയോഗിക്കാവുന്ന വെബ്‌സൈറ്റുകളുമുണ്ട്. സ്വകാര്യതയുടെ കാര്യത്തില് ഉറപ്പുനല്കാനാവില്ലെന്നുമാത്രം.\nസ്ക്രീനിലൊതുങ്ങാത്തതാണല്ലോ പലപ്പോഴും വെബ്‌സൈറ്റുകള്. മുഴുവന് പേജിന്റെയും സ്ക്രീന്‍ഷോട്ട് ആവശ്യമാണെങ്കില് പല സ്ക്രീന്‍ഷോട്ടെടുത്ത് ഒട്ടിച്ചുചേര്‍ക്കേണ്ടിവരുമോ?\nവേണ്ട. ഫയര്‍ഫോക്സിന്റെ അത്യാവശ്യം പുതിയ പതിപ്പാണ് ഉപയോഗിക്കുന്നതെങ്കില് വെബ് വിലാസം കാണിക്കുന്ന അഡ്രസ് ബാറിന്റെ വലതുവശത്ത് മൗസെത്തിക്കുക. പേജ് ആക്ഷന്‍സ് മെനുവില് (മൂന്നു കുത്ത്) ക്ലിക്ക് ചെയ്ത് TakeaScreenshot എടുക്കുക. ഇപ്പോള് വെബ് പേജ് ഭാഗികമായും മുഴുവനായും ചിത്രീകരിക്കാനുള്ള സൗകര്യം പ്രത്യക്ഷപ്പെടും. എടുത്ത സ്ക്രീന്‍ഷോട്ടുകള് ഡൗണ്‍ലോഡ് ബട്ടണമര്‍ത്തി സേവ് ചെയ്യാം (ഡൗണ്‍ലോഡ് എന്നു കേട്ട് തെറ്റിദ്ധരിക്കേണ്ട, ചിത്രങ്ങള് നെറ്റിലല്ല ഉള്ളത്).\nവെബ്‌സൈറ്റുകളുടെ സ്ക്രീന്‍ഷോട്ട് എടുക്കാന് സഹായിക്കുന്ന സൈറ്റുകളുമുണ്ട്. എന്നാല് ഓഫ്‌ലൈനായിത്തന്നെ ഒരു സൗകര്യമുള്ളപ്പോള് അതുപയോഗിക്കുന്നതാണ് നല്ലത്.\nപിഡിഎഫോ എച്ച്ടിഎംഎലോ ആയാണ് മിക്ക ഇ-ബുക്കുകളും വരുന്നത്. ഇവ വായിക്കാന് സാധാരണ പിഡിഎഫ് വ്യൂവറുകളും വെബ് ബ്രൌസറുകളും തന്നെ ധാരാളം. സൌകര്യക്കൂടുതലുള്ള പിഡിഎഫ് വ്യൂവറുകള് സുരക്ഷയ്ക്ക് ഭീഷണിയായതുകൊണ്ട് പിഡിഎഫ് ഫയലുകള് ബ്രൌസറില് തുറന്നുവായിക്കുന്നതാണ് കൂടുതല് നല്ലത്.\nഗ്നോം ഡെസ്ക്ടോപ്പ് ഉപയോഗിക്കുന്ന ഗ്നു/ലിനക്സ് പതിപ്പുകള്‍ക്കൊപ്പം വരുന്ന എവീന്‍സ് (Evince) അത്യാവശ്യം നല്ലൊരു ഡോക്യുമെന്റ് വ്യൂവറാണെങ്കിലും കെ ഡെസ്ക്ടോപ്പിനൊപ്പം വരുന്ന ഒക്കുലാര് (Okular) ആണ് കൂടുതല് വികസിച്ചത്. ഗ്നോമിലും ഇത് ഇന്‍സ്റ്റാള് ചെയ്യാം.\nപിഡിഎഫ്, എച്ച്ടിഎംഎല് എന്നിവയ്ക്കുപുറമെ ഇപബ് (ePub), ദെയ്ഷാവു (DjVu) തുടങ്ങിയ പ്രത്യേക ഇ-ബുക് ഫോര്‍മാറ്റുകളുണ്ട്. ഒക്കുലാറില് ഇവയ്ക്ക് പിന്തുണയുണ്ട്. ആന്‍ഡ്രോയ്ഡ് അടക്കമുള്ള മറ്റ് ഓപ്പറേറ്റിങ് സിസ്റ്റങ്ങളിലും ഇവയ്ക്കുള്ള റീഡറുകള് ഇന്‍സ്റ്റാള് ചെയ്തുപയോഗിക്കാം.\nചിത്രങ്ങള് ക്രോപ്പ് ചെയ്യുക മുതല് വീഡിയോ എഡിറ്റിങ് നടത്തുക വരെയുള്ള ആവശ്യങ്ങള് ഇ-ലേണിങ്ങുമായി ബന്ധപ്പെട്ടുവരാം. ഇവയ്ക്കെല്ലാം ചെറുതും വലുതും ഓണ്‍ലൈനും ഓഫ്‌ലൈനുമായ ഒരുപാടൊരുപാട് ടൂളുകള് ലഭ്യമാണ്. സേര്‍ച്ചു ചെയ്താല് മതി. ഇന്‍സ്റ്റാള് ചെയ്യാതെ ഉപയോഗിക്കാം എന്ന ഗുണമുണ്ടെങ്കിലും ഓണ്‍ലൈന് ടൂളുകള്‍ക്ക് സ്വകാര്യതാപ്രശ്നങ്ങളുണ്ടാവാം. അതുകൊണ്ട് കഴിയുന്നത്ര ഓഫ്‌ലൈന് ആപ്ലിക്കേഷനുകള് ഉപയോഗിക്കുക. സ്വതന്ത്രസോഫ്റ്റ്‌വെയര് പാക്കേജുകളായ ജിമ്പ് (GIMP), ഒഡാസിറ്റി (Audacity), കെഡെന്‍ലൈവ് (kdenlive) എന്നിവ സാമാന്യം നല്ല ഇമേജ്, ഓഡിയോ, വീഡിയോ എഡിറ്ററുകളാണ്. ഗ്നു/ലിനക്സിലും വിന്‍ഡോസിലുമെല്ലാം പ്രവര്‍ത്തിക്കും. സൌകര്യക്കൂടുതല് മൂലം തുടക്കക്കാര്‍ക്ക് ഇവ സങ്കീര്‍ണമായി അനുഭവപ്പെട്ടേക്കാം. അവര്‍ക്ക് കുറേക്കൂടി ലളിതമായ ടൂളുകള് കണ്ടെത്താം. ഉദാഹരണത്തിന്, ഓപ്പണ് ഷോട്ട് വീഡിയോ എഡിറ്റര് സാമാന്യം ലളിതമാണ്.\nഉദാഹരണമെന്നോണം ചില ഓണ്‍ലൈന് മള്‍ട്ടിമീഡിയാ ടൂളുകളുടെ വിലാസം കൊടുക്കുന്നു. ഇവയുടെ സ്വകാര്യതയുമായി ബന്ധപ്പെട്ട് യാതൊരുറപ്പും തരുന്നില്ലെന്ന് ഓര്‍മിപ്പിക്കട്ടെ.\nഫോട്ടോ റീസൈസ് ചെയ്യുക, ഇഫക്റ്റുകള് ചേര്‍ക്കുക തുടങ്ങിയ കാര്യങ്ങള് - freeonlinephotoeditor.com, online-image-editor.com\nഫയല് കണ്‍വേര്‍ഷന് - online-convert.com, zamzar.com, pdf2doc.com\nമൈക്രോസോഫ്റ്റ് ഓഫീസിന് ബദലായി ഉപയോഗിക്കാവുന്ന ഒരു പരിപൂര്‍ണ സ്വതന്ത്രസോഫ്റ്റ്‌വെയര് ഓഫീസ് സ്യൂട്ടാണ് ലിബര്‍ഓഫീസ് (LibreOffice). ഇതും വിന്‍ഡോസടക്കം പല പ്ലാറ്റ്ഫോമുകളില് പ്രവര്‍ത്തിക്കും. കൊളാബൊറ എന്ന സ്ഥാപനം സംഘടനകളെയും ബിസിനസ്സുകളെയും ലക്ഷ്യമിട്ട് ഇതിന്റെ പ്രത്യേകപതിപ്പ് ലഭ്യമാക്കുന്നുണ്ട്. ഓണ്‍ലൈന് രൂപവുമുണ്ട്.\nവീഡിയോകള് ഡൌണ്‍ലോഡ് ചെയ്യാന്\nയൂട്യൂബ് അടക്കമുള്ള വെബ്സൈറ്റുകളില്‍നിന്ന് വീഡിയോ ഡൗണ്‍ലോഡ് ചെയ്യാന് സഹായിക്കുന്ന ടൂളാണ് savefrom.net. വിവിധ വീഡിയോ ഫോര്‍മാറ്റുകളിലും ഓഡിയോ ഫോര്‍മാറ്റുകളിലും ഡൗണ്‍ലോഡിങ് നടത്താം. ത്രീഡി പിന്തുണയും (ഉള്ള വീഡിയോകള്‍ക്ക്) കിട്ടാറുണ്ട്. ClipGrab പോലുള്ള ആപ്ലിക്കേഷനുകളും ഇതിനായി ഇന്‍സ്റ്റാള് ചെയ്തുപയോഗിക്കാം. എന്നാല് വിഎല്‍സി മീഡിയാ പ്ലേയറിലെ Media > Convert/Save സൌകര്യം തന്നെ സാധാരണ ഡൌണ്‍ലോഡുകള്‍ക്ക് ധാരാളമാണ്.\nകുറിപ്പ്: ഇന്റര്‍നെറ്റില്‍നിന്ന് വീഡിയോകള് ഡൗണ്‍ലോഡ് ചെയ്യുമ്പോള് പകര്‍പ്പവകാശനിബന്ധനകള് പാലിക്കുക.\nഒരുമിച്ചുള്ള പഠനത്തിനും ചര്‍ച്ചകള്‍ക്കും പ്രൊജക്റ്റ് നിര്‍വഹണത്തിനുമെല്ലാം ഏറെ ഉപയോഗപ്രദമാണ് ചാറ്റ്, സ്ക്രീന്‍ഷെയറിങ് ആപ്ലിക്കേഷനുകള്. അക്കൗണ്ടൊന്നുമില്ലാതെതന്നെ വീഡിയോ കോണ്‍ഫറന്‍സില് ഏര്‍പ്പെടാന് സഹായിക്കുന്ന ഇത്തരമൊരു സേവനമാണ് jitsi.org. ഇന്‍സ്റ്റാള് ചെയ്യാതെ ബ്രൗസറില്‍ത്തന്നെ ഇതുപയോഗിക്കാം. ടെക്സ്റ്റ്, ഓഡിയോ, വീഡിയോ ചാറ്റിനുപുറമെ സ്ക്രീന് പങ്കുവയ്ക്കാനും സൗകര്യമുണ്ട്. 2003-ല് സ്ഥാപിതമായ ഇത് സ്വതന്ത്രസോഫ്റ്റ്‌വെയര് മനോഭാവമുള്ള ഒരു സംരംഭമാണ്. ഇതുവരെ സ്വകാര്യതാപ്രശ്നങ്ങളൊന്നും പറഞ്ഞുകേട്ടിട്ടില്ല.\nവലിയ ഫലുകള് പങ്കുവയ്ക്കാന്\nഇ-മെയില് വഴി വലിയ ഫയലുകള് അയയ്ക്കാനാവാത്തതുകൊണ്ടുതന്നെ ഗൂഗിള് ഡ്രൈവ് (Google Drive) പോലെ ഏതെങ്കിലും ക്ലൌഡ് സ്റ്റോറേജ് സേവനത്തില് അപ്‌ലോഡ് ചെയ്യുകയും ലിങ്ക് പങ്കുവയ്ക്കുകയുമാണ് പൊതുവെയുള്ള രീതി. കൂടുതല് സ്വകാര്യതയോടെ ഫയലുകള് പങ്കുവയ്ക്കാന് മോസില്ലയില്‍നിന്നുള്ള 'ഫയര്‍ഫോക്സ് സെന്‍ഡ്' (send.firefox.com) ഉപയോഗിക്കാം.\nഓണ്‍ലൈനായി പ്രോഗ്രാമിങ് പരീക്ഷണങ്ങള്\nകംപ്യൂട്ടറില് ഒന്നും ഇന്‍സ്റ്റാള് ചെയ്യാതെതന്നെ പ്രോഗ്രാമുകള് എഴുതാനും കംപൈല് ചെയ്യാനും പ്രവര്‍ത്തിപ്പിക്കാനും സഹായിക്കുന്ന സൈറ്റുകളുണ്ട്. ഉദാഹരണത്തിന്, പ്രശസ്ത കംപ്യൂട്ടര് ട്യൂട്ടോറിയല്‍സ് വെബ്‌സൈറ്റായ ട്യൂട്ടോറിയല്‍സ്‌പോയിന്റ് ഒരുപാട് പ്രോഗ്രാമിങ് ഉപകരണങ്ങളും കണ്‍സോളുകളും tutorialspoint.com/codingground.htm എന്ന വിലാസത്തില് ലഭ്യമാക്കുന്നുണ്ട്. സി, പൈത്തണ്, എസ്ക്യുഎല് തുടങ്ങി വിവിധ ഭാഷകളും ഗ്നു/ലിനക്സ് ഷെല്ലുമെല്ലാം (കമാന്‍ഡ് ലൈന്) ഇവിടെ പരീക്ഷിക്കാം. മറ്റു ചില സൈറ്റുകള്: codechef.com/ide, ideone.com.\nചെയ്തുപഠിക്കാവുന്ന ഒരുപാട് ആപ്ലിക്കേഷനുകളുണ്ട്. പ്രത്യേകിച്ച് കണക്കിലും ശാസ്ത്രത്തിലും. ഏറെ ശ്രദ്ധേയമായ രണ്ടുദാഹരണങ്ങളാണ് ഫെറ്റും ജിയോജിബ്രയും.\nകൊളറാഡോ സര്‍വ്വകലാശാലയുടെ കീഴില് 2002-ല് കാള് വീല്‍മാന് (Carl Wieman) തുടക്കമിട്ട സ്വതന്ത്രസോഫ്റ്റ്‌വെയര് പഠനവിഭവമാണ് ഫെറ്റ് (PhET). ഫിസിക്സ് എജ്യൂക്കേഷന് ടെക്നോളജി എന്നാണ് പേരിന്റെ പൂര്‍ണ്ണരൂപമെങ്കിലും മറ്റു ശാസ്ത്രവിഷയങ്ങളിലേതടക്കമുള്ള നിരവധി പരീക്ഷണങ്ങള് ചെയ്തുപഠിയ്ക്കാനുള്ള സൗകര്യമുണ്ട്. Phet.colorado.edu എന്ന വിലാസത്തില് ഉപയോഗിക്കാം.\nഗണിതപഠനത്തിനുള്ള പ്രശസ്തമായ ഒരു സ്വതന്ത്രസോഫ്റ്റ്‌വെയറാണ് ജിയോജിബ്ര (GeoGebra). ഇതും വെബ് ആപ്പ് രൂപത്തില് ലഭ്യമാണ് (ലാസം: geogebra.org).\nഭൂമിശാസ്ത്രപഠനത്തിനുള്ള മാര്‍ബിള്, ജ്യോതിശ്ശാസ്ത്രപഠനത്തിനുള്ള സ്റ്റെല്ലേറിയം (Stellarium), ജിയോഗ്രഫിക് ഇന്‍ഫര്‍മേഷന് സിസ്റ്റം മനസ്സിലാക്കാനുള്ള ക്യൂജിസ് (qgis) തുടങ്ങി ഒരുപാടൊരുപാട് ആപ്ലിക്കേഷ‍നുകള് ഇനി ഈ നിരയിലുണ്ട്. മലയാളത്തില് ഇതേക്കുറിച്ച് കൂടുതറിയണമെങ്കില് ഹൈസ്കൂള് പാഠപുസ്തകങ്ങള് പരിശോധിക്കുക (samagra.kite.kerala.gov.in സന്ദര്‍ശിക്കുക).\nസ്വയം തിരയാം, സുരക്ഷ നേടാം


JayaRam - Interviews - -::-ThanalMaram-::-\nStarted by ♛๑۩۩๑ ġôpàķűmâř๑۩۩๑♛ , Jan 19 2013 09:33 AM\n#1 ♛๑۩۩๑ ġôpàķűmâř๑۩۩๑♛\nMember ID: 20,813\nLocation:Saudi Arabia, Al Jubail, Ras Al Khair\nനടന് ജയറാം കേരളത്തില് അറിയപ്പെടുന്ന ചെണ്ടവാദ്യക്കാരനാണ്. തൃശൂരിലെ പ്രസിദ്ധമായ പലക്ഷേത്രങ്ങളിലും തായമ്പകയ്്ക്കു കൊട്ടിക്കയറാന് ജയറാം ഉണ്ടാകും. എന്നാല് സിനിമയില് ജയറാം ആദ്യമായി ചെണ്ടക്കാരന്റെ വേഷമിടുന്നു. ഷാജി എന്. കരുണ് സംവിധാനം ചെയ്യുന്ന പുതിയ ചിത്രത്തിലാണ് ജയറാം ചെണ്ടയും തൂക്കി വരുന്നത്.\nചൊവ്വല്ലൂര് കൃഷ്ണന്‍കുട്ടിയുടെതാണ് തിരക്കഥ. പ്രസിദ്ധനായ തൃത്താല കേശവന്റെ ജീവിതമാണ് സിനിമയുടെ ഇതിവൃത്തം. താരനിര്‍ണയം പൂര്‍ത്തിയായാല് ഉടന് ചിത്രീകരണം തുടങ്ങും. ആനക്കാര്യത്തിലും ചെണ്ടക്കാര്യത്തിലുമാണ് ജയറാമിന് കൂടുതല് കമ്പം. ജയരാജ് സംവിധാനം ചെയ്ത ആനച്ചന്തം എന്ന ചിത്രത്തില് ആനക്കാരനായി ജയറാം വേഷമിട്ടിരുന്നു. പടം ഹിറ്റായില്ലെങ്കിലും ഇഷ്ടവേഷംചെയ്യാന് പറ്റിയ സന്തോഷത്തിലായിരുന്നു ജയറാം. ഇപ്പോള് ചെണ്ടക്കാരനായും അരങ്ങുതകര്‍ക്കാന് എത്തുകയാണ്. സത്യന് അന്തിക്കാടിന്റെ തൂവല്‍ക്കൊട്ടാരത്തില് ചെണ്ടക്കാരന്റെ ചെറിയൊരു വേഷം ചെയ്യുന്നുണ്ടെങ്കിലും പുതിയ ചിത്രത്തില് മുഴുനീള ചെണ്ടക്കാരന് തന്നെയാണ്.\nനീണ്ട ഇടവേളയ്ക്കു ശേഷമാണ് ചൊവ്വല്ലൂര് തിരക്കഥാരംഗത്തേക്കു മടങ്ങി വരുന്നത്. ഹരിഹരന് സംവിധാനം ചെയ്ത സര്‍ഗമാണ് ചൊവ്വല്ലൂരിന്റെ ഹിറ്റായ ചിത്രം. മോഹന്‍ലാല് നായകനാകുന്ന ഗാഥ എന്ന ചിത്രത്തിന്റെ അണിയറ പ്രവര്‍ത്തനത്തിലാണ് ഷാജി എന്. കരുണ്. പ്രശസ്ത കഥാകൃത്ത് ടി. പത്മനാഭന്റെ കടല് എന്ന കഥയെ അവലംബമാക്കിയാണ് ഹിന്ദിയിലും മലയാളത്തിലുമായി ഗാഥ എന്ന ചിത്രമൊരുങ്ങുന്നത്. മോഹന്‍ലാലിനൊപ്പം കഥക് നര്‍ത്തകിമാരാണ് സ്ത്രീ കഥാപാത്രങ്ങളെ അവതരിപ്പിക്കുന്നത്. ഈ ചിത്രംനീണ്ടുപോകുകയാണെങ്കില് ഉടന് ജയറാം ചിത്രമൊരുങ്ങും.\nഅടുത്തിടെയായി ഹിറ്റൊന്നുമില്ലാതെ പ്രയാസപ്പെടുകയാണ് മലയാളത്തിന്റെ കുടുംബചിത്രങ്ങളുടെ നായകന്. കഥാപാത്രങ്ങളുടെ ആവര്‍ത്തന വിരസതയാണ് ജയറാമിനു ദോഷമാകുന്നത്. കഴിഞ്ഞ വര്‍ഷം റിലീസ് ചെയ്ത ആറു ചിത്രങ്ങളും വന്‍പരാജയമായിരുന്നു. ചെണ്ടക്കാരനെങ്കിലും ജയറാമിനു ഗുണം ചെയ്യുമെന്നു പ്രതീക്ഷിക്കാം.\nEdited by NettooraN Ambadi™, 20 January 2013 - 02:53 AM.\nthasnka mashee keep sharing


വിമാനത്തില് അസഭ്യവര്‍ഷം; മുന് ഓസ്‌ട്രേലിയന് ക്രിക്കറ്റ് താരം മൈക്കല് സ്ലേറ്ററിനെ ഇറക്കി വിട്ടു\n22 May 2019 4:44 AM GMT\nഓസ്ട്രേലിയയുടെ മുന് ഓപ്പണര് മൈക്കല് സ്ലേറ്ററിനെ ബഹളമുണ്ടാക്കിയതിനെ തുടര്‍ന്ന് വിമാനത്തില് നിന്ന് ഇറക്കിവിട്ടു. സുഹൃത്തുക്കളുമായി ബഹളമുണ്ടാക്കിയതിനെ തുടര്‍ന്നു സുരക്ഷാ ഉദ്യോഗസ്ഥര് ബലം പ്രയോഗിച്ചു മൈക്കല് സ്ലേറ്ററിനെ പുറത്താക്കുകയായിരുന്നു. സിഡ്നിയില് നിന്നും വാഗ വാഗയിലേക്കുള്ള യാത്രയ്ക്കായി വിമാനം പുറപ്പെടുന്നതിനു തൊട്ടു മുമ്പായിരുന്നു സംഭവം.\nരണ്ടു സുഹൃത്തുക്കളുമായി വാഗ്വാദത്തിലേര്‍പ്പെട്ട ശേഷം കുപിതനായ സ്ലേറ്റര് വിമാനത്തിനുള്ളിലെ ടോയ്ലറ്റില് കയറി വാതിലടയ്ക്കുകയായിരുന്നു. തുടര്‍ന്ന് ടോയ്ലറ്റില് നിന്നും പുറത്തിറങ്ങാന് കൂട്ടാക്കാതെ സ്ലേറ്റര് അസഭ്യം വിളിച്ചു പറയുകയും ചെയ്യുകയായിരുന്നു. പിന്നീട് സുരക്ഷാ ഉദ്യോഗസ്ഥരെത്തി ടോയ്ലറ്റിലേക്കു ഇടിച്ചുകയറി സ്ലേറ്ററിനെ വിമാനത്തില് നിന്നും ബലമായി പിടിച്ചു പുറത്തിറക്കുകയായിരുന്നു. സ്ലേറ്ററുടെ കശപിശയെ തുടര്‍ന്നു അര മണിക്കൂറോളം വിമാനം വൈകിയെന്നും റിപോര്‍ട്ടുകള് പറയുന്നു.\nമോശം പെരുമാറ്റത്തെ തുടര്‍ന്നു വിമാനത്തില് നിന്നും പുറത്താക്കപ്പെട്ടതിനു പിന്നാലെ സംഭവത്തില് സ്ലേറ്റര് മാപ്പു ചോദിക്കുകയും ചെയ്തു. താന് കാരണം വിമാനത്തിലെ മറ്റു യാത്രക്കാര്‍ക്കു ബുദ്ധിമുട്ട് നേരിട്ടതില് മാപ്പു ചോദിക്കുന്നതായും സ്ലേറ്റര് പറഞ്ഞു. 1993 മുതല് 2001 വരെ ഓസീസ് ടീമിലെ സ്ഥിരം സാന്നിധ്യമായിരുന്നു ഓപ്പണിങ് ബാറ്റ്സ്മാനായ സ്ലേറ്റര്. 2004ല് വിരമിക്കുന്നതിനു മുമ്പ് 74 ടെസ്റ്റുകളില് കളിച്ചിട്ടുണ്ട്. ക്രിക്കറ്റില് നിന്ന് വിരമിച്ച ശേഷം ഇപ്പോള് ടെലിവിഷന് കമന്റേറ്ററാണ് മൈക്കല് സ്ലേറ്റര്.\nread more:ഒമ്പത് ദിവസം മുമ്പ് മരിച്ച ദളിത് ക്രൈസ്തവ സ്ത്രീയുടെ മൃതദേഹം മാര്‍ത്തോമ പള്ളി സെമിത്തേരിക്ക് സമീപം സംസ്കരിക്കും, ഒത്തുതീര്‍പ്പ് യോഗത്തിലുണ്ടായത് ഏകപക്ഷീയ ധാരണയെന്നും ആക്ഷേപം\nAustralianCricket Former Australian Cricketer Michael Slater


ലങ്കൻ താരങ്ങളുടെ സെഞ്ചുറിക്ക് തിളക്കമേറെ: സുനിൽ ഗവാസ്കർ | Metrovaartha\nMetrovaarthaNEWSSportsലങ്കൻ താരങ്ങളുടെ സെഞ്ചുറിക്ക് തിളക്കമേറെ: സുനിൽ ഗവാസ്കർ\nലങ്കൻ താരങ്ങളുടെ സെഞ്ചുറിക്ക് തിളക്കമേറെ: സുനിൽ ഗവാസ്കർ\nMonday, Aug 7, 2017,16:54 IST By മെട്രൊ വാർത്ത A A A\nകൊളംബൊ ടെസ്റ്റ് അവസാനങ്ങളിൽ ശ്രീലങ്കൻ ബാറ്റ്സ്മാൻ കരുത്ത് കാണിക്കാൻ ശ്രമിച്ചെങ്കിലും ഇന്ത്യ നീട്ടികൊടുത്ത ലീഡ് വളരെ വലുതായിരുന്നു. പരമ്പരയിൽ തുടർച്ചയായ രണ്ടാം തവണയും ഇന്ത്യ 600ൽ അധികം റൺസ് പടുത്തുയർത്തി. മാത്രമല്ല ലങ്കയെ ആദ്യ ഇന്നിങ്സിൽ 183 റൺസിന് പുറത്താക്കുകയും ചെയ്തു. രണ്ടാം ഇന്നിങ്സിൽ ആതിഥേയർ ഭേദപ്പെട്ട കൂട്ടുകെട്ട് ഉണ്ടാക്കിയെങ്കിലും മത്സരത്തിന്‍റെ ഫലം വൈകിപ്പിക്കാൻ മാത്രമേ ലങ്കയ്ക്ക് സാധിച്ചുള്ളൂ. അവർ പുറത്തായതോടെ ഫലം ഇന്ത്യക്ക് അനുകൂലമായി.\nദിമുത് കരുണാരത്നെയുടെയും കുശാൽ മെൻഡിസിന്‍റെയും ഇന്നിങ്സിനെ എത്ര പുകഴ്ത്തിയാലും മതിയാവില്ല. ഇന്ത്യയുടെ വിജയം വൈകിപ്പിച്ചത് അവരുടെ പ്രകടനം ഒന്ന് മാത്രമായിരുന്നു. ഇടങ്കയൻ ഓപ്പണിങ് ബാറ്റ്സ്മാനായ കരുണാരത്നെ പരമ്പരാഗത രീതിയിലാണ് കളിക്കുന്നത്. എങ്കിലും റൺസ് കണ്ടെത്തുന്നതിൽ അയാൾക്ക് ഒരു ബുദ്ധിമുട്ടുമില്ല. അവസാന വർഷം ഓസ്ട്രേലിയക്കെതിരേ 16 റൺസ് നേടിയ ശേഷം ഏറെ ചർച്ച ചെയ്യപ്പെട്ട താരമാണ് കുശാൽ മെൻഡിസ്. അദ്ദേഹത്തിന്‍റെ സെഞ്ചുറി ഒരിക്കലും തിളക്കം കുറഞ്ഞതെന്ന് പറയാൻ പറ്റില്ല. അടുത്ത് കാലത്ത് കണ്ട ചില മികച്ച സ്വീപ് ഷോട്ടുകൾ മെൻഡിസിന്‍റെ ഇന്നിങ്സിലുണ്ടായിരുന്നു.\nകാലങ്ങളായി ഇന്ത്യൻ സ്പിന്നർമാർ സ്വീപ് ഷോട്ടുകൾ കളിക്കുന്ന ബാറ്റ്സ്മാന്മാർക്കെതിരേ നന്നായി പന്തെറിയാറുണ്ട്. എന്നാൽ കുത്തിതിരിയുന്ന, ടേൺ ചെയുന്ന പിച്ചിൽ മെൻഡിസ് മനോഹരമായി ഇന്ത്യൻ സ്പിന്നർമാരെ നേരിട്ടു. പന്ത് ബൗൺസ് ചെയ്ത ഉടനെ തന്നെ അദ്ദേഹത്തിന്‍റെ ബാറ്റിൽ സ്പർശിക്കുന്നുവെന്നാണ് സ്വീപ് ഷോട്ടിന്‍റെ പ്രത്യേകത. ഇത്തരത്തിൽ സംഭവിക്കുമ്പോൾ പന്ത് ഗ്രൗണ്ടിന് നിലം പറ്റെ ബൗണ്ടറിയിലേക്ക് പായും. ഫീൽഡർമാർക്ക് ഒരു അവസരവും നൽകില്ല. ഡ്രൈവ് ചെയ്യുന്നതിലും പന്ത് കട്ട് ചെയ്യുന്നതിലും അദ്ദേഹം മികച്ച് നിന്നു. പിച്ചിന്‍റെ സ്ലോ സ്വഭാവം കൂടി കണക്കിലെടുത്തപ്പോൾ അദ്ദേഹത്തിന് അനായാസം ബാറ്റേന്താൻ സാധിച്ചു. കരുണരതാനെ മെൻഡിസിനെ പോലെ സാഹസികമായ ഷോട്ടുകൾക്ക് മുതിർന്നിരുന്നില്ല. എങ്കിലും സ്വീപ് ഷോട്ടുകൾക്ക് ചന്തമുണ്ടായിരുന്നു. സ്വീപ് കളിക്കുമ്പോൾ ബൗളർമാർ ഷോർട്ട് പന്തുകൾ എറിയാൻ തുടങ്ങി. ഇതോടെ കട്ട് ഷോട്ടുകളും പുൾ ഷോട്ടുകളുമായി കരുണാരത്നെയും കളം നിറഞ്ഞു. മെൻഡിസിന്‍റെ പുറത്താകലിന് ശേഷം ഏ‍യ്ഞ്ചലോ മാത്യൂസ്- കരുണാരത്നെ കൂട്ടുകെട്ട് വളർന്നു. എന്നാലതൊരിക്കും ഇന്ത്യയ്ക്ക് ഭീഷണി ഉയർത്താൻമാത്രം പോന്നതായിരുന്നില്ല.\nജഡേജയുടെ പന്തിലാണ് കരുണാരത്നെ പുറത്താവുന്നത്. റൗണ്ട് ദ വിക്കറ്റിൽ പന്തെറിഞ്ഞ ജഡേജ കരുണാരത്നയെ സ്ലിപ്പിൽ രഹാനെയുടെ കൈകളിലെത്തിച്ചു. ഒരുപക്ഷെ ഇടങ്കയൻ ബാറ്റ്സ്മാനെതിരേ തുടക്കത്തിൽ ഇതേ രീതി ഉപയോഗിച്ചിരുന്നെങ്കിൽ നേരത്തെ ഇന്ത്യക്ക് വിജയം സ്വന്തമാക്കാമായിരുന്നു. വഴക്കമാണ് ക്രിക്കറ്റിന് വേണ്ട പ്രധാന ഘടകം. പ്രത്യേകിച്ച് ടെസ്റ്റ് ക്രിക്കറ്റിൽ. ഇന്ത്യയ്ക്ക് ഒരുപാട് സമയമെടുത്തു വഴക്കം തെളിയിക്കാൻ. ഒരിക്കൽകൂടി ഒരു വലിയ വിജയം ഇന്ത്യ സ്വന്തമാക്കി. ടീമിന്‍റെ ഒന്നാകെയുള്ള ശ്രമഫലമായിരുന്നു ഈ വിജയം. ടീം ഒരുപാട് വിജയങ്ങൾ നേടാൻ ഇനിയും പ്രാപ്തരാണ്. ഏത് സാഹചര്യത്തിലും ഏത് എതിരാളികൾക്കെതിരേയും ഇത്തരത്തിലുള്ള വിജയം തുടരുമെന്ന് പ്രതീക്ഷിക്കാം.